সচাঁকৈয়ে ডনাল্ড ট্ৰাম্প ভাৰতৰ বন্ধু হয়নে..! - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\n’আঁচল বন্ধুু সেইজনহে, যিজনে বিপদৰ সময়ত সহায়, বেয়া কামক সমালোচনা আৰু ভাল কামক প্ৰশংসা কৰে।’ বন্ধুত্বৰ বিশেষ কোনো সংজ্ঞা নাই যদিও এজন বন্ধু এনে গুণৰ অধিকাৰী হোৱাটোৱে উচিত বুলি আমাৰ মনে ধৰে। বন্ধুত্বৰ ক্ষেত্ৰত আমেৰিকা যুক্তৰাষ্ট্ৰৰ প্ৰতাপী ৰাষ্ট্ৰপতি ডনাল্ড ট্ৰাম্পেও হয়তো এই সংজ্ঞাকেই বিশ্বাস কৰে। শেহতীয়াকৈ তেওঁ ইয়াৰ প্ৰমাণো দিলে।\nসকলোৰে হয়তো মনত আছে, চলিত বৰ্ষৰে ছেপ্তেম্বৰ মাহৰ ২২ তাৰিখ। হিউষ্টনৰ এন আৰ জি ফুটবল ষ্টেডিয়ামত অনুষ্ঠিত হৈছিল ’হাউডী মোডী’ অনুষ্ঠান। বিদেশী ৰাষ্ট্ৰখনত প্ৰধানমন্ত্ৰীৰ বাবে অধীৰ আগ্ৰহেৰে ৰৈ আছিল প্ৰায় ৫০ হাজাৰ দৰ্শক। সময়ত হাতত হাত ধৰি মঞ্চত প্ৰৱেশ কৰিলে ভাৰতৰ প্ৰধানমন্ত্ৰী নৰেন্দ্ৰ মোডীৰ সৈতে আমেৰিকাৰ ৰাষ্ট্ৰপতি ডনাল্ড টাম্প। দৰ্শকৰ জাউৰি জাউৰি হাত চাপৰিৰ মাজত বিশ্বৰ ২ প্ৰভাৱশালী নেতাই এজনে আনজনৰ প্ৰশংসাত পঞ্চমুখ হৈ পৰিছিল।\n’হাউডী মোডী’ অনুষ্ঠান\n’হাউডী মোডী’ অনুষ্ঠানতে অতি আন্তৰিকতা আৰু দায়ৱদ্ধতাৰে এজনে আনজনৰ প্ৰশংসা কৰিছিল যে খোদ আমেৰিকাৰ ৰাষ্ট্ৰপতিয়েই কৈছিল- ‘আমেৰিকাৰ সকলোতকৈ ভাল বন্ধু সকলৰ ভিতৰত হ’ল প্ৰধানমন্ত্ৰী নৰেন্দ্ৰ মোডী।’ ঠিক অনুৰূপ সুৰতেই মোডীয়েও কৈছিল- ‘ভাৰতৰ আটাইতকৈ অন্তৰংগ বন্ধু ট্ৰাম্প।’ সমগ্ৰ বিশ্বই প্ৰত্যক্ষ কৰিছিল বিশ্বৰ দুই শীৰ্ষ নেতাই অতি আন্তৰিকতাৰে পাৰ কৰা এই মুহূৰ্তবোৰ।\nকিন্তু বন্ধু হিচাপে এসময়ত ভাল দিশবোৰক সাঙুৰি ট্ৰাম্পে যিদৰে মোডীক প্ৰশংসা কৰিছিল, সমান্তৰালভাৱে মোডী চৰকাৰৰ কিছু দিশৰ প্ৰতি অৱহেলা দেখি শেহতীয়াকৈ তেওঁ ভাৰতক সমালোচনা কৰিছে। চলিত বৰ্ষৰ ১২ নৱেম্বৰত এটা আন্তৰাষ্ট্ৰীয় অনুষ্ঠানত ট্ৰাম্পে ভাৰত চৰকাৰক কৰিলে তীক্ষ্ম সমালোচনা।\nতাৰিখ ১২ নৱেম্বৰ,২০১৯\nস্থানঃ নিউৰ্য়কৰ ইকনমী ক্লাৱ।\nআমেৰিকাৰ নিউৰ্য়কস্থিত ইকনমী ক্লাৱত অনুষ্ঠিত হৈছিল এক অনুষ্ঠান। উপস্থিত আছিল আমেৰিকাৰ ৰাষ্ট্ৰপতি ডনাল্ড ট্ৰাম্প। পৃথিৱীত জলবায়ু পৰিৱৰ্তনৰ সন্দৰ্ভত আমেৰিকাৰ ৰাষ্ট্ৰপতিগৰাকীয়ে ৰাখিছিল বক্তব্য। বিশ্বত জলবায়ু প্ৰদুষণৰ ক্ষেত্ৰত ৰাষ্ট্ৰপতিগৰাকীয়ে পোনতে জগৰীয়া কৰিলে ৩ খন দেশক। দেশকেইখন হৈছে ভাৰত, ৰুচ আৰু চীন।\nএই ৩ খন দেশক সমালোচনা কৰি ট্ৰাপে ক’লে- মই সদায়েই বিশুদ্ধ বায়ু বিচাৰো, কেৱল ময়ে নহয় বিশ্বৰ প্ৰত্যেকে বিচাৰে। মানুহে মোক প্ৰশ্ন কৰে আপুনি ইয়াৰ বাবে কি কৰিছে। কিন্তু মই কব বিচাৰো সুস্থ জলবায়ুৰ কথা চিন্তা কৰি আমেৰিকাই যি কৰিছে, তাৰ তুলনাত ভাৰত, চীন আৰু ৰুচিয়াই একোৱেই কৰা নাই।’\nঅনুষ্ঠানটো সম্বোধন কৰি ট্ৰাপে লগতে কয়- এই দেশসমূহে বিশুদ্ধ বায়ুৰ বাবে কোনো বিশেষ পদ্ধতি অৱলম্বন কৰা নাই। সমগ্ৰ বিশ্বক বিশুদ্ধ কৰি ৰখাৰ বাবে এই তিনিখন দেশৰ বিশেষ অৰিহণা নাই।’ আন্তৰাষ্ট্ৰীয় পৰ্যায়ৰ এই অনু্ষ্ঠানটোত জলবায়ুৰ দিশটোক লৈ কৰা সমালোচনা ইমানতে নেৰিলে আমেৰিকাৰ ৰাষ্ট্ৰপতিগৰাকীয়ে। তেও লগতে ক’লে- ’এই তিনিখন দেশৰ পৰা আৱৰ্জনা সাগৰৰে আহি আমেৰিকাৰ লঞ্জ এঞ্জেলিছ পাইছেহি। এয়া সচাঁকৈয়ে আচৰিত নহয়নে! তেওঁলোকে এইবোৰ দেখি আছে কিন্তু সকলো দেখিও তেওঁলোক নীৰৱে আছে।’\nভাৰতৰ ওপৰত ট্ৰাম্পৰ অভিযোগ সচাঁনেঃ\nডনাল্ড ট্ৰাম্পে ভাৰতৰ ওপৰত উঠোৱা অভিযোগ ১০০ শতাংশই মিছা বুলি ন দি কব নোৱাৰি। কিয়নো শেহতীয়াকৈ দেশৰ কেইবাখনো দেশত জলবায়ু প্ৰদূষণেই ইয়াৰ প্ৰমাণ। কিন্তু ট্ৰাম্পে ভাৰতৰ আৱৰ্জনাবোৰ আমেৰিকাৰ লঞ্জ এঞ্জেলিছ পোৱা বুলি যি অভিযোগ কৰিছে সেইয়া সম্পূৰ্ণ মিছা।\nদৰাচলতে ট্ৰাম্পে যি স্থানত ভাৰতৰ পৰা গৈ আৱৰ্জনা জমা হোৱাৰ কথা উল্লেখ কৰিছে, সেই স্থানত সচাঁকৈয়ে আছে বৃহৎ পৰিমাণৰ জাবৰ, এক কথাত কব পাৰি যে, ড্ৰাপিং গ্ৰাউণ্ড। এই ক্ষেত্ৰখনক জনা যায় great pacific garbage patch হিচাপে। এই জাৱৰৰ ক্ষেত্ৰ কেলিফৰ্নিয়াৰ পৰা হাৱাই দ্বীপৰ লৈকে বিয়পি আছে। কিন্তু সেই জাৱৰ ভাৰত, চীন অথবা ৰুচিয়াৰ পৰা গৈ জমা হোৱা জাঁবৰ নহয়।\nআচলতে কেনেকৈ সৃষ্টি হল great pacific garbage patch-\nবিশ্বৰ আগশাৰীৰ সংবাদমাধ্যম ’নেছাৰ’ৰ মতে, জাবৰেৰে ভৰা আমেৰিকাৰ এই বৃহৎ অঞ্চলটোৱে আগুৰি আছে প্ৰায় ৭০০,০০০ বৰ্গ কিঃমিঃ অঞ্চল। এই অঞ্চলৰ ক্ষেত্ৰফল হৈছে আমেৰিকাৰ ৰাজ্য টেক্সাছতকৈ দুগুণ। এনে বৃহৎ ডাম্পিং গ্ৰাউণ্ডৰ কথা প্ৰথমতে বিশ্বই গম পাইছিল ১৯৯০ চনত। National Oceanic and Atmospheric Administration নামৰ এটা সংস্থাই এই অঞ্চলৰ কথা বিশ্বৰ সন্মুখলৈ আনিছিল।\nআমেৰিকাৰ এটা সংস্থাৰ মতে, এই great pacific garbage patch অঞ্চলটোত জমা হোৱা জাৱৰবোৰৰ ভিতৰত সৰহসংখ্যকেই হৈছে প্লাষ্টিক। উত্তৰ আমেৰিকা, লেটিন আমেৰিকা আৰু প্ৰশান্ত মহাসাগৰৰ কাষৰীয়া কেইখনমান দেশৰ জাৱৰ গৈ জমা হয় great pacific garbage patchত।\nজানি আচৰিত হব যে, অতি বৃহৎ পৰিমাণৰ প্লাষ্টিক জমা হৈ আছে এই great pacific garbage patchত। ইয়াত জমা হৈ থকা প্লাষ্টিকৰ ওজন প্ৰায় ৮৮ হাজাৰ টন। সৰলভাৱে কব পাৰি যে, এই প্লাষ্টিকৰ ওজন ৫০০ খন বৃহৎ জেট প্লেনৰ সমান। অঞ্চলটোত প্ৰতি কিঃমিটাৰত ৩৩৪,৭২১ টুকুৰা প্লাষ্টিক সিচৰতি হৈ থকা বুলি সমীক্ষাত প্ৰকাশ পাইছে। পৰিতাপৰ কথা যে, ভাৰতৰ ওপৰত অভিযোগ উঠোৱা আমেৰিকাই এই অঞ্চল প্লাষ্টিকমুক্ত কৰি চাফা কৰিবলৈ কোনো ব্যৱস্থা হাতত লোৱা নাই। অৱশ্যে দুই এটা সংগঠনে নিজাববীয়াকৈ কিছু কাম কৰি আছে।\nট্ৰাম্পে উঠোৱা অভিযোগ একেবাৰে মিছাও নহয়ঃ\nজলবায়ুৰ ক্ষেত্ৰত আমেৰিকাৰ ৰাষ্ট্ৰপতি ট্ৰাম্পে ভাৰতৰ ওপৰত উঠোৱা অভিযোগ ১০০ শতাংশই মিছা নহয়। শেহতীয়াকৈ দিল্লী, পঞ্জাৱকে ধৰি কেইবাখনো জলবায়ু প্ৰদূষণে একপ্ৰকাৰৰ ত্ৰাসৰ সৃষ্টি কৰিছে বুলিয়ে কব লাগিব। দেশৰ জলবায়ুক সন্দৰ্ভত চৰকাৰ কোনো সুপৰিকল্পিত নীতি নথকাৰ বাবেই বহুতে এতিয়া মুকলিভাৱে চৰকাৰক সমালোচনা কৰি কৈছে যে- দেশৰ জলবায়ু প্ৰদূষণৰ বাবে দায়ী ক্ষমতালিপ্সু, অসৎ, দায়ৱদ্ধহীন ৰাজনীতিক। মুঠৰ ওপৰত কব পাৰি যে, জলবায়ু পৰিৱৰ্তনক লৈ দেশৰ ইখন ৰাজ্যই সিখন ৰাজ্যৰ ওপৰতে অভিযোগ জাপি দায়িত্ব সামৰিছে।\n২০১৪ বৰ্ষৰ বিশ্ব স্বাস্থ্য সংস্থাৰ তথ্যমতে বিশ্বত ২০১২ বৰ্ষত অকল বায়ু প্ৰদূষণৰ ফলত সাত নিযুত লোকে মৃত্যুক সাবটিবলগীয়া হৈছে। ২০১৬ বৰ্ষৰ পৰিৱেশ সূচক তথ্যমতে বিশ্বৰ ১৮০ দেশৰ ভিতৰত ভাৰতবৰ্ষৰ স্থান আছিল ১৪১। এই ক্ৰম চালে স্পষ্টভাৱে দেখা পোৱা যায় যে ভাৰতবৰ্ষ মুঠেও নিৰাপদ নহয়। দিল্লী, কলকাতা, মুম্বাই আৰু চেন্নাই হৈছে দেশৰ আটাইতকৈ প্ৰদূষিত অঞ্চল। ইফালে ২০১৩ বৰ্ষৰ তথ্য মতে চীন দেশত প্ৰতি বছৰে অকল বায়ু প্ৰদূষণৰ বাবে ৫,০০,০০০ লোকৰ প্ৰাণ হানি হয়। গতিকে এনেবোৰ দিশ পৰ্যালোচনা কৰিলে কব পাৰি যে, ট্ৰাম্পৰ অভিযোগ ১০০ শতাংশই মিছা নহয়।\nপ্লাষ্টিক আৰু ভাৰতঃ\n২০১৯ বৰ্ষৰ ৭৩ সংখ্যক স্বাধীনতা দিৱসত ভাৰতৰ প্ৰধানমন্ত্ৰী নৰেন্দ্ৰ মোডীয়ে লালকিল্লাত দিয়া ভাষণত প্লাষ্টিকমুক্ত ভাৰত নিৰ্মাণৰ বাবে জনসাধাৰণক আহ্বান জনায়৷ প্ৰধানকৈ দোকান, ব্যৱসায়িক প্ৰতিষ্ঠান আৰু চৰকাৰী এজেঞ্চীসমূহক এই অভিযানত আগভাগ ল’বলৈ কয় প্রধানমন্ত্ৰীয়ে৷ তেওঁ নিজাকৈ এই সন্দৰ্ভত ১০ লাখ লোকলৈ মেইল প্ৰেৰণ কৰিব বুলি ঘোষণা কৰে৷\nদেশৰ ৬০ খন চহৰৰ ওপৰত কেন্দ্ৰীয় পৰিৱেশ নিয়ন্ত্ৰণ বৰ্ডে চলোৱা এক সমীক্ষা অনুযায়ী চহৰৰ পৰা দৈনিক ৪,০৫৯ টন প্লাষ্টিকৰ বৰ্জনীয় পদাৰ্থ নিৰ্গত হয়৷ ইয়াৰ পৰা অনুমান কৰিব পাৰি যে সমগ্ৰ দেশৰ পৰা প্লাষ্টিকৰ বৰ্জনীয় পদাৰ্থ নিৰ্গত হয় প্ৰায় ২৬ হাজাৰ টন৷ ইয়াৰে ৬০ শতাংশ হে সংগ্ৰহিত হয় আৰু পুনৰ ব্যৱহাৰ ( Recycle)হয়৷ বাকী থকাখিনি নলা, নৰ্দমা, নদী, সাগৰত পৰি পৰিৱেশ প্ৰদূষিত কৰাৰ লগতে জীৱ-জন্তুৰ পেটলৈও যায়৷\nকেৱল ভাৰততে নহয়, উন্নত দেশসমূহত এক তৃত্বীয়াংশ প্লাষ্টিক বস্তু বন্ধাৰ কামত আৰু এক তৃত্বীয়াংশ গৃহ নিৰ্মাণৰ পানীৰ নলা, খিৰিকীৰ ছাদ আদিত ব্যৱহৃত হয়।গাড়ী নিৰ্মাণতো প্ৰায় ২০% প্লাষ্টিক ব্যৱহৃত হয়। ঘৰৰ আচ-বাব, খেলনা আদিতো প্লাষ্টিক প্ৰভূতভাৱে ব্যৱহাৰ কৰা হয়।ভাৰতত বস্তু বন্ধাৰ বাবেই্ ৪২% প্লাষ্টিক ব্যৱহৃত হয়।\nপ্লাষ্টিকৰ বৰ্জ্য সৰ্বাধিক নিৰ্গত কৰা ভাৰতৰ ৫ খন চহৰ হৈছে-\nবিশ্বৰ ১৩ খন দেশত সম্পূৰ্ণৰূপে নিষিদ্ধ Single Use Plastic\nপৃথিৱীৰ প্ৰথমখন প্লাষ্টিকমুক্ত দেশ হ’ল বাংলাদেশঃ\n২০০২ চনৰ পৰা বাংলাদেশে প্লাষ্টিক ব্যৱহাৰকৰণত নিষেধাজ্ঞা আৰোপ কৰে আৰু আজি পৰ্যন্ত সেই নিষেধাজ্ঞা অব্যাহত আছে৷ উল্লেখ্য যে ১৯৯০ চনত বাংলাদেশত হোৱা প্ৰলয়ংকৰী বানৰ বাবে জগৰীয়া কৰা হৈছিল প্লাষ্টিকৰ নানা বৰ্জিত পদাৰ্থক৷ তেতিয়াৰে পৰা সেই সন্দৰ্ভত চিন্তা-চৰ্চা কৰা হৈছিল আৰু ২০০২ চনত দেশখনত Single One Plastic নিষিদ্ধ ঘোষণা কৰা হয়৷ অৱশ্যে নিষিদ্ধ ঘোষণা কৰিলেও এতিয়াও দেশখনত বে-আইনীভাৱে Single One Plasticৰ বিক্ৰী অব্যাহত আছে।\nযি কি নহলেও, আন্তৰাষ্ট্ৰীয় প্ৰেক্ষাপটত ট্ৰাপে ভাৰতৰ ওপৰত জাপি দিয়া অভিযোগ ১০০ শতাংশ সঁচা নহলেও কিছু ক্ষেত্ৰত কিন্তু ভাৰতে নিজকে নিদোৰ্ষী বুলি দাবী কৰিব নোৱাৰে। ভাৰতবৰ্ষৰ দৰে প্ৰাকৃতিক দিশত অতি চহকী এখন দেশত শেহতীয়াকৈ বৃদ্ধি পোৱা জলবায়ু প্ৰদূষণ সঁচাকৈয়ে উদ্বেগৰ বিষয়। এটা মিছা অভিযোগ জাপি দিলেও, ট্ৰাম্পৰ কিছু কথাক সমৰ্থন জনাবই লাগিব। ভাৰত তথা প্ৰধানমন্ত্ৰী মোডীৰ এজন ভাল বন্ধু বুলি দাবী কৰা ট্ৰাম্পে হয়তো বন্ধু দেশৰ দুৱৱস্থা দেখিয়ে এনে সমালোচনা কৰিছে!\nপুৰণিগুদামৰ ৰিলায়েঞ্চ পেট্ৰ’ল পাম্পত অস্ত্ৰধাৰী ডকাইতৰ দলে চলালে লুটপাত…


অসমীয়া লিখক পৰিচয় Archives - Page4of 10 - Growhills Publishing\nড০ হেমন্ত কুমাৰ শৰ্মা । Hemanta Kumar Sharma\nড০ হেমন্ত কুমাৰ শৰ্মা–চমু পৰিচয় ড০ হেমন্ত কুমাৰ শৰ্মা (১৯৩২-১৯৯২) আছিল অসমীয়া সাহিত্য সংস্কৃতিৰ সাধক, বলিষ্ঠ গদ্য লেখক, সমালোচক আৰু গৱেষক। তেওঁৰ জন্ম হয় নলবাৰীৰ অন্তৰ্গত পিপলিবাৰী গাওঁত। তেওঁ অসমীয়াত স্নাতকোত্তৰ ডিগ্ৰী লাভ কৰি কটন কলেজত অসমীয়া বিভাগত অধ্যপনা কৰিবলৈ লয়। তেওঁ অসম সাহিত্য সভা, অসম জনকৃষ্টি সমাজ আৰু বিভিন্ন সংস্কৃতি বিষয়ক অনুষ্ঠানৰ লগত জড়িত আছিল। ড০ হেমন্ত কুমাৰ শৰ্মাই একুৰিতকৈয়ো অধিক সংখ্যক গ্ৰন্থ ৰচনা আৰু সম্পাদনা কৰি গৈছে। তেওঁৰ […]\nচৈয়দ আব্দুল মালিক । Sayed Abdul Malik\nচৈয়দ আব্দুল মালিক–চমু পৰিচয় চৈয়দ আব্দুল মালিক (১৯১৯-২০০০): এজন প্ৰতিযশা অসমীয়া ঔপন্যাসিক আৰু গল্পকাৰ। তেওঁৰ জন্ম হয় গোলাঘাট জিলাৰ নাহৰণিত। যোৰহাট চৰকাৰী হাইস্কুলৰ পৰা প্ৰৱেশিক্ষা পৰীক্ষা পাছ কৰি গুৱাহাটীৰ কটন কলেজৰ পৰা বি. এ. পাছ কৰে। পিছত আবকাৰী বিভাগ, অনাতাঁৰ কেন্দ্ৰ আদিত চাকৰি কৰি গুৱাহাটী বিশ্ববিদ্যালয়ৰ পৰা অসমীয়া বিভাগত এম. এ. পাছ কৰে। পিছত যোৰহাটৰ জগন্নাথ কলেজত অধ্যাপনা কৰিবলৈ লয়। অধ্যাপনাৰ পৰা অৱসৰ গ্ৰহণ কৰি ৰাজ্য সভাৰ সদস্য হিচাপে সেৱা […]\nউৎপল দত্ত । Utpal Dutta\nউৎপল দত্ত–চমু পৰিচয় উৎপল দত্ত (১৯৬০- ) এজন অসমীয়া লেখক, অনুবাদক, তথ্যচিত্ৰ নির্মাতা আৰু চলচিত্ৰ সমালোচক। ‘চলচ্চিত্ৰ’ আৰু টুৱেন্টিফ’ৰ ফ্রেমছ’ তেওঁৰ দুখন উল্লেখযোগ্য গ্ৰন্থ। ইয়াৰ উপৰিও চলচিত্ৰ বিষয়ক কেইবাখনো গ্ৰন্থ তেওঁ সম্পদনা কৰিছে আৰু তেনে দুখন গ্ৰন্থ তেজপুৰ বিশ্ববিদ্যালয়ৰ স্নাতক মহলাৰ প্ৰসংগ পুথি হিচাপে বিবেচিত হৈছে। উৎপল দত্তই তথ্যচিত্ৰ পৰিচালক হিচাপেও সুনাম অৰ্জন কৰিছে। তেওঁ পৰিচালনা কৰা তথ্য চিত্ৰ দেশ-বিদেশৰ কেইবাটিও চলচ্চিত্ৰ মহোৎসৱত প্ৰদৰ্শিত হৈছে।তেওঁ শ্রেষ্ঠ তথ্যচিত্ৰৰ পৰিচালক হিচাপে ৰাজ্যিক পৰ্যায়ৰ […]\nশীলভদ্ৰ । Shilabhadra । Shilvadra\nশীলভদ্ৰ–চমু পৰিচয় শীলভদ্ৰ (১৯২৪- ২০০৮) এজন সুপ্ৰসিদ্ধ অসমীয়া গল্পকাৰ আছিল। তেওঁৰ প্ৰকৃত নাম ৰেৱতী মোহন দত্ত চৌধুৰী। ‘শীলভদ্ৰ’ তেওঁৰ ছদ্ম নাম। তেওঁৰ জন্ম হয় ধুবুৰী জিলাৰ গৌৰীপুৰত। প্ৰৱেশিক্ষা পৰীক্ষাত উত্তীর্ণ হৈ শীলভদ্ৰই কটন কলেজত বিজ্ঞানৰ শিক্ষা গ্ৰহণ কৰে। পৰৱৰ্তী সময়ত বাংলাদেশৰ কাৰমাইকেল কলেজৰ পৰা গণিত বিষয়ত স্নাতক ডিগ্ৰী লাভ কৰে। ১৯৪৬ চনত তেওঁ কলিকতা বিশ্ববিদ্যালয়ৰ পৰা গণিত বিষয়ত প্ৰথম শ্ৰেণীৰ দ্বিতীয় স্থান লাভ কৰি স্নাতকোত্তৰ পৰীক্ষা পাছ কৰে। ১৯৪৭ চনত […]\nউত্তম বৰুৱা। Uttam Baruah\nউত্তম বৰুৱা–চমু পৰিচয় উত্তম বৰুৱা (১৯৩৯-২০১১) এজন বিশিষ্ট অসমীয়া প্ৰৱন্ধকাৰ আৰু নাট্যকাৰ। তেওঁৰ জন্ম হয় গুৱাহাটাৰ আজাৰাত। তেওঁৰ পিতৃৰ নাম চন্দ্ৰ বৰুৱা আৰু মাতৃৰ নাম ৰজনী বৰুৱা। ছাত্ৰ অৱস্থাৰ পৰাই তেওঁ কবিতা, নাটক আদি ৰচনা কৰি সকলোৰে দৃষ্টি আৰু প্ৰশংসা বুটলিছিল। সপ্তম শ্ৰেণীত পঢ়ি থাকোতে তেওঁ ‘মহাপুৰুষৰ নামঘৰ’ নামৰ পুথি এখন ৰচনা কৰি সেই সময়ৰ বিশিষ্ট কবি বাগ্মীবৰ নীলমণি ফুকনৰ পৰা প্ৰশংসা লাভ কৰিছিল। তেওঁৰ প্ৰথম নাটক ‘বৰ মানুহৰ দোলা’ […]\nমদন মোহন শইকীয়া। Madan Mohan Saikia\nড০ মদন মোহন শইকীয়া–চমু পৰিচয় ড০ মদন মোহন শইকীয়া এজন গৱেষক, শিক্ষাবিদ আৰু লেখক। তেওঁৰ জন্ম হয় ১৯৩৫ চনত। গুৱাহাটী বিশ্ববিদ্যালয়ৰ পৰা সুখ্যাতিৰে এম. এছ. চি. পাছ কৰি অবিভক্ত ৰাছিয়াৰ ‘ইনষ্টিটিউট অব পেট্ৰ’লিয়াম এণ্ড কেমিষ্ট্ৰি’ৰ পৰা ১৯৬৫ চনত সন্মানীয় ডক্টৰেট ডিগ্ৰী লাভ কৰে। শইকীয়াই ডেৰাডুনত থকা অ’ এন জি চিৰ ‘ইনষ্টিটিউট অব ৰিছাৰ্চ এণ্ড ট্রেইনিংত কিছুদিনৰ বাবে সেৱা আগবঢ়াই যোৰহাট আঞ্চলিক গৱেষণাগাৰত যোগদান কৰে আৰু জিঅ’ছায়েন্স বিভাগৰ মুৰববী হিচাপে কাৰ্যনিৰ্বাহ কৰে। […]


শিৱ শংকৰ ৰয়: অসমৰ ক্রীড়াক্ষেত্ৰৰ শুভচিন্তকজন! | Olympia Sports\nশিৱ শংকৰ ৰয়। অসমৰ ক্রীড়া ক্ষেত্ৰৰ এগৰাকী অক্লান্ত সেৱক আছিল। এসময়ত নিজেও এগৰাকী কৃতি খেলুৱৈ আছিল। পিছলৈ ওতঃপ্ৰোতভাৱে ক্রীড়াক্ষেত্ৰৰ সাংগঠানিক দিশৰ সৈতেও জড়িত হৈ পৰা ৰয় আছিল এজন প্ৰকৃত ক্রীড়াহিতৈষী। আজি পুৱা হঠাৎ সেই অনাকাংক্ষিত খবৰটো আহিল। আকস্মিকভাৱে এইগৰাকী ক্রীড়াউদ্যমী ব্যক্তিৰ বিয়োগ ঘটিল। মৃত্যুৰ সময় হোৱা নাছিল ৰয়ৰ। ক্রীড়াক্ষেত্ৰখনক মনে প্ৰাণে ভাল পোৱা এইগৰাকী ব্যক্তিয়ে ক্রীড়াৰ বাবে কৰিব লগা আৰু আছিল। কিন্তু, নিয়তিৰ আহ্বানক নেওচা দিয়াৰ শক্তিয়েইবা কাৰ আছে!! ৰয়ৰ মৃত্যুয়ে অসমৰ ক্ৰীড়াক্ষেত্ৰখনৰ বাবে এক বৃহৎ শূন্যতাৰ সৃষ্টি কৰি গ’ল।\nক্রীড়াক্ষেত্ৰৰ শিৱ শংকৰ ৰয়জনৰ বিষয়ে আলোচনা কৰিবলৈ গ’লে আমি উভতি যাব লাগিব তেওঁৰ শৈশৱলৈ। নগাঁৱত জন্মগ্ৰহণ কৰা শিৱ শংকৰে চহৰখনৰ মাজমজিয়াত থকা ঈদগাহ ময়দানৰ পৰাই আৰম্ভ কৰিছিল নিজৰ খেলুৱৈ জীৱন। ঈদগাহ ময়দানত অনুষ্ঠিত হোৱা বছেৰেকীয়া ক্রীড়া উৎসৱত অংশগ্ৰহণ কৰিছিল তেওঁ। যুৱ অৱস্থাত যোগাসন, জিমনাষ্টিক খেলৰ সৈতে জড়িত হৈ পৰিছিল ৰয়। নগাঁৱৰ এটা ব্যায়ামাগাৰত মাখনলাল দে, মুখলেছ আহমেদ, ঘনশ্যাম হাজৰিকাৰ দৰে গুৰুসকলৰ লগত ৰয়ে আৰম্ভ কৰিছিল শৰীৰ চর্চা।\n১৯৭১ চনৰ পৰা ১৯৭৫ চনলৈ তিনিখন নেচনেল গেমছত এছ এছ ৰয়ে অসমৰ জিমনাষ্টিক দলৰ হৈ অংশ লৈছিল। উৰিষ্যাৰ বাৰাৱতী ষ্টেডিয়ামত বাবুল বাৰ্মিজৰ তত্বাৱধানত প্ৰথমবাৰৰ বাবে নেচনেল গেমছ খেলি চতুৰ্থ স্থান অর্জন কৰে। ইপিনে, গুৱাহাটী বিশ্ববিদ্যালয়ৰ ক্রীড়া সমাৰোহত অংশ লৈ মণিপুৰ, নাগালেণ্ড, ত্ৰিপুৰাৰ খেলুৱৈক পৰাস্ত কৰি জিমনাষ্টিকত অপ্ৰতিৰোধ্য হৈ পৰে ৰয়। পেৰেলেল বাৰ ইভেণ্টত মণিপুৰৰ মংগল সিঙক পৰাস্ত কৰি স্বৰ্ণ পদক দখল কৰিছিল ৰয়ে।\n১৯৮০ চনত তামিলনাডুত শাৰীৰিক শিক্ষাৰ পাঠ্যক্ৰম গ্ৰহণৰ সুবিধা লাভ কৰে ৰয়ে। শাৰীৰিক শিক্ষাৰ পাঠ্যক্ৰম শেষ নহওঁতেই তেওঁক সেই সময়ৰ ক্রীড়া সঞ্চালক নীলিময় চৌধুৰীয়ে নগাঁৱৰ ডছন হায়াৰ ছেকেণ্ডেৰী স্কুলত ক্রীড়া শিক্ষক হিচাবে নিযুক্তি প্ৰদান কৰে। তাৰ ঠিক এবছৰৰ পাছতেই তেওঁক গুৱাহাটীৰ জাকিৰ হুছেইন জিমনাছিয়ামলৈ অস্থায়ীভাৱে জিমনাষ্টিকৰ প্ৰশিক্ষক হিচাবে নিযুক্তি দিয়া হয়। ইয়াৰ পিছতেই তেওঁ কামৰূপ জিলাৰ শাৰীৰিক নিৰ্দেশক হিচাবে নিযুক্তি লাভ কৰি তেওঁৰ অসমৰ ক্রীড়াক্ষেত্ৰখনৰ সৈতে ওতঃপ্ৰোতভাৱে জড়িত হৈ পৰে।\nঅসমৰ বহুকেইখন জিলাত ক্রীড়া বিষয়া হিচাবে নিযুক্তি লাভ কৰি তেওঁ ক্ৰীড়াৰ প্ৰসাৰৰ বাবে আন্তৰিকতাৰে কাম কৰে। অসম জিমনাষ্টিক সন্থাৰ প্ৰতিষ্ঠাৰ ক্ষেত্ৰতো তেওঁ এক বলিষ্ঠ ভূমিকা গ্ৰহণ কৰিছিল। আজীৱন জিমনাষ্টিক আৰু যোগাসনৰ উন্নয়নৰ বাবে কাম কৰি অহা ৰয়ৰ ইচ্ছা আছিল অসমত এখন জিমনাষ্টিক আৰু যোগাসনৰ একাডেমী আৰম্ভ কৰা। সেই সপোন মনৰ মাজতেই লৈ আজি পৰলোকলৈ গমন কৰে এইগৰাকী বিশিষ্ট ক্রীড়া সংগঠকে।\nঅসম খো খো সন্থাৰ কোষাধ্যক্ষ হিচাবেও দায়িত্ব পালন কৰা ৰয়ৰ মৃত্যুত অসম খো খো সন্থা, অসম অলিম্পিক সন্থাকে আদি কৰি ৰাজ্যৰ বিভিন্ন ক্রীড়া সংগঠন তথা ক্ৰীড়াৰ সৈতে জড়িত অনেকেই গভীৰ শোক ব্যক্ত কৰিছে। অলিম্পিয়াৰ তৰফৰ পৰাও এইগৰাকী ক্রীড়াহিতৈষী ব্যক্তিলৈ যাচিলোঁ সশ্ৰদ্ধ প্ৰণাম।\nBy Olympia Sports / May 18, 2021\nEnglish Language Teaching in India ₹1,000.00


ছুপাৰিৰ চোৰাং বেহাই অক্টোপাছৰ দৰে মেৰিয়াই ধৰিছে সমগ্ৰ উত্তৰ-পূৰ্বাঞ্চলক\nম্যানমাৰৰ খাওমাৱি গাৱঁত ভাৰতীয় ট্ৰাকত ছুপাৰি উঠোৱা হৈছে । ফটো: নৰ্থ-ইষ্ট নাও\nপাণ-মছলা সেৱন কৰাটো ভাৰতীয় নাগৰিকৰ এটা তুলনামূলকভাৱে নতুন নিচা। এই নিচাটোৱে যে স্বাস্থ্যৰেই ক্ষতি কৰিছে এনে নহয়, দেশৰ ৰাজকোষৰো গভীৰ ক্ষতি কৰিছে। কাৰণ পাণ-মছলা আৰু গুটখাৰ বাবে অত্যাৱশ্যকীয় কেঁচামাল ছুপাৰিৰ এখন বে-আইনী বজাৰে সমগ্ৰ উত্তৰ-পূৰ্বাঞ্চলত খোপনি পুতিছে।\nনৰ্থ-ইষ্ট নাওৰ দ্বাৰা সম্পন্ন কৰা এটা বিতং স্বতন্ত্ৰ তদন্তত ধৰা পৰিছে যে এক বিপুল পৰিমাণৰ ছুপাৰি (ঘাইকৈ থাইলেণ্ড আৰু ইণ্ডোনেছিয়াৰ) কোনো আমদানি শুল্ক আদায় নিদিয়াকৈ ম্যানমাৰৰ মাজেৰে জাহাজেৰে অসমলৈ অনা হয়।\nভাৰতৰ সুদূৰ পূব প্ৰান্তত চলি থকা পাণ-মছলাৰ বে-আইনী বাণিজ্যৰ আনুমানিক মূল্য প্ৰায় বছৰি ২,৫০০ কোটি টকাৰো অধিক। গুটখা আৰু পাণ-মছলাৰ প্ৰধান উপাদান হৈছে ছুপাৰি। ভাৰতৰ পাণ-মছলাৰ বজাৰখন আনুমানিক প্ৰায় ২৫,০০০ কোটি টকীয়া এখন বৃহৎ বজাৰ আৰু বছৰি প্ৰায় ই ১০শতাংশকৈ বাঢ়ি গৈ আছে।\n২০১৭ চনৰ ১৭ ছেপ্টেম্বৰত ৰাজস্ব চোৰাংচোৱা সঞ্চালকালয়ে ( ডাইৰেক্টৰে’ট অব ৰেভিনিউ ইণ্টেলিজেঞ্চ) ছয়ীদ আহমেদ ছেইখক গ্ৰেপ্তাৰ কৰিছিল আৰু তেওঁৰ নৱি মুম্বাই আৰু নাগপুৰত থকা গুদামৰ পৰা ২৪০ মেট্ৰিক টন ইণ্ডোনেছিয়াৰ পৰা আমদানি কৰা ছুপাৰি জব্দ কৰিছিল।\nতাৰ তিনিদিন পিছতে ছেপ্টেম্বৰৰ ২০ তাৰিখে ৰাজস্ব চোৰাংচোৱা সঞ্চালকালয়ে মহম্মদ ৰাজা আব্দুল ঘানি তাৱাৰ নামৰ এজন লোকক আহমেদাবাদৰ পৰা গ্ৰেপ্তাৰ কৰিছিল আৰু তেওঁৰ পৰা ইণ্ডোনেছিয়াৰ পৰা অনা ১২০ মেট্ৰিক টন ছুপাৰি জব্দ কৰিছিল। এই চোৰাং ছুপাৰিখিনিৰ আনুমানিক বজাৰ মূল্য হ’ব প্ৰায় ৬ কোটি টকা।\nৰাজস্ব চোৰাংচোৱা সঞ্চালকালয়ৰ ডিটেক্টিভসকলৰ জেৰাত ছয়ীদ আহমেদ ছেইখ আৰু ৰাজা আব্দুল ঘানি তাৱাৰে প্ৰকাশ কৰিছিল যে তেওঁলোক ছিংগাপুৰ, থাইলেণ্ড, ম্যানমাৰ আৰু উত্তৰ-পূৰ্বাঞ্চলৰ মিজোৰাম আৰু মণিপুৰত সক্ৰিয় হৈ থকা এটা আন্তঃজাতিক চোৰাং ব্যৱসায়ৰ নেটৱৰ্কৰ এটা অংশ।\nঅবৈধ ছুপাৰিৰ সৰাবৰাহৰ অধিকভগেই মিজোৰামৰ জখাওথাৰ আৰু মণিপুৰৰ মোৰেহৰ মাজেৰে আহে। তেওঁলোকে স্বীকাৰ কৰিছে যে চোৰাং কাৰবাৰৰ নেটৱৰ্কে নিৰাপত্তা বাহিনী আৰু বলৱৎকাৰী এজেঞ্চিসমূহৰ সৈতে লগ হৈ কাম সমাধা কৰে।\nঅনুসন্ধানৰ দায়িত্বত থকা এগৰাকী উচ্চ পদস্থ বলৱৎকাৰী বিষয়াই নৰ্থ-ইষ্ট নাওৰ আগত প্ৰকাশ কৰিছে যে ম্যানমাৰৰ মাজেৰে ট্ৰাক ভৰ্তি কৰি লৈ অহা ছুপাৰিখিনি গুজৰাট, ৰাজস্থান, নতুন দিল্লী, উত্তৰ প্ৰদেশ, মহাৰাষ্ট্ৰ আৰু হাৰিয়ানাৰ গুটখা উৎপাদনকাৰী কাৰখানাসমূহলৈ লৈ অনা হয়।\nআব্দুল ঘানি তাবাৰে প্ৰকাশ কৰা মতে তেওঁৰ কেইজনমা্ন ঘনিষ্ঠ সংগী মহাৰাষ্ট্ৰৰ গোন্দিয়াত বাস কৰে। মধ্য প্ৰদেশ, চত্তীশগড় আৰু মহাৰাষ্ট্ৰৰ তিনিটা সংযোগস্থানত অৱস্থিত বাবে মধ্য আৰু পূব ভাৰতৰ দুৱাৰমুখ হিচাপে বিৱেচিত হোৱা হেতুকে এই চহৰখন সুবিধাজনক। চহৰখনৰ এটা ব্যস্ত ৰেল ষ্টেশ্যন আছে।\nযথেষ্ট সংখ্যক ধানকল থকা হেতুকে গোন্দিয়াক ‘ভাৰতৰ চাউলৰ ৰাজধানী’ বুলিও কোৱা হয়। গোন্দিয়াত অসংখ্য ধানকল থকা হেতুকে ইয়াত মজুত কৰিব পৰাকৈ বহুতো ঠাই আছে আৰু ইয়াতেই চোৰাং ছুপাৰিৰ এটা বিৰাট অংশ মজুত কৰি ৰখা হয়। আৰু ইয়াৰে পৰাই চোৰাং ব্যৱসায়ীয়ে ছুপাৰিখিনি মধ্য ভাৰতৰ বিভিন্ন স্থানত থকা গুটখা আৰু পাণ-মছলা প্ৰস্তুতকাৰী কাৰখানালৈ প্ৰেৰণ কৰে।\nকাচাৰ জিলাৰ ঢালেশ্বৰত এক গোপন সূত্ৰৰ পম খেদি ৰাজস্ব চোৰাংচোৱা সঞ্চালকালয়ে ২০১৭ চনৰ ২৭ ছেপ্টেম্বৰত ৯১০টা বেগত ৮৬,০০০ কেজি ছুপাৰি জব্দ কৰিছিল যাৰ মূল্য ২.৬ কোটি টকা।\nভাৰতত থাইলেণ্ড আৰু ইণ্ডোনেছিয়াৰ ছুপাৰিৰ চাহিদা ইমান অধিক কিয়?\nইণ্ডোনেছিয়া আৰু থাইলেণ্ডত বিপুল পৰিমাণত ছুপাৰি ক্ৰয় কৰিলে বহু সস্তাতে পোৱা যায়। ইয়াৰ দাম প্ৰতি টনত ২০০ ৰ পৰা ৩০০ আমেৰিকান ডলাৰ। অৰ্থাৎ উৎসত ছুপাৰিৰ দাম প্ৰতি কেজিত ১৩ ৰ পৰা ১৬ টকা হয়গৈ।\nআনকি, থাইলেণ্ড বা ইণ্ডোনেছিয়াৰ পৰা ম্যানমাৰলৈ পৰিবহন ব্যয় আৰু বিভিন্ন স্থানত উৎকোচ দিও কাৰখানা আহি পোৱা এই ছুপাৰিখিনি গুটখা ব্যৱসায়ীসকলৰ বাবে বহুত সস্তা।\nবৈধ ভাৱে আমদানি নহয় কিয়?\nছুপাৰিৰ বৈধ আমদানি হৈছে ৩০০ শতাংশ যাৰ বাবে ছুপাৰিৰ চোৰাং কাৰবাৰ অধিক আকৰ্ষণীয় হৈ পৰিছে। ঘৰুৱা উৎপাদনকাৰীসকলক উৎসাহ দিয়া আৰু চুবুৰীয়া ৰাষ্ট্ৰৰ পৰা আমদানি কৰাটো নিৰুৎসাহিত কৰাৰ বাবে চৰকাৰে ছুপাৰিৰ সর্বনিম্ন আমদানি মূল্য (minimum import price)নিৰ্ধাৰণ কৰিছে।সর্বনিম্ন আমদানি মূল্য হৈছে এটা হাৰ যাৰ তলত কোনো আমদানি অনুমোদিত কৰা নহয়।কেন্দ্ৰীয় চৰকাৰে ২০১৭ৰ জানুৱাৰিৰ ১৭ তাৰিখে জাৰি কৰা শেহতীয়া জাননী নং ৩৫/২০১৫-২০২০ যোগে অধ্যায় ৮ৰ এক্সিম কোড ০৯০২৮০ যোগে ছুপাৰি আমদানিৰ নীতিৰ সংশোধন কৰিছে। নতুন সংশোধনী মটে প্ৰতি কেজিত ১৬২ৰ পৰা ২৫১ টকা কৰা হৈছে। ২০১৫ লৈকে প্ৰতি কেজিত সর্বনিম্ন আমদানি মূল্য আছিল ৫২ টকা। ভাৰতত তামোলৰ সৰ্বাধিক উৎপাদনকৰ্তা ৰাজ্য হৈছে কৰ্ণাটক। তাৰ পিছতেই কেৰেলা আৰু অসম। এটা আনুমানিক হিচাপ মতে বহু বছৰ ধৰি ভাৰতত তামোলৰ উৎপাদন বছৰি ৬.৩ লাখ টনতেই ৰৈ আছে। ২০১৬ চনত ভাৰতে ৭২২.২১ কোটি টকাৰ তামোল আমদানি কৰিছিল। ইয়াৰে অধিকভাগেই আহিচিল বাংলাদেশৰ পৰা।\nচোৰাং কাৰবাৰৰ ৰেকেট কেনেদৰে পৰিচালিত হয়\nপিক-আপ ভানেৰে ম্যানমাৰৰ পৰা ছুপাৰি কঢ়িয়াই অসমত প্ৰৱেশ কৰিছে । ফটো : নৰ্থ-ইষ্ট নাও\nমণিপুৰ আৰু মিজোৰামৰ মাজেৰে ছুপাৰিৰ চোৰাং কাৰবাৰ কৰিবলৈ এটা সু-সংগঠিত নেটৱৰ্ক জড়িত হৈ আছে। চোৰাং নেটৱৰ্কৰ কেন্দ্ৰ বিন্দু হৈছে জোখাওথাৰৰ পূবত অৱস্থিত ম্যানমাৰৰ খাওমাৱি গাওঁ। সৰু পিক-আপ ভানত ছুপাৰিসমূহ মৰাপাতৰ থৈলাত খাওমাৱিলৈ কঢ়িয়াই অনা হয় আৰু ভাৰতৰ পিক-আপ ভানসমূহত সেইখিনি তুলি দিয়া হয়। ছুপাৰি ভৰ্তি পিক-আপ ভানসমূহ আনকি দিনৰ পোহৰতেই হাৰৱা নদীৰ দলং পাৰ হৈ চামফাইৰ মজুত কৰা ভঁড়াললৈ অনা হয়। চামফাই সীমাৰ পৰা ২২.৬ কি:মি: উত্তৰ-পশ্চিমত অৱস্থিত।\nবে-আইনীভাবে আমদানি কৰা ছুপাৰিখিনি কিছু সংখ্যক আৰক্ষী আৰু শুল্ক বিভাগৰ বিষয়াসকলৰ কৃপাত নদী পাৰ কৰাটো সম্ভৱ হৈ উঠে। ছামফাই আহি পোৱাৰ পিছত ছুপাৰিখিনি মিজোৰামৰ কৃষকৰ উৎপাদন হিচাপে দেখুওৱা হয়। মিজোৰাম কৃষিজাত বাণিজ্য নিগম লিমিটেডে (Mizoram Agricultural Marketing Corporation Limited) স্থান পৰিৱৰ্তন অনুজ্ঞাপত্ৰ ( transit permits) জাৰি কৰি চোৰাং ছুপাৰিখিনিক ৰাজ্যখনৰ প্ৰকৃত উৎপাদিত সামগ্ৰীৰ বৈধতা প্ৰদান কৰে।\nমিজোৰামে যদিওবা নগন্য পৰিমাণে ছুপাৰি উৎপাদন কৰে, তথাপি আইজলত বহুতো সন্দেহজনক যোগানকাৰী আছে। তেওঁলোকৰ কিছুমান আইজলৰ চিংগা ভেং অঞ্চলত বাস কৰে। মিজোৰামৰ যোগানকাৰীৰ নামত কিছুমানে আনকি মধ্য ভাৰতৰ ৰাজ্যসমূহলৈকেও ছুপাৰি প্ৰেৰণ কৰে।\nধৃত ব্যৱসায়ীকেইজনে ছুপাৰিখিনি মিজোৰাম আৰু মণিপুৰৰ বুলি সদায়েই দাবী কৰি আহিছে যদিও ‘বৃক্ষ আছুতীয়াকৰণ বিভাগ (Plant Quarantine Department) আৰু অন্য গৱেষণাগাৰত সম্পন্ন কৰা পৰীক্ষাত প্ৰমাণিত হৈছে যে নমুনাসমূহ থাইলেণ্ড আৰু ইণ্ডোনেছিয়াৰ পৰা অহা।\nআমোদজনক কথাটো হৈছে, এই বছৰৰ জানুৱাৰি মাহত ৰাজস্ব চোৰাংচোৱা সঞ্চালকালয়ে কাঞ্চনজংঘা এক্সপ্ৰেছৰ পাৰ্চেল ভানৰ পৰা শিলচৰ আৰু বদৰপুৰ ষ্টেশ্যনৰ পৰা জব্দ কৰা দুটা ডবা ভৰ্তি চোৰাং ছুপাৰিৰ অনুসন্ধানত এটা নতুন কথা পোহৰলৈ আহিছে। এই চোৰাং নেটৱৰ্কৰ এজন সক্ৰিয় সদস্যক ছামিমুদ্দিন বুলি চিনাক্ত কৰা হৈছে।\nচোৰাং ব্যৱসায়ীয়ে এতিয়া শিয়াদদহকো বে-আইনীভাৱে আমদানি কৰা ছুপাৰি মধ্য ভাৰতৰ পাণ-মছলা প্ৰস্তুত কৰা ৰাজ্যসমূহলৈ প্ৰেৰণ কৰাৰ এটা ট্ৰেনজিট পথ হিচাপে ব্যৱহাৰ কৰিবলৈ ধৰিছে। জানিব পৰা মতে কলকাতাৰ কেইজনমান ছুপাৰি সৰাবৰাহকাৰী আৰু যোগানকাৰী এই চোৰাং কাৰবাৰৰ নেটৱৰ্কটোৰ সৈতে জড়িত হৈ আছে।\nদক্ষিণ অসমৰ কাচাৰ জিলাৰ ধোলাই আৰু বাঘা বাজাৰৰ স্থানীয় সৰাবৰাহকাৰীও এই নেটৱৰ্কৰ সৈতে জড়িত আছে।\nথাইলেণ্ড আৰু ইণ্ডোনেছিয়াৰ ছুপাৰিৰ এটা বিপুল পৰিমাণ মিজোৰাম হৈ আহে যদিও আন এটা নেটৱৰ্কও উত্তৰ-পূৰ্বাঞ্চলত সক্ৰিয় হৈ আছে। ধাৰাবাহিকভাৱে কৰা এলানি অভিযান, জব্দ কৰা আৰু জেৰাৰ পৰা মণিপুৰতো যে এটা চোৰাং নেটৱৰ্ক সক্ৰিয় হৈ থকা তাৰ তথ্য পোহৰলৈ আহিছে।\nচান্দেল জিলাৰ মোৰেহৰ মাজেৰে এই চালানকৃত ছুপাৰিখিনি চোৰাংকৈ মণিপুৰলৈ লৈ অহা হয়। অত্যাধিক চাহিদাযুক্ত এই ছুপাৰিখিনি পশ্চিম ম্যানমাৰৰ নামফালঙলৈ পিক-আপ ভানেৰে লৈ অহা হয় আৰু মূৰত বোজাই কৰি ভাৰতত চোৰাংভাৱে প্ৰৱেশ কৰোৱা হয়। তাৰ পাছতেই সেইবোৰ মোৰেহত ট্ৰাকত উঠোৱা হয় আৰু সেইবোৰক ভূৱা পৰিবহন অনুজ্ঞাপত্ৰ প্ৰদান কৰা হয়।\nইয়াৰে কিছুখিনি চালানকৃত ছুপাৰি ডিমাপুৰ ষ্টেশ্যনত দীৰ্ঘ দূৰত্বগামী ৰেলগাড়ীত বোজাই কৰা হয়, কাৰবি আলং আৰু গোলাঘাটৰ সৰুপথাৰত থকা এটা শক্তিশালী নেটৱৰ্কে চোৰাং ব্যৱসায়ৰ এই ৰেকেটটো চলাই আছে। শেহতীয়াভাৱে গোলাঘাট জিলাত ছুপাৰি ভৰ্তি ৪ খন ট্ৰাক জব্দ কৰা হৈছে।বাবুল আলী নামৰ এজন লোক গোলাঘাট আৰু কাৰ্বি আংলং জিলাত অৱস্থিত চোৰাং ব্যৱসায়ৰ নেটৱৰ্কৰ খলনায়ক বুলি জানিব পৰা গৈছে।\nঅসম চৰকাৰৰ পদক্ষেপ\nশেহতীয়াভাৱে অসম বিধানসভাৰ আইন কাৰ্যকৰীকৰণ কমিটীয়ে গোলাঘাট আৰু কাৰ্বি আংলং জিলাৰ ছুপাৰিৰ চোৰাং ব্যৱসায়ৰ প্ৰতিৱেদনৰ ওপৰত নজৰ দিছে।এই বিষয়ৰ সন্দৰ্ভত সংশ্লিষ্ট দুয়োখন জিলাৰে উপায়ুক্ত আৰু আৰক্ষী অধীক্ষকক দিচপুৰলৈ মাতি অনা হৈছে।\nপ্ৰতিৱেদন অনুসৰি, দুয়োখন জিলাৰে উপায়ুক্ত আৰু আৰক্ষী অধীক্ষকে দাবী কৰিছে যে ছুপাৰিসমূহ মণিপুৰৰ বুলি দেখুওৱা হয় আৰু ট্ৰাকসমূহে সদায়েই মণিপুৰ চৰকাৰে প্ৰদান কৰা স্থানীয় পৰিবহন অনুজ্ঞাপত্ৰ লগত ৰাখে।\nপ্ৰতিৱেদনত প্ৰকাশ যে কৃষক মুক্তি সংগ্ৰাম সমিতিৰ ছাত্ৰ সংগঠন ছাত্ৰ মুক্তি সংগ্ৰাম সমিতিৰ সাধাৰণ সম্পাদক ফেব্ৰুৱাৰিৰ ২৪ তাৰিখে ছুপাৰি মাফিয়া আবুল হান্নানে অপহৰণ কৰি নিছিল। গোলাঘাট আৰক্ষী থানাত হান্নান আলীৰ বিৰুদ্ধে এই সন্দৰ্ভত এটা অভিযোগ দিছে।


সাক্ষাৎকাৰঃ দেৱীচৰণ বৰা - সাহিত্য ডট অৰ্গ\nদেৱীচৰণ বৰা এজন অৱসৰপ্ৰাপ্ত প্ৰশাসনিক বিষয়া। তেওঁ পুৰণি হেৰাই যোৱা আধুনিক গীতসমূহৰ ওপৰত নীৰৱে চৰ্চা অব্যাহত ৰাখিছে। প্ৰায় ৬০ টাতকৈ অধিক এই বিষয়ত প্ৰবন্ধ লিখি বিভিন্ন বাতৰি কাকত আৰু আলোচনীত প্ৰকাশ কৰিছে। দুটাকৈ পুৰণি আধুনিক গীতৰ এলবাম সংৰক্ষণাত্মক ভাবে বাণীবদ্ধ কৰিছে। তলত তেওঁৰ লগত হোৱা টেলিফ’নিক সাক্ষাৎকাৰটো সাহিত্য ডট অৰ্গৰ পাঠকসকলৰ বাবে আগবঢ়ালোঁ –\n: নমস্কাৰ! মোৰ নাম জয়ন্ত প্ৰীতম। পোন প্ৰথমেই আপুনি আমাৰ আলোচনীখনৰ বাবে সাক্ষাৎকাৰ দিবলৈ সন্মতি জনোৱাৰ বাবে “অসমীয়াত কথা বতৰা” গোটৰ তৰফৰ পৰা আপোনাক ধন্যবাদ আৰু কৃতজ্ঞতা জ্ঞাপন কৰিলোঁ ৷\n: সাক্ষাৎকাৰ দিব পৰা যোগ‍্যতা মোৰ নাই। কোনোবাই মোক পুৰণি গীতৰ বিষয়ে সুধিলে মই ভালেই পাওঁ।\n: হয়, আমাৰ আলোচনীখনৰ “দশম বছৰৰ অষ্টম সংখ্যা”টোৰ এটা বিশেষ উদ্দেশ্য হৈছে আমাৰ হেৰাই যোৱা গীত বা লোকসংস্কৃতিসমূহ যেনে, ঝুমুৰৰ পৰা আৰম্ভ কৰি বৰগীত, লোকগীত, কামৰূপীয়া লোকগীত আদিক ৰাইজৰ ওচৰলৈ লৈ যোৱা। আমি এই বিষয়ত কাম কৰি থকা ব্যক্তিসকলক ৰাইজৰ আগত চিনাকি কৰি দিবলৈ বিচাৰিছোঁ। আপুনি অলপ ক’ব নেকি কেনেকৈ আপুনি পুৰণি আধুনিক গীতৰ প্ৰেমত পৰিল বা কেনেদৰে আপুনি পুৰণি আধুনিক গীতৰ ওপৰত কাম কৰি আছে।\n: সৰু থাকোঁতে আমাৰ ঘৰত এটা কলগান আছিল। ছাবি দিয়া এটা কলগান। ৭৮ আৰ পি এমৰ লাৰ ৰেকৰ্ড বিলাক থাকে। বেছিদিন থৈ দিলে গান নোলোৱা হৈ যায়। তেনেধৰণৰ আৰ পি এম কেবাখনো আছিলে। সেই গানবোৰ শুনিছিলোঁ। স্কুলত থাকোঁতেও গান শুনিছিলোঁ আৰু গাইছিলো। লক্ষীমপুৰত থাকোঁতে মাতি লৈ গৈছিল গান গাবলৈ। এনেদৰেই গীতবোৰ মোৰ মনত স্থায়ী হৈ গৈছিল। এইটো কি কথা নাজানো কিন্তু গানবোৰ তেতিয়া এবাৰ শুনিলেই মনত ৰৈ যায়। সুৰ কথা সকলোখিনি মনত ৰৈ যায়। এতিয়াও মই ৬০-৭০ বছৰৰ আগতে শুনা গীতসমূহ অলপো বিকৃত নকৰাকৈ গুণগুণাই দিব পাৰিম। মই গায়ক নহয় বা গানৰ বিশেষ তেনেকুৱা ব্যাকৰণো নাজানো বা তেনেকৈ মই ক’তো গান গোৱা নাই। কিন্তু সেই পুৰণি গানবোৰ মোৰ মনত ঘূৰি থাকে।\n: এক কথাত আমি কব পাৰিম নেকি যে আপুনি এজন পুৰণি আধুনিক গীতৰ চলন্ত তথ্যকোষ!\n: নাজানো আৰু কিন্তু গীতবোৰ মোৰ মনত খেলা কৰি থাকে। কলেজত পঢ়িবলৈ আৰম্ভ কৰোঁতে মই গান গাব ধৰিছিলোঁ। কিন্তু দেউতাই ভাবিলে মই কলেজত গান গাই ছোৱালীৰ প্ৰেমত পৰি ধ্বংস হ’ম। সেয়ে দেউতাই মোক ক’লে যে, মই যদি কলেজত গান গোৱাৰ কথা শুনা পাওঁ তেন্তে কোবাই মোৰ পিঠিৰ ছাল চিঙিব। দেউতাৰ ভয়তে গান গোৱা বাদ দিলোঁ। কিন্তু আজি ৭-৮ বছৰ মান আগৰ পৰা সেই পুৰণি গীতবোৰে আহি মনত দোলা দিয়েহি।\n“হালি জালি পখিলী\nফুল মধু বিছাৰি\nআহে কেনে ঠেও ধৰি অ”\n: এই গীতটো কোনে গাইছিল বা ৰচনা কৰিছিল?\n: এই গীতটো ৰচনা কৰিছিল ১৯৪০ চনৰ ওচৰে পাজৰে তীৰ্থ নাথ শৰ্মা বৰদলৈয়ে আৰু প্ৰথম গাইছিল নগাঁৱৰ বালিচাপৰিৰ অনুৰূপা দেৱী নামৰ অখ্যাত এগৰাকী গায়িকাই। আৰু ১৯৪৫ চনত বন্দনা বৰুৱাৰ কণ্ঠত চেতনা কোম্পানীত ৰেকৰ্ড কৰা হৈছিল।\nআকৌ কেতিয়াবা মনলৈ আহে,\n“ফাগুন জাগিছে আজি কুসুম বনে’\nৰঙালী অ’ বিহুৰে\nবাতৰি বিলাই যায়’\n: এই গীত দুটা কোনে গাইছিল বা লিখিছিল।\n: ফাগুন জাগিছে কুসুম বনে গানটো গাইছিল পাৰবিন চুলতানাৰ পিতৃয়ে।\n: পঞ্চাশৰ দশকৰ এটা জনপ্ৰিয় বা চৰ্চিত গীত আমাক গাই শুনাব নেকি বা ক’ব নেকি।\n: মই যিকেইটা গান গাই শুনালোঁ ধৰক এইকেইটাই সেই সময়ত জনপ্ৰিয় আছিল।\n“মহাত্মাই বোলে ৰাম অ’ ৰহিম, ৰাম অ’ ৰহিম\nএকেলগে একেসংগে বান্ধব পাতিম\nৰাম অ’ ৰহিম”\n“গিৰিধৰাত আপোন পাহৰি\nখেলিছ কেবল ধূলিৰ ধেমালি”\nআৰু এটা আছিল,\n“আৰু নবজাবি বীন বাটৰুৱা\nনবজাবি তোৰ বীন”\nশিৱ প্ৰসাদ ভট্টাচাৰ্যৰ আৰু এটা গান,\nদেশে স্বাধীনতা পোৱাৰ ওচৰে পাজৰে কলিকতাৰ পৰা আধাঘণ্টাৰ বাবে এটা অনুষ্ঠান প্ৰচাৰ হৈছিল। সেই অনুষ্ঠানতেই দাস উপাধিৰ এজন ব্যক্তিয়ে ৰানী পাল নামৰ এগৰাকী গায়িকাৰ দ্বাৰা কিছুমান গান গোৱাইছিল। সেই গানবোৰ মোৰ মনত ৰৈ গ’ল। তাৰে এটা গান হ’ল,\nসাজিম গাঁও এখনি\nতৰাৰে জ্বলায়ে চাকি”\nআৰু এটা আছে,\nবকুলদালত পৰি বিনাই বনৰে পক্ষী”\n: মই এইখিনিতে অকণমান ৰখাইছো। ইমানবোৰ কথা আপোনাৰ আজিও মনত আছে ইমান ভালদৰে। আপুনি পাঠকৰ জ্ঞাতাৰ্থে আপোনাৰ বয়সটো ক’ব নেকি বাৰু।\n: মোৰ এতিয়া ৮০ হ’ব আৰু। পুৰণি গীতবোৰ মোৰ মনত এনেদৰে সোমাই গৈছে যে সেইবোৰৰ ওপৰত মই অসংখ্য লেখা লিখিছোঁ।\n: মই আপোনাক এটা প্ৰশ্ন কৰিব খুজিছোঁ। সেইটো হ’ল সেই যে ১৯৪০-৫০ চনত আৰম্ভ হোৱা আধুনিক গীতৰ ধাৰাটো আজিৰ আমাৰ নৱপ্ৰজন্মই ধৰি ৰাখিব পাৰিছেনে?\n: মই ভাবোঁ পুৰণি গীতসমূহৰ প্ৰচাৰ হ’ব লাগে। তাৰ সুৰ আৰু কথাবোৰ। মোৰ দৃষ্টিত এই গীতবোৰ এজনী ষোড়শী গাভৰু। যাৰ নাম মই দিছোঁ ৰূপহী বুলি। আমি এই পৃথিৱীৰ পৰা এদিন গুচি যামগৈ কিন্তু এই ৰূপহী সদায় চিৰযৌৱনা হৈ থাকি যাব। অৰ্থাৎ এই পুৰণি গীতবোৰ সদায় চিৰসেউজ হৈ থাকিব।\n: আপুনি ভাবেনে সেই সময়ৰ যি গীতিকাৰ, সুৰকাৰ আছিল তেওঁলোকক আমি উৎকৃষ্ট স্বীকৃতি দিব পাৰিলোঁ।\n: সেই সময়ৰ পৰিস্থিতি বেলেগ আছিল। কিন্তু যি ব্যক্তিয়ে সেই গীতবোৰ এবাৰ হ’লেও শুনিছে তেওঁৰ মনত সেই গীতবোৰে আলোড়নৰ সৃষ্টি কৰে।\n: আপোনাক অশেষ ধন্যবাদ জনালোঁ।


08.04.19 Morning Assame Murli Om Shanti BapDada Madhuban\nদেহ ভাৱ (দেহৰ বোধ) আতৰাই গৈ থাকা। অন্তিমৰ চিনবোৰ বহুত কাঢ়া। পিতাই সন্তানসকলক শক্তিশালী কৰি তুলিবৰ কাৰণে অশৰীৰী হ’বলৈ ইংগিত দিয়ে। যেনেকৈ পিতা এই শৰীৰৰ পৰা উপৰাম হৈ তোমালোকক শিকায়, তেনেকৈ তোমালোক সন্তানসকলেও নিজক শৰীৰৰ পৰা ভিন্ন বুলি ভাবা, অশৰীৰী হোৱাৰ অভ্যাস কৰা। বুদ্ধিত থাকিব লাগে যে এতিয়া ঘৰলৈ যাব লাগে।\nমিঠা-মিঠা আত্মিক সন্তানসকল শৰীৰ সহিত ইয়াত আছে। পিতাও এতিয়া শৰীৰ সহিত আছে। এই ঘোঁৰা বা গাড়ীত আৰোহী হৈ আছে আৰু সন্তানসকলক কি শিকায়? জীৱন্তে মৃত্যু কেনেকৈ হয়, পিতাৰ বাহিৰে অন্য কোনেও এয়া শিকাব নোৱাৰে। পিতাৰ পৰিচয় সকলো সন্তানে প্ৰাপ্ত কৰিছে, তেওঁ জ্ঞানৰ সাগৰ পতিত-পাৱন হয়। জ্ঞানৰ দ্বাৰাহে তোমালোক পতিতৰ পৰা পাৱন হোৱা আৰু পাৱন সৃষ্টিও ৰচিব লাগে। এই পতিত সৃষ্টিৰ ড্ৰামা প্লেন (নাটকৰ পৰিকল্পনা) অনুসৰি বিনাশ হ'বই। কেৱল যিয়ে পিতাক চিনি পায় আৰু ব্ৰাহ্মণো হয়, তেওঁলোকেই পুনৰ পাৱন সৃষ্টিত আহি ৰাজ্য কৰে। পবিত্ৰ হ'বৰ কাৰণে ব্ৰাহ্মণো নিশ্চয় হ'ব লাগিব। এই সংগম যুগ হৈছেই পুৰুষোত্তম অৰ্থাৎ উত্তমতকৈও উত্তম পুৰুষ হোৱাৰ যুগ। তেওঁলোকে ক'ব উত্তমতো বহুত সাধু, সন্ত, মহাত্মা, মন্ত্ৰী, ধনী ব্যক্তি, প্ৰেচিডেণ্ট (ৰাষ্ট্ৰপতি) আদিও হয়। কিন্তু নহয়, এয়াতো কলিযুগৰ ভ্ৰষ্টাচাৰী সৃষ্টি, পুৰণি সৃষ্টি হয়, পতিত সৃষ্টিত পাৱন এজনো নাই। এতিয়া তোমালোক সংগমযুগী হৈছা। সেই লোকসকলে পানীকে পতিত-পাৱন বুলি ভাবে। কেৱল গংগা নহয়, যিবিলাক নদী আছে, য'তেই পানী দেখা পায়, ভাবি লয় পানীয়ে পাৱন কৰি তোলোতা। এইটো বুদ্ধিত বহি আছে। কোনোবা ক'লৈ, কোনোবা আন ক’ৰবালৈ যায়। অৰ্থাৎ পানীত স্নান কৰিবলৈ যায়। কিন্তু পানীৰ দ্বাৰাতো কোনো পাৱন হ'ব নোৱাৰে। যদি পানীত স্নান কৰিলে পাৱন হৈ যায় তেন্তে এই সময়ত গোটেই সৃষ্টি পাৱন হ’লহেঁতেন। এই সকলোবিলাকেই পাৱন সৃষ্টিত থাকিব লাগিছিল। এয়াতো পুৰণি নিয়ম চলি আহিছে। সাগৰততো গোটেই আৱৰ্জনা আদি গৈ পৰে, তেন্তে সেই সাগৰে আকৌ পাৱন কেনেকৈ কৰিব? আত্মাহে পাৱন হ'ব লাগে। ইয়াৰ বাবেতো পৰমপিতাক লাগিব যিয়ে আত্মাক পাৱন কৰি তুলিব। গতিকে তোমালোকে বুজাব লাগে - পাৱন থাকেই সত্যযুগত, পতিত থাকে কলিযুগত। এতিয়া তোমালোক সংগমযুগত আছা। পতিতৰ পৰা পাৱন হ'বৰ কাৰণে পুৰুষাৰ্থ কৰি আছা। তোমালোকে জানা আমি শূদ্ৰ বৰ্ণৰ আছিলোঁ, এতিয়া ব্ৰাহ্মণ বৰ্ণৰ হৈছোঁ। শিৱবাবাই প্ৰজাপিতা ব্ৰহ্মাৰ দ্বাৰা ব্ৰাহ্মণ কৰি তোলে। আমি হৈছোঁ প্ৰকৃত মুখ বংশাৱলী ব্ৰাহ্মণ। সেয়া হৈছে কোষ বংশাৱলী। প্ৰজাপিতা, তেন্তে প্ৰজা সকলো হৈ গ’ল। প্ৰজাৰ পিতা হৈছে ব্ৰহ্মা। তেওঁতো গ্ৰেট্ গ্ৰেট্ গ্ৰেণ্ড ফাদাৰ (অতি মহান পিতামহ) হৈ গ'ল। নিশ্চয় তেওঁ আছিল পিছত ক'লৈ গ'ল? পুনৰ্জন্মতো লয় নহয় জানো। এয়াতো সন্তানসকলক বুজোৱা হৈছে, ব্ৰহ্মাইও পুনৰ্জন্ম লয়। ব্ৰহ্মা আৰু সৰস্বতী, মা আৰু পিতা। তেওঁলোকেই পুনৰ মহাৰজা-মহাৰাণী, লক্ষ্মী-নাৰায়ণ হয়, যাক বিষ্ণু বুলি কোৱা হয়। তেওঁলোকেই আকৌ 84 জন্মৰ পাছত আহি ব্ৰহ্মা সৰস্বতী হয়। এই ৰহস্যতো বুজোৱা হৈছে। এনেকৈ কোৱাও হয় যে জগত অম্বাতো গোটেই জগতৰ মা হৈ গ'ল। লৌকিক ‘মা’তো প্ৰত্যেকৰে নিজৰ-নিজৰ ঘৰত বহি আছে। কিন্তু জগত অম্বাক কোনেও নাজানেই। এনেয়ে অন্ধশ্ৰদ্ধাৰে কৈ দিয়ে। কাকোৱেই নাজানে। যাক পূজা কৰে তেওঁৰ কৰ্তব্যক নাজানে। এতিয়া তোমালোক সন্তানসকলে জানা যে ৰচয়িতা হৈছে উচ্চতকৈও উচ্চ। এইয়া হৈছে ওলোটা বৃক্ষ, ইয়াৰ বীজ ওপৰত আছে। পিতা ওপৰৰ পৰা তললৈ আহিবলগীয়া হয়, তোমালোকক পাৱন কৰি তুলিবৰ কাৰণে। তোমালোক সন্তানসকলে জানা বাবা আহিছে আমাক এই সৃষ্টিৰ আদি-মধ্য-অন্তৰ জ্ঞান দি পুনৰ সেই নতুন সৃষ্টিৰ চক্ৰৱৰ্তী ৰজা-ৰাণী কৰি তোলে। এই চক্ৰৰ ৰহস্য সৃষ্টিত তোমালোকৰ বাহিৰে অন্য কোনেও নাজানে। পিতাই কয় পুনৰ5হাজাৰ বছৰৰ পাছত আহি তোমালোকক শুনাম। এই ড্ৰামা পূৰ্ব নিৰ্ধাৰিত। ড্ৰামাৰ নিৰ্মাতা, নিৰ্দেশক মুখ্য ভাওৰীয়া আৰু ড্ৰামাৰ আদি-মধ্য-অন্তক নাজানিলে তেওঁক বুদ্ধিহীন বুলি কোৱা নহ'ব জানো। পিতাই কয়5হাজাৰ বছৰৰ আগতেও মই তোমালোকক বুজাইছিলোঁ। তোমালোকক নিজৰ পৰিচয় দিছিলোঁ। যেনেকৈ এতিয়া দি আছো। তোমালোকক পবিত্ৰও কৰি তুলিছিলোঁ, যেনেকৈ এতিয়া কৰি আছোঁ। নিজক আত্মা বুলি বুজি পিতাক স্মৰণ কৰা। তেওঁৱেই সৰ্বশক্তিমান পতিত-পাৱন হয়। গায়নো আছে - অন্তিম সময়ত যি স্মৃতিলৈ আহিব সেই অনুসৰিয়েই বাৰে বাৰে তেনেকুৱা যোনিত যাব (জন্ম ল’ব)। এতিয়া এই সময়ত তোমালোকে জন্মতো লোৱা কিন্তু গাহৰি, মূৰ্গী, কুকুৰ, মেকুৰী নোহোৱা।\nএতিয়া বেহদৰ পিতাৰ আগমন হৈছে। পিতাই কয় - মই তোমালোক সকলো আত্মাৰে পিতা হওঁ। এই সকলো কাম চিতাত বহি ক'লা (অপবিত্ৰ) হৈ গৈছে, এওঁলোকক পুনৰ জ্ঞান চিতাত বঢ়াব লাগে। তোমালোক এতিয়া জ্ঞান চিতাত বঢ়িছা। জ্ঞান চিতাত বঢ়ি পিছত পুনৰ বিকাৰলৈ যাব নোৱাৰে। প্ৰতিজ্ঞা কৰে যে আমি পবিত্ৰ হৈ থাকিম। বাবাই কোনো সেই (লৌকিকৰ) ৰাখি নবন্ধোৱায়। সেয়াতো ভক্তি মাৰ্গৰ নিয়ম চলি আহিছে। বাস্তৱত এয়া হৈছে এই সময়ৰ কথা। তোমালোকে বুজি পোৱা যে পবিত্ৰ নোহোৱাকৈ পাৱন সৃষ্টিৰ মালিক কেনেকৈ হ'ম? তথাপিও দৃঢ় কৰিব কাৰণে সন্তানসকলক প্ৰতিজ্ঞা কৰোৱা হয়। কোনোৱে তেজেৰে লিখি দিয়ে, কোনোৱে অন্য প্ৰকাৰে লিখে। বাবা আপুনি আহিছে, আমি আপোনাৰ পৰা উত্তৰাধিকাৰ নিশ্চয় ল'ম। নিৰাকাৰ সাকাৰত আহিছে নহয় জানো। যেনেকৈ পিতা পৰমধামৰ পৰা নামে, তেনেকৈ তোমালোক আত্মাসকলো নামা। ওপৰৰ পৰা তললৈ আহা ভূমিকা পালন কৰিবলৈ। এইটো তোমালোকে বুজি পোৱা যে এয়া সুখ আৰু দুখৰ খেল হয়। আধাকল্প সুখ, আধাকল্প দুখ। পিতাই বুজায় 3/4 ভাগতকৈও বেছি তোমালোকে সুখ ভোগ কৰা। আধা কল্পৰ পাছতো তোমালোক ধনৱান আছিলা। কিমান ডাঙৰ মন্দিৰ আদি সজোৱা হয়। দুখতো পিছলৈ হয়, যেতিয়া একেবাৰে তমোপ্ৰধান ভক্তি হৈ যায়। পিতাই বুজাইছে - তোমালোক প্ৰথমতে অব্যভিচাৰী ভক্ত আছিলা, কেৱল এজনৰেই ভক্তি কৰিছিলা। যিজন পিতাই তোমালোকক দেৱতা কৰি তোলে, সুখধামলৈ লৈ যায়, তেওঁৰহে তোমালোকে পূজা কৰিছিলা পিছত ব্যভিচাৰী ভক্তি আৰম্ভ হয়। প্ৰথমে এজনৰ পূজা পিছত দেৱতাসকলৰ পূজা কৰিছিলা। এতিয়াতো5ভূতেৰে ৰচিত শৰীৰকো পূজা কৰে। চৈতন্যৰো আৰু জড়ৰো পূজা কৰে।5তত্ত্বৰে গঠিত শৰীৰকো দেৱতা সকলতকৈও উচ্চ বুলি ভাবে। দেৱতাসকলকতো কেৱল ব্ৰাহ্মণেহে স্পৰ্শ কৰে। তোমালোকৰতো অনেক গুৰু লোক আছে। এইয়া পিতাই বহি বুজায়। এৱোঁ (ব্ৰহ্মা; ককা) কয় ময়ো সকলোবোৰ কৰিছিলোঁ। ভিন্ন-ভিন্ন হঠযোগ আদি, কান, নাক মোচৰা আদি সকলোবোৰ কৰিছিলোঁ। শেষত গৈ সকলোবোৰ এৰি দিবলগীয়া হ'ল। সেইটো ধান্দা কৰোঁ নে এইটো ধান্দা কৰোঁ? আলস্য ভাৱ আহি থাকে, ভাগৰি-অশান্ত হৈ পৰিছিলো। প্ৰাণায়ম আদি শিকাত বহুত কষ্ট হয়। আধা কল্প ভক্তি মাৰ্গত আছিলোঁ, এতিয়া গম পাইছোঁ। পিতাই একেবাৰে সঠিককৈ শুনায়। তেওঁলোকে কয় ভক্তি পৰম্পৰাগতভাৱে চলি আহিছে। এতিয়া সত্য যুগত ভক্তি ক'ৰ পৰা আহিল। মনুষ্যই একেবাৰে বুজি নাপায়। মূৰ্খ বুদ্ধিৰ নহয় জানো। সত্য যুগততো এনেকৈ কোৱা নহয়। পিতাই কয় মই প্ৰত্যেক5হাজাৰ বছৰৰ পিছত আহোঁ। শৰীৰো তেওঁৰ লওঁ যিয়ে নিজৰ জন্মৰ বিষয়ে নাজানে। এওঁৱেই এক নম্বৰৰ যি সুন্দৰ আছিল, তেওঁৱেই এতিয়া শ্যাম হৈ পৰিল। আত্মাই ভিন্ন-ভিন্ন শৰীৰ ধাৰণ কৰে। গতিকে পিতাই কয় - যাৰ শৰীৰত প্ৰৱেশ কৰোঁ, তেওঁৰ শৰীৰত এতিয়া বহি আছোঁ। কি শিকাব কাৰণে? জীৱন্তে মৰিবলৈ। এই সৃষ্টিৰ পৰাতো মৰিব লাগিব নহয় জানো। এতিয়া তোমালোক পবিত্ৰ হৈ মৰিব লাগে। মোৰ ভূমিকাই হৈছে পাৱন কৰি তোলাৰ। তোমালোক ভাৰতবাসীয়ে আহ্বানেই কৰা - হে পতিত-পাৱন। অন্য কোনেও এনেকৈ নকয় - হে মুক্তিদাতা, দুখৰ সৃষ্টিৰ পৰা মুক্ত কৰিবলৈ আহা। সকলোৱে মুক্তিধামলৈ যাবৰ কাৰণেই যত্ন কৰে। তোমালোক সন্তানসকলে আকৌ পুৰুষাৰ্থ কৰা - সুখধামৰ কাৰণে। সেইয়া হৈছে প্ৰবৃত্তি মাৰ্গৰ লোকসকলৰ কাৰণে। তোমালোকে জানা যে আমি প্ৰবৃত্তি মাৰ্গৰ সকল পবিত্র আছিলোঁ। পুনৰ অপবিত্ৰ হৈ পৰিলোঁ। প্ৰবৃত্তি মাৰ্গৰ লোকসকলৰ কাম নিবৃত্তি মাৰ্গৰ লোকসকলে কৰিব নোৱাৰে। যজ্ঞ, তপ, দান আদি সকলো প্ৰবৃত্তি মাৰ্গৰ লোকসকলে কৰে। তোমালোকে এতিয়া অনুভৱ কৰা যে এতিয়া আমি সকলোকে জানো। শিৱবাবাই আমাক সকলোকে ঘৰত বহি পঢ়াই আছে। বেহদৰ পিতা বেহদৰ সুখ দিওঁতা হয়। তেওঁৰ লগত তোমালোকে বহুত সময়ৰ পিছত মিলিত হৈছা সেই কাৰণে প্ৰেমৰ অশ্ৰু বৈ আহে। ‘বাবা’ বুলি কোৱাৰ লগে-লগে ৰোমাঞ্চিত হৈ পৰে - অ’হো! বাবা আহিছে আমাৰ সন্তানসকলৰ সেৱাৰ কাৰণে। বাবাই আমাক এই শিক্ষাৰ দ্বাৰা ফুল বনাই লৈ যায়। এই লেতেৰা ছিঃ-ছিঃ সৃষ্টিৰ পৰা আমাক নিজৰ লগত লৈ যাব। ভক্তি মাৰ্গত তোমালোক আত্মাসকলে কৈছিলা - বাবা আপুনি আহিলে আমি বলিহাৰ হ’ম। আমি আপোনাৰেই হ'ম, দ্বিতীয় আন কোনো নাই। ক্ৰম অনুসৰিতো হয়েই। সকলোৰে নিজৰ-নিজৰ ভূমিকা আছে। কোনোৱেতো পিতাক বহুত প্ৰেম কৰে, যিয়ে স্বৰ্গৰ উত্তৰাধিকাৰ দিয়ে। সত্য যুগত কন্দা-কটাৰ নামেই নাথাকে। ইয়াততো কিমান কন্দা-কটা কৰি থাকে। যদি স্বৰ্গলৈয়ে গ'ল তেন্তে আকৌ কন্দা-কটা কিয় কৰিব লাগে আৰুহে বেণ্ড বজাব লাগে। তাততো বেণ্ড বজায়। তমোপ্ৰধান শৰীৰ আনন্দৰে এৰি দিয়ে। এইটো নিয়মো ইয়াৰ পৰা আৰম্ভ হয়। ইয়াত তোমালোকে কোৱা আমি নিজৰ ঘৰলৈ যাব লাগে। তাততো বুজি পায় যে পুনৰ্জন্ম ল'ব লাগিব। গতিকে পিতাই সকলো কথা বুজাই দিয়ে। ভোমোৰাৰ উদাহৰণো তোমালোকৰ কাৰণে। তোমালোক হৈছা ব্ৰাহ্মণী, গোবৰৰ পোকক তোমালোকে ভুঁ-ভুঁ কৰা। তোমালোককতো পিতাই কয় - এই শৰীৰকো এৰি দিব লাগে। জীৱন্তে মৰিব লাগে। পিতাই কয় - নিজক আত্মা বুলি ভাবা, এতিয়া আমি উভতি যাব লাগিব। নিজকে আত্মা বুলি বুজি পিতাক স্মৰণ কৰিব লাগে। দেহক পাহৰি যোৱা। পিতাতো বহুত মিঠা হয়। পিতাই কয় - মই তোমালোক সন্তানসকলক বিশ্বৰ মালিক কৰি তুলিবলৈ আহিছোঁ। এতিয়া শান্তিধাম আৰু সুখধামক স্মৰণ কৰা। ‘অল্ফ’ (আল্লা) আৰু ‘বে’ (বাদশ্বাহী)। এইয়া হৈছে দুখধাম। শান্তিধাম হৈছে আমাৰ আত্মাসকলৰ ঘৰ। আমি ভূমিকা পালন কৰিলোঁ, এতিয়া আমি ঘৰলৈ যাব লাগে। তাত এই ছিঃ-ছিঃ শৰীৰ নাথাকিব। এতিয়াতো এয়া একেবাৰেই জৰ্জৰিত শৰীৰ হৈ পৰিছে। এতিয়া আমাক পিতাই সন্মুখত বহি শিকায়, ইংগিতেৰে। ময়ো আত্মা, তোমালোকো আত্মা। মই শৰীৰৰ পৰা উপৰাম হৈ তোমালোককো তাকেই শিকাওঁ। তোমালোকেও নিজক শৰীৰৰ পৰা ভিন্ন বুলি ভাবা। এতিয়া ঘৰলৈ যাব লাগে। ইয়াততো এতিয়া আৰু থাকিব নালাগে। এইটোও জানা যে এতিয়া বিনাশ হ’ব। ভাৰতত ৰক্তৰ নদী ব'ব। পুনৰ ভাৰততেই গাখীৰৰ নদী ব'ব। ইয়াত সকলো ধৰ্মৰ লোকসকল একেলগে আছে। সকলোৱে নিজৰ মাজত যুদ্ধ লাগি মৰিব। এইয়া হৈছে অন্তিম সময়ৰ মৃত্যু। পাকিস্তানত কি-কি যে হৈছিল। বহুত কাঢ়া চিন (দৃশ্য) আছিল। কোনোবাই দেখিলে বেহুচ্ হৈ পৰিব। এতিয়া বাবাই তোমালোকক শক্তিশালী কৰি তোলে। দেহ ভাৱো (দেহৰ বোধ) আতৰাই দিয়ে।\nবাবাই লক্ষ্য কৰে, সন্তানসকল স্মৃতিত নাথাকে, বহুত দুৰ্বল সেই কাৰণে সেৱাও বৃদ্ধি নহয়। ক্ষণে-ক্ষণে লিখে - বাবা, স্মৃতি পাহৰি যাওঁ, বুদ্ধি আপোনাৰ সৈতে নালাগে। বাবাই কয় ‘যোগ’ শব্দটো এৰি দিয়া। বিশ্বৰ বাদশ্বাহী দিওঁতা পিতাক তোমালোকে পাহৰি যোৱা! আগতে ভক্তিত বুদ্ধি অন্য ফালে গুছি গ’লে নিজকে চিকুটি দিছিল। বাবাই কয় তোমালোক আত্মা অবিনাশী। কেৱল তোমালোক পাৱন আৰু পতিত হৈ পৰা। বাকী আত্মা কোনো সৰু-ডাঙৰ নহয়। বাৰু!\n(1) নিজৰ লগত নিজে কথা পাতা – অ’হো! বাবা আহিছে আমাৰ সেৱাৰ কাৰণে। তেওঁ আমাক ঘৰত বহি পঢ়াই আছে! বেহদৰ বাবা বেহদৰ সুখ দিওঁতা হয়, তেওঁক আমি এতিয়া লগ পাইছোঁ। এনেকৈ স্নেহেৰে ‘বাবা’ বুলি কোৱা যাতে আনন্দত প্ৰেমৰ অশ্ৰু আহি যায়। নোম শিয়ঁৰি উঠে (ৰোমাঞ্চিত হৈ যোৱা) ।\n(2) এতিয়া ঘৰলৈ উভতি যাব লাগে সেই কাৰণে সকলোৰে পৰা মমত্ব আতৰাই জীৱন্তে মৰিব লাগে। এই দেহকো পাহৰিব লাগে। ইয়াৰ পৰা পৃথক হোৱাৰ অভ্যাস কৰিব লাগে।\nআগবাঢ়ি গৈ থাকোঁতে যদি কোনো কৰ্মৰ হিচাপ-নিকাচ সন্মুখত আহে তেনে ক্ষেত্ৰত মনক অস্থিৰ নকৰিবা, স্থিতি তল-ওপৰ নকৰিবা। গৈ থাকা আহিছে যেতিয়া চিনাক্ত কৰি দূৰতেই শেষ কৰি দিয়া। এতিয়া যোদ্ধা নহ'বা। সৰ্বশক্তিমান পিতা লগত আছে গতিকে মায়াই অস্থিৰ কৰিব নোৱাৰে। কেৱল নিশ্চয়ৰ ফাউণ্ডেচনক (আধাৰক) প্ৰেক্টিকেলত (ব্যৱহাৰিক ৰূপত) আনা আৰু সময়ত ব্যৱহাৰ কৰা তেতিয়া সহজ যোগী হৈ যাবা। এতিয়া নিৰন্তৰ যোগী হোৱা, যুদ্ধ কৰোঁতা যোদ্ধা নহয়।


শিল্পী শিৱানী কাশ্যপৰ যাত্ৰাত সফলতা আৰু ব্যর্থতাই সাৰথি\nতেওঁ মুকলি মনৰ এগৰাকী উদাৰ মহিলা৷ যিকোনো পৰিস্থিতিতে তেওঁ সকলোৰে আগত মনৰ কথাবোৰ খোলাখুলিকৈ প্ৰকাশ কৰিব পাৰে৷ তাৰোপৰি সকলো ধৰণৰ বান্ধোনৰ পৰাওঁ তেওঁ মুক্ত৷ নিজকে মূলতঃ এগৰাকী চুফী বুলিয়েই তেওঁ চিনাকী দি ভালপায়৷ …মই গায়িকা শিৱানী কাশ্যপৰ কথা কৈছো - যিয়ে আকাশৱাণীৰ এফ. এম. ত এটা জিংগলেৰে নিজৰ কর্মজীৱন আৰম্ভ কৰিছিল৷ এদিন প্ৰায় এঘণ্টা শিৱানীৰ সৈতে কটোৱাৰ পিছত মই তেওঁৰ আত্মবিশ্বাস আৰু অনুপ্ৰেৰণাৰ উমান পাইছিলো৷\nআৰু এতিয়া আপোনালোকৰ আগত শিৱানীৰ কথা বৰ্ণনা কৰিবলৈ লোৱা মূহুর্তত তেওঁৰ গানৰ কলি এটা মোৰ কাণত অহৰহ বাজিব ধৰিছে…\nমই এগৰাকী মহিলা\nএয়াই মোৰ কাহিনী…\nএটা ব্ৰেণ্ডৰ নির্মাণ প্ৰক্ৰিয়া…\nভাৰতত পপ সঙ্গীতৰ ধাৰাটোৱে প্ৰবেশ কৰা সময়তে শিৱানীয়ে পেছাদাৰীভাৱে গান গোৱা আৰম্ভ কৰিছিল৷ সেই সময়তে “চাজনা আ ভি যা…” শীর্ষক গীতটোৰেই তেওঁ প্ৰসিদ্ধি লাভ কৰিছিল৷ তাৰপিছত সময়ৰ সোঁতত সঙ্গীতৰ জগতখনত অহা পৰিবর্তনবোৰৰ লগত তাল মিলাই শিৱানীও আগবাঢ়ি যাব ধৰিলে৷ নিজৰ ওপৰত থকা বিশ্বাস আৰু সময়ে সময়ে সঙ্গীতৰ জগতখনে আনি দিয়া বিভিন্ন সুযোগ-সুবিধাবোৰ গ্ৰহণ কৰিব পৰা গুণেই শিৱানীক আজিলৈকে এই সঙ্গীতৰ ক্ষেত্ৰখনত প্ৰাসংগিক কৰি ৰাখিছে৷\nশিৱানীৰ নিজৰ ভাষাত, “মই পৰনির্ভৰশীল নহয়, মোৰ গান আৰু সঙ্গীত মই নিজেই সৃষ্টি কৰোঁ৷ মনৰ দৃঢ়তা, স্পৃহা আৰু গভীৰ অনুৰাগৰ বলতেই মানুহ কৃতকার্য হ’ব পাৰে বুলি মই ভাৱোঁ”৷\nইতিমধ্যে জীৱনৰ ৩৬ টা বসন্ত গৰকি অহা শীৱানীৰ মতে – সপোন দেখিলেহে সেই সপোনৰ পিছ লৈ জীৱনটো উদ্যাপন কৰাৰ লগতে নিজৰ লক্ষ্যত উপনীত হ’ব পাৰি৷\nজীৱনৰ বার্তা বহন কৰা সঙ্গীত\nশিৱানীয়ে সঙ্গীতক সমাজ সংস্কাৰৰ আহিলা হিচাপে গ্ৰহণ কৰিছে৷ সেইকাৰণেই মনে বিচৰা কথাটো উন্মূক্ত মনে, মুক্ত কণ্ঠে তেওঁ পৃথিৱীয়ে শুনাকৈ কোৱাৰ সাহস ৰাখে৷\nশিৱানীয়ে কয় “মোৰ গানৰ মাধ্যমেৰে মানুহৰ মাজত প্ৰভাৱ বিস্তাৰ কৰি তেওঁলোকক নিজৰ অধিকাৰ আৰু কর্তৃত্ব প্ৰদান কৰিব পাৰিলেহে মই সন্তুষ্ট হওঁ”৷ নিজৰ গানত তেওঁ ইতিমধ্যে বহু বিষয় সামৰি লৈছে৷ স্তনৰ কেঞ্চাৰ, মহিলা সৱলীকৰণ, মদ্যপান কৰি গাড়ী চলোৱাৰ অপকাৰিতা, সন্ত্ৰাসবাদ আদি বহু বিষয় সামৰি শিৱানীৰ গানে বিস্তৃতি লাভ কৰিছে৷ লগতে আমাৰ সৈতে হোৱা বার্তালাপত শিৱানীয়ে ইয়াকো ক’লে যে বহু সময়ত শ্ৰোতা-দর্শকে নীতি শিক্ষা মূলক কথা-বতৰা বোৰ সমূলি ভাল নাপায় আৰু মূলতঃ সেইবাবেই তেওঁ নিজৰ গভীৰ বিষয়বস্তুৰ গানবোৰো সৰলীকৃত ৰূপত গোৱাৰ চেষ্টা কৰে৷\nএক উন্মূক্ত সত্তা\nশিৱানীৰ মতে প্ৰতিগৰাকী শিল্পী আৰু কলাকূশলীৰে এক গভীৰ অন্তর্মূখী দৃষ্টি থকা খুবেই প্ৰয়োজন৷\nনিজৰ গায়নৰ বিষয়ে কওঁতে তেওঁ উল্লেখ কৰিলে যে বস্তুতঃ লোক সঙ্গীতকে সাৰথি কৰি তাৰ সৈতে অন্তৰৰ গভীৰ অনুভূতিৰ সংমিশ্ৰণ ঘটাই এক নিজস্ব শৈলীৰ সৃষ্টি কৰিবলৈ তেওঁ চেষ্টা কৰিছে৷ লগতে তেওঁ অনুভৱ কৰে যে চুফী সঙ্গীতৰ ধাৰাটোৰ বহুল প্ৰয়োগে ইয়াক বহু পৰিমানে হেয় কৰি তুলিছে৷ চুফীবাদৰ সম্পর্কত তেওঁ ক’লে যে দৈৱিক শক্তিত বিশ্বাস ৰাখি বিশ্ব চৰাচৰৰ মাজত নিজকে বিলীন কৰি দিব নোৱৰাজনে চুফীবাদ কি সেয়া অনুভৱ কৰিব নোৱাৰে৷\nলগতে তেওঁ ইয়াকো ক’লে যে কেৱল ‘লাইভ পাৰফৰমেঞ্চ’ৰ প্ৰতি থকা ধাউতীয়েহে শিৱানীক গান গাই যাবলৈ প্ৰেৰণা যোগায়৷ দেশে-বিদেশে ভ্ৰমি ফুৰি অনুষ্ঠান পৰিবেষন কৰিবলৈ শিৱানীয়ে ভাল পায়৷ শেহতীয়াকৈ তেওঁ ‘গায়েনা’ত এক বৃহৎ সংখ্যক দর্শকৰ উপস্থিতিত অনুষ্ঠান পৰিবেশন কৰি দেশলৈ উভতি আহিছে৷ তেওঁৰ মতে শাৰীৰিক আৰু মানসিক ভাৱে সজীৱ হৈ নাথাকিলে এইদৰে ইঠাইৰ পৰা সিঠাইলৈ ভ্ৰমি ফুৰি অনিষ্ঠান পৰিবেশন কৰাটো সহজ কথা নহয়৷\nজ্ঞান আহৰণ এটা জীৱন যোৰা প্ৰক্ৰিয়া\nএতিয়াওঁ শিৱানীয়ে পুৱা-গধুলি নিতৌ সঙ্গীতৰ অনুশীলন কৰে৷ সেই কোনোবাটো যুগতে তেওঁ ‘দিল্লী স্কুল অৱ মিউজিক’ত কণ্ঠশিল্পী হিচাপে পশ্চিমীয়া শাস্ত্ৰীয় সঙ্গীতৰ শিক্ষা গ্ৰহণ কৰিছিল৷দিল্লীৰে আন এঠাইত তেওঁ পিয়ানোৰ শিক্ষা লোৱাৰ লগতে নিজৰ চেষ্টাত গীটাৰখনো বজাবলৈ শিকিছিল৷ আনহাতে তেওঁ কন্ঠশিল্পত ভাৰতীয় শাস্ত্ৰীয় সঙ্গীতৰ শিক্ষা পণ্ডিত পি. আৰ. ৱার্মাৰ পৰা সেই শৈশৱৰে পৰা আজিলৈকে গ্ৰহণ কৰিয়েই আছে৷\nবন্ধ দুৱাৰ খুলি নিজকে প্ৰসাৰিত কৰাৰ বাটত প্ৰথমটো খোজ\nসেনা-বাহিনীত কাম কৰা লোকৰ জীয়ৰী হিচাপে শিৱানীয়ে সৰুৰে পৰা এক ৰুটিন মাফিক বান্ধোনৰ মাজেৰে জীৱনটোক আগবঢ়াই নিবলৈ বাধ্য হৈছিল৷ দিল্লীত শৈশৱ আৰু কৈশোৰ অতিবাহিত কৰা শিৱানীয়ে লেডি শ্ৰীৰাম কলেজৰ পৰা সাহিত্যত স্নাতক ডিগ্ৰী আাহৰণ কৰাৰ পিছত স্বাধীনচিতীয়াকৈ জীৱনটোক আগবঢ়াই নিব খোজোতেই ঘৰৰ পৰা প্ৰথমটো প্ৰত্যাহ্বানৰ সন্মূখীন হৈছিল৷ শিৱানীয়ে ক’লে যে তেতিয়া মুক্ত ভাৱে নিজকে প্ৰকাশ কৰাটোৱেই আছিল তেওঁৰ একমাত্ৰ উদ্দেশ্য৷ স্নাতক হোৱাৰ পিছতে তেওঁৰ ঘৰৰ পৰা আঁতৰি নিজাববীয়াকৈ এটা ফ্লেট লোৱাৰ লগতে গাড়ী এখনো কিনি কেইদিনমানৰ ভিতৰতে গাড়ীখন চলাবলৈয়ো শিকি পেলালে আৰু লগে লগেই অনুভৱ কৰিলে যে চেষ্টা কৰিলে তেওঁ বহুত কিবা কিবি কৰিব পাৰিব৷\nসফলতা আৰু ব্যর্থতা\nশিৱানীৰ নিজৰ ভাষাত, “যিমানে বয়স বাঢ়ি যায় সিমানে প্ৰত্যাহ্বানবোৰো বাঢ়ি যায়৷ নৱাগত শিল্পী এজনৰ পৰা দর্শকে বৰ বেছি একো আশা নকৰে কিন্তু এবাৰ সফলতা পোৱাৰ পিছত শিল্পী এজনৰ পৰা মানুহে বহু কিবা কিবি আশা কৰিব ধৰে৷\nসমালোচনাৰ উত্তৰ দিবলৈ গৈ শিৱানীয়ে ক’লে যে এবাৰৰ ব্যর্থতাৰ বাবেই শিল্পী এজনক কোনেও নস্যাৎ কৰি দিয়াটো উচিত নহয়৷ বহু সময়ত ভাল সৃষ্টি এটায়ো প্ৰয়োজনীয় প্ৰচাৰ আৰু বিপণনৰ অভাৱতো ৰাইজৰ দৃষ্টি আকর্ষণ কৰাত ব্যর্থ হয়৷ খিলে খিলে… শীর্ষক এসময়ত নিজৰ এটা ব্যৱসায়ীক ভাৱে অসফল গীত শেহতীয়াকৈ লাইভ পাৰফৰমেঞ্চ সমূহত গাওঁতে দর্শকে আদৰি লোৱা কথাটোও তেওঁ এই প্ৰসঙ্গতে দোহাৰে৷\nশিৱানীৰ নিজৰ মতে তেওঁৰ তিনি ভাগৰ এভাগ গানহে ব্যৱসায়ীক ভাৱে সফল হৈছে৷\nচিনেমা এখনত নিজৰ গীত এটা অন্তর্ভূক্ত হোৱাৰ সকলো বন্দবস্ত হৈ যোৱাৰ পিছতো কেনেকৈ শেষ মূহুর্তত গীতটো চিনেমাখনৰ পৰা বাদ পৰিছিল সেই ঘটনাটো মনত পেলাই তেওঁ জনালে সেই সেই সময়ত কেইদিনমানলৈ তেওঁ একেবাৰে ভাগি পৰিছিল৷ একমাত্ৰ নিজৰ অক্লান্ত মনোভাৱৰ কাৰণেই সেই হতাশাক অতিক্ৰমি তেওঁ আগবাঢ়ি যাব পাৰিছিল বুলি শিৱানীয়ে ভাবে৷ তেওঁৰ মতে সফলতা আৰু ব্যর্থতা এই দুয়োটাকে একে ধৰণেৰে গ্ৰহণ কৰি জীৱনত আগবাঢ়ি যাব খোজা জনেহে সুখী হ’ব পাৰে আৰু সেই কাৰণেই তেওঁ পৰিপূর্ণ গিলাছ এটাৰ তুলনাত অর্ধাংশ পূৰণ হৈ থকা গিলাছ এটাকহে বেছি অগ্ৰাধিকাৰ দিয়ে৷\nএধানি আশ্ৰয়ৰ সন্ধান\nশিৱানীয়ে ক’লে যে জীৱনৰ প্ৰতি মূহুর্ততে তেওঁ আগবাঢ়ি যোৱাত মাক, ককায়েক আৰু গিৰিয়েকে সহায় কৰিছে৷ সঙ্গীতৰ ক্ষেত্ৰখনত মাক আৰু ককায়েকেই তেওঁৰ আটাইতকৈ ডাঙৰ সমালোচক হোৱা হেতুকেই আজি তেওঁ ইমানখিনি বাট অতিক্ৰম কৰি আহিব পাৰিছে বুলি শিৱানীয়ে ভাৱে৷ কাৰণ তেওঁলোকৰ গঠনমূলক সমালোচনাই নিজকে শুধৰাই লোৱাত তেওঁক সহায় কৰিছিল৷\nআনহাতে স্বামী, অভিনেতা ৰাজীৱ ৰুদাৰ প্ৰসঙ্গত তেওঁ ক’লে যে একমাত্ৰ তেওঁহে শিৱানীক নিজৰ সঙ্গীতৰ গুণাগুণ সম্পর্কে সঠিকভাৱে অনুধাৱন কৰিবলৈ শিকাইছে৷\nশিৱানীয়ে কয়, 'অকল ৰাজীৱৰ কাৰণেই আাজি মই কাম এটাৰ গুণাগুণ আগতীয়াকৈ পৰীক্ষা কৰি কামটো কৰিম নে নকৰিম সেইটো সিদ্ধান্ত ল’ব পৰা হৈছো৷'\nব্যৱসায় আৰু সৃজনশীলতা\nশিল্পী সকলৰ ব্যৱসায়িক জ্ঞান নথকাৰ বাবেই বহুসময়ত তেওঁলোক বঞ্চিত হ’বলগা হয়৷ শিৱানীৰ মতে ভাৰতবর্ষত সঙ্গীতৰ ক্ষেত্ৰত ভাল মেনেজাৰৰ অভাৱটো তেওঁৰ দৰে শিল্পী সকলৰ কাৰণে এটা ডাঙৰ প্ৰত্যাহ্বান হিচাপে দেখা দিছে৷ আজিকালি এনেকুৱা এজন ব্যৱসায় বিশেষজ্ঞৰ প্ৰয়োজন যিয়ে নেকি কোনো শিল্পীৰ সঙ্গীতখিনি বুজি পায়, অনুভৱ কৰে আৰু সেইমতে তাৰ প্ৰসাৰ আৰু প্ৰচাৰৰ লগতে বিপণনৰ ব্যৱস্থা কৰিব পাৰে৷ এনে হ’লে শিল্পীজনৰ শৈলী, পৰিচিতি, সৃষ্টিৰ গুণাগুণ অনুযায়ী নিজৰ সৃষ্টিৰাজীৰ উচিত মূল্য শিল্পীগৰাকীয়ে লাভ কৰিব পাৰিব বুলি শিৱানীয়ে পৰামর্শ আগবঢ়ায়৷\nসততাৰে নিজৰ মূখামূখী হোৱা\nউঠি অহা সঙ্গীত শিল্পীসকলক উদ্দেশী শিৱানীয়ে কয় যে প্ৰথম অৱস্থাতে বিখ্যাত হ’বলৈ চেষ্টা কৰাতকৈ বাৰে বাৰে অনুশীলন কৰি নিজৰ শিল্পক ক্ৰমে উচ্চ স্তৰলৈ নিবলৈ সকলোৱে চেষ্টা কৰা উচিত৷ লগতে তেওঁ ইয়াকো কয় যে কোনো প্ৰতিষ্ঠিত শিল্পীক নকল কৰিবলৈ চেষ্টা কৰাতকৈ নিজৰ সৱলতা খিনিক সাৰথি কৰিহে সকলোৱে আগবঢ়া উচিত৷\nমূল কাহিনী – তনৱি ডুৱে


ঊনসত্তৰ-নৱম খণ্ড - নাৰীমুক্তি (মৃদুল কুমাৰ শৰ্মা) - সাহিত্য ডট অৰ্গ\nঊনসত্তৰ-নৱম খণ্ড — নাৰীমুক্তি (মৃদুল কুমাৰ শৰ্মা)\nশৰ্মা: হেৰা ডাৰ্লিং৷ এনেকৈ জুপুকা মাৰি আছা যে? মূৰ বিষাইছে নেকি? অলপ ভিক্স লগাই পিটিকি দিওঁ?\nশৰ্মানী: মূৰ নহয়হে, ভৰি দুখনহে বৰ বিষাইছে৷\nশৰ্মা: হেৰা, অলপ সৰু সৰুকৈ কোৱাচোন৷ বেৰৰো কাণ থাকে নহয়৷\nশৰ্মানী: আচলতে আজি আমাৰ গান্ধীকলনি মহিলা সমিতিৰ কামত বহুত খোজকঢ়া হ’ল৷ আম্ চ’ টায়াৰ্ড৷\nশৰ্মা: ঔকেই৷ কিবা পাতিছে নেকি তোমাৰ কিটিপাৰ্টিয়ে?\nশৰ্মানী: ধেই, তুমি কিযে কিটিপাৰ্টি কিটিপাৰ্টি কৰি থাকা৷ আমি কিমান ডাঙৰ কাম হাতত লৈছো এইবাৰ৷ আমি আন্দোলন কৰিম এইবাৰ বুজিছা৷\nশৰ্মা: কিহৰ আন্দোলননো সোণজনী? বিদেশী খেদিবা নে নদীবান্ধ বন্ধ কৰিবা? খিক্ খিক্৷\nশৰ্মানী: নহয়হে৷ বিদেশী আছুৱে খেদিয়েই আছে, নিখিলেও নদীবান্ধৰ পিছত লাগিয়েই আছে৷ আমি নাৰীমুক্তি আন্দোলন কৰিম৷\nশৰ্মা: উৱা, তোমাক আকৌ কিহৰ মুক্তিডাল লাগে? যেতিয়াই খুচি শ্বপিং কৰা, যেতিয়াই মৰ্জি কিটিপাৰ্টি কৰা! মইনো কেতিয়া বাধা দিছোঁ বেবী, তোমাক যে আজি মুক্তি লগা হ’ল৷\nশৰ্মানী: সোণটো, সেইখিনি ঠিকেই আছে কিন্তু তুমি কথাটো ব্ৰডাৰ হৰাইজনত চিন্তা কৰা নাই৷ আমি পুৰুষতান্ত্ৰিক সমাজ ব্যৱস্থাটোৰ বিৰুদ্ধেহে আন্দোলন কৰিম৷ যিয়ে যুগে যুগে নাৰীক অপমান কৰি আহিছে৷\nশৰ্মা: পুৰুষতান্ত্ৰিক সমাজ ব্যৱস্থা! হুহ্, সেইটো কি বস্তুনো অলপ বুজাই দিয়াচোন৷ ৰ’বা, আগতে পেগ এটা বাকি লৈ আনো৷\nশৰ্মানী: ফ্ৰিজত বীয়েৰ আছে৷ একেলগে মোৰ কাৰণেও এগিলাচ বাকি আনিবা৷ মই উঠি নাযাও আৰু৷\nশৰ্মা: হৌৰা, লোৱা তোমাৰ বীয়েৰ৷ লাহে লাহে খাবা, অলপো পানী মিক্স কৰা নাই৷\nশৰ্মানী: ঠাট্টা নকৰিবা৷ মোক বৰানী পাইছা নেকি যে এটা ব্ৰীয়েৰ খায়েই চেল্ খাই পৰিম৷ আচ্ছা শুনা এতিয়া৷ এটা উদাহৰণ দিছোঁ৷ ৰামায়ণত সীতা মাইনাই কিমান চান্স পায়ো ৰাৱণৰ লগত ফ্লাৰ্ট নকৰিলে আৰু সেই সীতাকে তোমালোকে বনবাস দিলা৷\nশৰ্মা: তুমি খালী চব কথাতে মোকেই দোষ দি থাকা৷ কোৱাচোন মইনো কেতিয়া সীতাক বনবাস দিলো৷ ধেই কিবা!\nশৰ্মানী: বনবাস তুমি দিয়া নাই, দিছিল ৰামে৷ হি ওৱাজ চ’ ক্ৰুৱেল৷ কিন্তু তেওঁ তোমালোকৰ পুৰুষতান্ত্ৰিক সমাজখনৰ এজন প্ৰতিনিধিহে৷ সেইকাৰণে তোমালোক বুলি কৈছিলোঁ৷ এতিয়া শুনা৷ আমাৰ আন্দোলন কেইবাটাও ফেজত হ’ব৷ এইবাৰ চবকে হিলাই দিম৷ অলৰেডি ফেচবুক পেইজ, টুইটাৰ একাউণ্ট চব খোলা হৈ গৈছে৷ ফিউজ লাইভেও এক্সক্লুচিভ কাভাৰেজ দিম বুলি কৈছে৷\nশৰ্মা: বাৰু বাৰু, কোৱাচোন শুনো তোমালোকৰ ফাৰ্ষ্ট ফেজত কি আছে৷ অনশন কৰিবা নেকি?\nশৰ্মানী: অনশন নকৰো দেই৷\nশৰ্মা: হেঃ হেঃ, কিয়? অনশন কৰাৰ দম নাই নেকি? এইখিনি কষ্ট নকৰিলে তোমালোকে চ’ কল্ড মুক্তি কেনেকৈ পাবা?\nশৰ্মানী: বাজে কথা নকবা৷ অনশন ইজ টুউউ কমন৷ আজিকালি টম, ডিক এণ্ড হেৰী চবেই অনশন কৰে৷ পুৱা পেট ভৰাই ভাত খাই গ’লে আঠঘণ্টা নোখোৱাকৈ চবেই থাকিব পাৰে৷ এনেয়ো আমি ডায়েটত থাকিলে তেনেকুৱা কৰোৱেই৷ বুজিছা, আমি অলপ আনকমন মেথড হাতত লৈছো৷ অলপ হাট্‌কে নহ’লে আজিকালি পাব্লিচিটি পাবলৈ দিগদাৰ৷\nশৰ্মা: বুজলাম৷ বাৰু কোৱাচোন কি এনে হেৰি হাতত লৈছা৷\nশৰ্মানী: প্ৰথমে আমি অহা পৰহি গান্ধীকলনিৰ সকলোৰে ঘৰৰ বাৰীত থকা লাওগছবোৰ কাটি খাস্তাং কৰিম৷\nশৰ্মা: হেৰা, নাৰীমু্ক্তি আন্দোলনৰ লগতনো লাওৰ কি সম্বন্ধহে?\nশৰ্মানী: কিয় তোমালোকেই জানো “লাও যিমান ডাঙৰ নহ’লেও সদায় পাতৰ তল” বুলি কৈ নাৰীক দুৰ্বল বুলি নুবুজোৱা? আমি সেইকাৰণেই লাওগছবোৰ কাটিম আগতে৷\nশৰ্মা: কিন্তু সেইটো এটা ’মেটাফ’ৰ’হে৷ চিম্বলিক৷ সেইবুলিয়ে লাওগছবোৰ কাটিবানে? সোণজনী, প্লিজ কৈছো! বেলেগৰ ঘৰত যি কৰা কৰি থাকা, কিন্তু আমাৰ বাৰীৰ লাওজোপা কাটিবলৈ নিদিওঁ দেই৷ তুমিতো জানাই মই ৰঙালাও খাই কিমান ভাল পাওঁ৷ ডাৰৰৰৰৰলিং! মোৰ মইনাজনী! প্লিইইইইইজ!!!!\nশৰ্মানী: চিন্তা নকৰিবা৷ মই তোমাক বজাৰৰ পৰা লাও আনি খুৱাম৷ কিন্তু এই মেটাফ’ৰটো ডেষ্ট্ৰয় কৰিবলৈ লাওগছবোৰ কাটিবই লাগিব৷ অৱশ্যে আমাৰ ঘৰৰজোপা শইকীয়ানীয়ে কাটিব, মই নাকাটো৷\nআৰু এগিলাচ বীয়েৰ দিয়ানা৷ তাৰপিছত মই তোমাক নেক্সট ফেজৰ কথা কৈ আছো৷\nশৰ্মা: হো, এয়া লোৱা আৰু কোৱা৷\nশৰ্মানী: থেংকু, থেংকু! নেক্সট ফেজত আমি অসমৰ স্বাস্থ্যমন্ত্ৰীক এখন গোহাৰি দিম৷ “মাইকী এনোফিলিছ মহে কামুৰিলে মেলেৰিয়া হয়” কথাষাৰ এণ্টি মেলেৰিয়া কেম্পেইনৰ পৰা উঠাই দিব লাগে৷ মাইকী শব্দটো গুচাই কেৱল মহ শব্দটো ৰাখিলেই হয়৷\nশৰ্মা: কেলেই, মতা মহে কামুৰিলেও হয় নেকি মেলেৰিয়া?\nশৰ্মানী: নহয়হে, মাইকী শব্দটো ব্যৱহাৰ কৰি প্ৰকাৰান্তৰে নাৰীসমাজকে ভেঙুচালি কৰা হোৱা নাইনে?\nশৰ্মা: হে হৰি! তাৰ পিছত?\nশৰ্মানী: তাৰ পিছত কি কৰিম আমাৰ পৰৱৰ্তী মিটিংত ঠিক কৰিম৷\nশৰ্মা: হেৰা তোমালোকে এইধৰণেৰে আন্দোলন কৰিলে মুঠেই সুফল নোপোৱা৷ মই দুটামান চাজেষ্ট কৰোনে?\nশৰ্মানী: অ’, কোৱাচোন কোৱা৷ কলিতানীহঁতক ক’ব পাৰিম৷\nশৰ্মা: তোমালোকে ’গান্ধীকলনি পুছী ৰায়’ট’ নামৰ বেণ্ড এটা খোলা৷\nশৰ্মানী: ধেই, আমাক বেণ্ডপাৰ্টিহে খুলিবলৈ ক’লানে? ইমান ঠাট্টা?\nশৰ্মা: হেৰা, তোমালোকে কিটিপাৰ্টিবোৰত এনেয়েহে কথাৰ মহলা মাৰি থাকা৷ অলপ দুনিয়াৰ খবৰ ৰাখিবাচোন৷ তিনিবছৰ আগতে ৰাছিয়াত এই পুছী ৰায়’ট বেণ্ডেই পুটিনৰ বেণ্ড বজাই দিছিল৷\nশৰ্মানী: আই ছী!\nশৰ্মা: ইমানেই নহয়৷ তিনিবছৰ আগতে কানাডাত ’শ্লাট ৱাক’ প্ৰটেষ্টে কিমান পাব্লিচিটি পাইছিল জানা?\nশৰ্মানী: নাজানো নহয়৷\nশৰ্মা: ’টপলেছ-বটমলেছ’ নামৰ মুভমেণ্টটো বিছ বছৰ মানেই পুৰণি হ’ল৷ এইবোৰৰ নামেই শুনা নাই চাগে৷\nশৰ্মানী: হে ৰাম! বিদেশত নাৰীমুক্তি আন্দোলনবোৰ বহুত আগবাঢ়ি গ’ল দেখোন৷ আমিহে অসমত ’তেল নাপে ভখ্ৰি থাক্লু’!\nশৰ্মা: ৰামৰ নাম কিয় ল’লা? চাবা তোমাকো বনবাস দি থৈ আহিব৷ অলপ পঢ়াশুনাও কৰিবাচোন তোমালোকে, কিটিপাৰ্টিত গৈ কেৱল পি.এন.পি.চি. কৰি থাকিলেই নহয়৷\nশৰ্মানী: মই কাইলৈকে আমাৰ সমিতিৰ মিটিংত কথা কেইটা উলিয়াম৷ এই পাশুপাত অস্ত্ৰকেইটা দিলে এইবাৰ মোকেই যে সমিতিৰ প্ৰেছিডেণ্ট পাতিব ডেট্চ ফৰ চিউৰ৷ অহামাহত আমাৰ ইয়ালৈ তচমিল্লা বাইদেউ অহাৰ কথা আছে৷ ভাবিছোঁ তেওঁ অহাৰ দিনাই আমি টপলেছ হৈ শ্লাট ৱাক এটা কৰি দিও নেকি?\nশৰ্মা: পাৰিবা পাৰিবা৷ কিয় নোৱাৰিবা? পিছে তচমিল্লা বাইদেউ অহাৰ দিনা চাগে আমি গান্ধীকলনিৰ পুৰুষসকলে তোমালোকৰ ভৰি পথানৰ ফালে শুব লাগিব৷ হয়নে? আফটাৰ অল বাইদেউকতো সন্মান দিবই লাগিব৷\nশৰ্মানী: ধেইৎ, কি যে কোৱা! তেওঁৰ চব কথা আমি নামানো নহয়৷ তেওঁৰ কথা শুনি আমাৰ সংস্কাৰখিনি একেবাৰে এৰি দিব নোৱাৰোঁ নহয়৷\nশৰ্মা: উহঃ ৰক্ষা৷ পিছে কথা এটা ভাবিছো, তুমি প্ৰেছিডেণ্ট হ’লেতো বিজি হৈ যাবা আৰু ভাত ৰন্ধা দ্বায়িত্ব মোৰ ওপৰতেই পৰিব৷ গতিকে কাম কৰা ছোৱালী এজনীকেই বিচাৰো নেকি?\nশৰ্মানী: খবৰদাৰ৷ মোৰ কিট্চেনত মই কাকো সোমাবলৈ নিদিওঁ দেই৷ মোৰ নিচিনাকৈ বেলেগে জানো ৰান্ধি খুৱাব পাৰিব?\nশৰ্মা: আলবৎ নোৱাৰে তোমাৰ দৰে ৰান্ধিবলৈ৷ আৰু তোমাৰ সমান ৰেচিপি কেইজনীয়ে জানেহে?\nশৰ্মানী: থেংকু, থেংকু! এটা কথা দেই৷ আন্দোলন আমি ঘৰৰ বাহিৰতহে কৰিম৷ ঘৰত কিন্তু সমিলমিলেৰেই চলিম৷\nশৰ্মা: এয়াহে কথা৷ মৰমেই লাগি গ’ল তোমাক৷\nশৰ্মানী: উমমম…. লাইটটো নুমুৱাই দিয়ানা৷ ইমান চকুত ধৰিছে৷\n← বেংকক চহৰৰ ফুটপাথত পোহাৰীৰ সৈতে কথা-বতৰা (আব্দুচ চাজিদ)\nশৈশৱ, কৈশোৰ আৰু এটা বৃষ্টিমুখৰ আবেলি (অমিতাভ মহন্ত) →\nনানা দেশ নানা গীত-২ (ৰক্তিম গোস্বামী)


সাতসৰী/সধবা নে বিধবা নে কুমাৰী - ৱিকিউৎস\nসাতসৰী/সধবা নে বিধবা নে কুমাৰী\nলেখক: দণ্ডিনাথ কলিতা\nসধবা নে বিধবা নে কুমাৰী।\nপ্ৰতিমা সৰুতে কেনে আছিল ক’ব নোৱাৰোঁঁ। কাৰ লগত উমলিছিল, ক’ত লেখা-পঢ়া শিকিছিল, কাক ভাল পাইছিল, তাৰো একো খবৰ পোৱা নাই। আদৰ-মালতীৰ দৰে ছুলেই জঁয় পৰা আছিল, নে গোলাপ কলিটিৰ দৰে সদায় হাঁঁহিমুৱা আছিল, তাকো কোনেও কোৱা নাই। এইবোৰ বিষয়ে মোৰ জানিবৰ উপায়ো নাছিল; কাৰণ প্ৰতিমাৰ লগত মোৰ চিনাকি নিচেই অলপদিনীয়া। যেতিয়া প্ৰতিমাক প্ৰথম দেখা পাওঁ, তেতিয়া দেখিছিলোঁ—তেওঁৰ মুখত মধুৰ হাহি গালত গোলাপী আভা, দেহত উচ্ছসিত যৌৱন; [ ২৯ ] শুনিছিলোঁ প্ৰতিমাৰ মনোহৰ বাক্যাৱলী, “হাৰ্‌মোনিয়ামৰ" লগত মিলোৱা সুমধুৰ কোমল কণ্ঠস্বৰ; ভাবিছিলোঁ কিবাকিবি কল্পনাৰ সুখকৰ কথা,⸺স্বপ্নৰ কাহিনী।\nপ্ৰতিমাৰ লগত প্ৰথম দেখায়েই মোৰ শেষ দেখা নহয়, সি তাৰ পাতনিহে। সেই দিনাৰ পৰা দিনৌ অন্ততঃ একোবাৰ প্ৰতিমাৰ লগত মোৰ দেখা হয়—অৱশ্যে নিলগৰ পৰা। দিনে দিনে প্ৰতিমাৰ প্ৰতি মোৰ মন আকৃষ্ট হবলৈ ধৰিলে; ধৰাৰ কাৰণো আছিল। মই বহুত দিন ভাবিছিলোঁ, আমাৰ অধঃ পতিত হিন্দুসমাজৰ কথা, বলীৰ ঘোৰ স্বাৰ্থপৰতাৰ কথা, আৰু দুৰ্ব্বলৰ প্ৰতি অন্যায়, অবিচাৰ আৰু অত্যাচাৰৰ কথা। স্থিৰ কৰিব নোৱাৰিছিলোঁ—কিয় একে তেজ-মাংসধাৰী একে গুণ- বিদ্যা-সম্পন্ন মানুহৰ ভিতৰত স্বৰ্গ-মৰ্ত্ত্যৰ পাৰ্থক্যৰ নিচিনা সামাজিক প্ৰভেদ। ভাবি চিন্তি ওৰ পোৱা নাছিলোঁ,—কিয় পুৰুষৰ স্বাধীনতা জোখতকৈও চৰা আৰু তিৰুতাৰ প্ৰতি কঠিন ব্যৱহাৰৰ ব্যৱস্থা। শাস্ত্ৰৰ পাত লুটিয়াই, সাধাৰণ জ্ঞান আৰু যুক্তি-তৰ্কৰ সহায় লৈ ইয়াকে মাথোন পাইছিলোঁ যে বৈদেশিক আক্ৰমণকাৰীৰ অত্যাচাৰত আত্ম-কন্দলৰ মাজত, যেতিয়া মানুহ শিক্ষা-দীক্ষাৰ অৱনতি হৈ আহিল, তেতিয়া স্বাৰ্থপৰ শিক্ষিতসকলে পূৰ্ব্বৰ, কৰ্ম্মানুসাৰে বিভক্ত বৰ্ণক উত্তৰাধিকাৰ-সূত্ৰে পোৱা [ ৩০ ] কৰিলে আৰু তলৰ জাতৰ মানুহৰ শিক্ষা-দীক্ষা বন্ধ কৰি তেওঁলোকৰ প্ৰভুত্ব একচেটীয়া কৰিলে। আন ফালে বিদেশী বলী শত্ৰুৰ হাতৰ পৰা ছোৱালী-হঁতক ৰক্ষা কৰিবলৈ কেচুৱাতে সিহঁতক বিয়া দিয়াৰ ব্যৱস্থা কৰিলে। সময়ৰ সোঁতত ঘাই নীতি- নিয়মৰ ওপৰত আপদৰ অযুগুতৰূপে তৰা এই মকৰাজালবোৰেই প্ৰধান হৈ জিলিকি উঠিল আৰু তাৰ ফলত নিম্নশ্ৰেণীৰ মানুহ পশুৰ শাৰীত আৰু তিৰুতাবিলাক পুৰুষৰ এক প্ৰকাৰ ভোগৰ সামগ্ৰী হৈ শয্যা-সঙ্গিনী আৰু দাসী ৰূপে গণ্য হ’ল। আজি নীচ জাতৰ মানুহ—লাগে বৃহস্পতিৰ দৰে পণ্ডিত আৰু যুধিষ্ঠিৰৰ দৰে ধাৰ্ম্মিকেই হওক উচ্চ জাতৰ মানুহৰ ঘৰত সোমালে চৰু পেলনি যায়; ৰমণীসকলে কৃপণৰ ধনৰ দৰে গাপ লাগি আজি কঙ্কালাবশিষ্ট। কিন্তু বৰ্তমান সমদৰ্শী ৰজাৰ শাসনৰ তলত আকৌ ব্যক্তিগত স্বাধীনতাৰ দিন আহিছে, আকৌ পূৰ্ব্ব- গৌৰব লাভ কৰিবৰ দিন ওচৰ চাপিছে। মোৰ এইবোৰ কথা কেতিয়াবা কেতিয়াবা দুই এজন লগৰীয়াক কৈছিলোঁ; কিন্তু চলিত প্ৰথা ঘৃণনীয় বুলি স্বীকাৰ কৰিও সমাজৰ ভয়ত তেওঁলোক প্ৰকাশ্যভাবে তাৰ বিপক্ষে থিয় দিবলৈ অসম্মত হয়। গতিকে, ইমান দিন মোৰ ভাব চিন্তা কল্পনা আৰু স্বপ্নৰ কাহিনী হৈয়েই থাকিল। আজি প্ৰতিমাত মোৰ আদৰ্শৰ আভাস দেখিবলৈ পালোঁ; মোৰ হিয়া আনন্দত নাচি উঠিল। মনে মনে ভাবিলোঁ\nমোৰ যদি প্ৰতিমাৰ দৰে কোনোৱা বন্ধু থাকিলহেঁতেন। [ ৩১ ]\nমই প্ৰতিমাক ভাল পাওঁ—বৰ ভাল পাওঁ। অনসূয়া বা প্ৰিয়ম্বদাই শকুন্তলাক যেনে ভাল পাইছিল, ময়ো প্ৰতিমাক তেনে ভাল পাওঁ। প্ৰতিমা শিক্ষিতা, তেওঁ লিখা-পঢ়া জানে, বোৱা-কটা জানে, ৰন্ধা-বঢ়া জানে, গান-বাজনাও জানে। আন কি, নিৰ্ভীক ভাবেৰে যাৰে তাৰে লগত কথা-বতৰা পাতিব পাৰে, সভা-সমিতিত যোগ দিয়ে আৰু ৰাজনীতি-সমাজনীতিৰ আলোচনাও কৰে। সেই দেখিয়েই মই প্ৰতিমাক ভাল পাওঁ ———প্ৰতিমাৰ ৰেহৰূপ চাওঁ।\nকেতিয়াবা কেতিয়াবা এটা মূৰৰ পৰা তাড়িৎ ওলাই আন এটা মুৰলৈ যায় নে নাযায় আৰু তেনেকৈয়ে এজনৰ মনোভাব আন এজনে জানিব পাৰে নে নোৱাৰে, সেইটো বৈজ্ঞানিক পণ্ডিতে স্থিৰ কৰিব। মই কিন্তু ক’ব পাৰোঁ যে, কেনেবাকৈ আমাৰ মনোভাব চলা-ফিৰা কৰিছিল। মই প্ৰতিমাক যেনে ভাল পাইছিলোঁ, প্ৰতিমায়ো মোক তেনেকৈয়ে ভাল পাইছিল। কিবা এটা অজ্ঞাত শক্তিৰ বলত প্ৰতিমাই জানিব পাৰিছিল সে ময়েহে মাথোন তেওঁৰ কাৰ্যকলাপৰ পক্ষপাতী; আনবোৰে তেওঁৰ আদৰ্শক প্ৰশংসা কৰা দূৰৰ কথা, গধূলি চ’ৰা ঘৰত বহি তাৰ বিপক্ষেহে আলচ কৰে। প্ৰতিমা তেতিয়া মোৰ ওচৰ চাপিল। মানুহৰ অন্ধ-বিশ্বাস গুচাবলৈ, সমাজৰ সংস্কাৰ সাধন কৰিবলৈ, কি কৰা উচিত সেই বিষয়ে মোৰ লগত আলচ কৰিবলৈ আগ [ ৩২ ] বাঢ়িল; স্ত্ৰী শিক্ষাৰ প্ৰচলন আৰু তাৰ প্ৰধান অন্তৰায় বাল্য- বিবাহ নিবাৰণৰ নিমিত্তে প্ৰতিমাৰ সদায় আগ্ৰহ। যদিও এইবোৰ কাৰ্য্যৰ সুফল সহজে লাভ কৰিব নোৱাৰি, তথাপি নেৰানেপেৰা চেষ্টাই অলপ নহয় অলপ কাম নকৰি নাথাকে। মই প্ৰতিমাৰ কাৰ্য্য দেখি নথৈ সুখী হলোঁ আৰু তাত তেওঁক উৎসাহ দি পৰাপক্ষত সাহায্য কৰিবলৈকো প্ৰতিশ্ৰুত হলোঁ। কিয়নো, মোৰ বিশ্বাস—তিৰুতাৰ বিষয়ে ভাবিবলৈ তিৰুতাৰেইহে বেচি অধিকাৰ আছে।\nলাহে লাহে প্ৰতিমাৰ লগত মোৰ ঘনিষ্ঠতা বেচি হৈ আহিবলৈ ধৰিলে। প্ৰতিমাই মোক এতিয়া ককাই-দেউ বুলি মাতে আৰু মোৰ আগত কোনো কথা কবলৈ সঙ্কোচ নকৰে! আন কি, কেতিয়াবা ঠেহ পাতিও বহে। মুঠতে ককাইদেৱাকৰ পৰা কেনেকৈ আদৰ-সাদৰ আদায় কৰিব লাগে, তাক প্ৰতিমাই ভালকৈ জানে। সেই কাৰণে মই তাইক আৰু ভাল পাওঁ—মৰম কৰোঁ। এদিন মোৰ এটা কথা সুধিবৰ মন গ'ল। মই আৰ-তাৰ মুখে শুনিবলৈ পাইছিলোঁ প্ৰতিমা হেনো বিধৱা, কিন্তু কথাটো কিমান সঁচা বুজিব নোৱাৰিছিলোঁ। তাতে শুনা কথা সকলোবিলাক বিনা-প্ৰমাণে বিশ্বাস কৰা মোৰ স্বভাব নহয়; সেই দেখি এদিন প্ৰতিমাকেই তাৰ সত্যাসত্যৰ বিষয়ে সুধিলোঁ। মোৰ প্ৰশ্নত প্ৰতিমাৰ হাঁহিমুখ বিষণ্ণ দেখা গ’ল, চকু ঢুলঢুলীয়া হ'ল। অলপ বেলি নিতাল মাৰি থাকি প্ৰতিমাই গহীনাই ক'লে—“মই সধবা, বিধবা আৰু কুমাৰী।” [ ৩৩ ] মই একো বুজিব নােৱাৰি অবাক হলোঁ; ভাঙ্গি-পাতি কবলৈ অনুৰােধ কৰিলোঁ।\nপ্রতিমাই এটা দীঘল হুমুনিয়াহ কাঢ়ি কবলৈ ধৰিলে,— “ককাইদেউ, আপুনি যি প্রশ্ন সুধিলে, তাৰ উত্তৰ দিবলৈ মােৰ হিয়া ফাটি-ছিটি যায় যেন লাগে। ককাইদেউ, সি আজি কেইবা বছৰৰো কথা । মই তাক নিজ মুখে কাকো নকম বুলি ভাবিছিলোঁ। কিন্তু আপােনাক কম ; কাৰণ আপুনি বুজিব মােৰ প্ৰাণৰ কথা,—শােকৰ কাহিনী। শুনক—মােৰ হেনো বিয়া হৈছিল। মােক নােৱাই-ধুৱাই হােমৰ গুৰিলৈ নিয়া মােৰ মনত আছে। বুঢ়া এটাকো আনি তাতে বহুৱাইছিল; কিন্তু কি ধেমালি কৰিছিল মই হলে একোকে বুজা নাছিলোঁ! তাৰ পাচত বছৰচেৰেক গলত, যেতিয়া মই অলপ জনা-বুজা হলোঁ, কিছু লিখা-পঢ়াও শিকিলোঁ, তেতিয়া জানিব পাৰিলোঁ যে সেই বুঢ়ায়েই মােৰ গতি জীৱনে-মৰণে। তেতিয়া মােৰ প্ৰাণত কি আঘাত লাগিল, কাক ক'ম, কোনে বুজিব! হৰি। হৰি ! তিৰুতা কি জড় পদার্থ যে সিহঁতৰ ইচ্ছা-অনুৰােধ উপেক্ষা কৰি পুৰুষৰ যি ইচ্ছা তাকে কৰিব। সিহঁতৰ কি সুখ-দুখ নাই? সিহঁতৰ কি ভবা-চিন্তাৰ শক্তি নাই? কওকচোন ; আপােনা ইচ্ছা নােহোৱাকৈ কিবা কৰিবলৈ বাধ্য হব লগা হলে, আপুনি দুখ পাব নে নাপায়? যদি পায়, তেনেহলে আমাকনো অজান অৱস্থাত অজ্ঞান গৰু- ছাগলী দৰে যি ইচ্ছা তাকে কৰে কিয়? আমি নাে কি মহাপাপ কৰিলোঁ। আৰু বিয়া! ইকি কেচুৱাৰ ধেমালি? যদি নহয়, [ ৩৪ ] যদি বিবাহতেই মানৱ জীৱনৰ সুখ-শান্তি নিৰ্ভৰ কৰে, যদি ই দুটি প্ৰাণ গোটাই একেলগ কৰে, তেনেহলে অন্ততঃ তাৰ মানে বুজিবলৈকো আমাক অৱসৰ নিদিয়ে কিয়? যদি আমাক জড় বুলিয়েই ভাবে, যদি আমাৰ সুখ-দুখৰ অনুভূতি নাই বুলিয়েই আপোনালোকৰ বিশ্বাস, তেন্তে ওপজোঁতেই টেটুত চেঁপা দি মাৰি নেপেলাই কিয়? আপোনালোকৰ উৎপীড়ন আৰু লাঞ্ছনা ভোগ কৰাতকৈ মৃত্যু শত গুণে শ্ৰেয়। আপোনালোকে জুপুৰি বহা এৰি পকী ঘৰত থাকিবলৈ শিকিছে, চলন-ফিৰণ খোৱা-লোৱাত নতুন কিবা হৈ উঠিছে, কিন্তু আমাৰ ওপৰত চলোৱা শাসন-নীতিৰ লৰচৰ কেতিয়াও ঘটিব নোৱাৰে; সি সদায় একে হৈয়েই থাকিব, কাৰণ তাত আপোনালোকৰ নাৰকীয় নীচ স্বাৰ্থ আছে। সেই দেখিয়েই আপোনালোকৰ শাস্ত্ৰই তিনি কুৰীয়া বৰলাক দহজনী কেচুৱা ছোৱালী বিয়া কৰাবলৈ আগ বঢ়াই নিয়ে, সমাজে দবনি পিটি খাই আনন্দ প্ৰকাশ কৰে; কিন্তু পিয়াহ খোৱা ছোৱালীৰ খেলাৰ পুতলা স্বামীৰ মৃত্যুত ইহকাল পৰকাল একেবাৰেই যায়! এয়ে আপোনালোকৰ শাস্ত্ৰ! এয়ে আপোনালোকৰ ধৰ্ম্ম! এনে কুৱাযেই আপোনালোকৰ সমাজ! এনে স্বাৰ্থপৰ সমাজক পদাঘাত কৰা উচিত। ককাইদেউ, ক্ষমা কৰিব, মনৰ আবেগ দমাব নোৱাৰি ঘাই কথা এৰি কিবাকিবি বকিলোঁ। মই যেতিয়া বুজিলোঁ, মৰিবলৈ মাথোন দুদিন বাকী থকা সেই বুঢ়ায়েই মোৰ স্বামী, মই তেতিয়া তেওঁক গ্ৰহণ কৰিবলৈ অমান্তি হলোঁ। য'ত প্ৰেমৰ কণিকা মাত্ৰ নাই, যত বয়সৰ মিল পৰ্য্যন্ত পোৱা নাযায়, [ ৩৫ ] যাক কি বস্তু মই বুজা নাছিলোঁ তাত জীৱন বলি দিয়া নিৰ্ব্বোধৰ বাহিৰে আনৰ কাম হব নোৱাৰে। মুঠ কথা মই সেই বিবাহক বিবাহ বুলি স্বীকাৰ কৰিব নোৱাৰো আৰু তেনে কৰিবলৈকো যুক্তিৰ অভাব। বিচাৰবিহীন আচাৰ সৰ্ব্বনাশৰ মূল। তিৰুতাৰ প্ৰতি এনে অন্যায়-অবিচাৰ কৰাৰ ফলতেই আজি ভাৰতৰ নাৰী সমাজ অশিক্ষিতা হৈ মূৰ্খ পুত্ৰ কন্যাৰ জননী হবলৈ বাধ্য হৈছে, আৰু তাৰ ফলতেই ভাৰতবৰ্ষৰ এই অধঃতন। আপোনালোকে ধৰি থাকক খামোচ মাৰি আপোনালোকৰ সমাজখনকে, মই কিন্তু তাৰ বান্ধ-ছাট নামানো, তাৰ লগত শক্তিয়ে আটে মানে যুজিম। ধৰ্ম্মত মতি ৰাখি, ভগৱন্তৰ নিৰ্ম্মালি মূৰত লৈ যিহকে যুক্তিযুক্ত দেখোঁ তাকে কৰি যাম। আন কি, আপোনাক কৈ থওঁ, মনে মনে মিলা মানুহ পালে বিয়াও কৰাম, আপোনালোকে পতিতা বুলি ঘিণ কৰালৈ মই ভয় নকৰোঁ। এয়ে মোৰ জীৱনৰ কাহিনী। মোৰ লগত হোমৰ ওচৰত বহুওৱা বুঢ়াজন মৰিল নে আছে মই কব নোৱাৰোঁ। সেই দেখি আপোনালোকৰ হিচাপত মই সধবা নাইবা বিধবা হবই লাগিব। মই কিন্তু নিজে সেই কথা স্বীকাৰ নকৰোঁ, মই জানো মই এতিয়াও কুমাৰী হৈয়ে আছোঁ। আপোনাৰ এতিয়া যেনে ইচ্ছা তেনেকৈ ধৰি ল'ব পাৰে।”\nকথা শেষ হ'ল। প্ৰতিমাই মোৰ ওচৰত বিদায় লৈ ঘৰলৈ গ’ল। মোৰ কাণত কিন্তু কথাখিনি বাজিবলৈ ধৰিলে। যদিও প্ৰতিমাৰ দুখত মোৰ অন্তৰ ব্যাকুল হৈ উঠিছিল, তথাপি কথাখিনি [ ৩৬ ] শুনি ভাল লাগিল। ৰাতি শোওঁতেও মই সেই কথাখিনিকে ভাবিবলৈ ধৰিলোঁ। ঘনে ঘনে প্ৰশ্ন উঠিল,—“প্ৰতিমা কি? সধবা নে বিধবা নে কুমাৰী?”\n"https://as.wikisource.org/w/index.php?title=সাতসৰী/সধবা_নে_বিধবা_নে_কুমাৰী&oldid=51856"ৰ পৰা অনা হৈছে\n১৯২২ চনৰ সাহিত্যকৰ্ম\nএই পৃষ্ঠাটো শেষবাৰৰ কাৰণে ২৬ এপ্ৰিল ২০২০ তাৰিখে ২১:৫৭ বজাত সলনি কৰা হৈছিল।


তুলসী খেতিৰে হওক লাখপতি! মাত্ৰ ১৫ হাজাৰ টকা বিনিয়োগ কৰি উপাৰ্জন কৰক ৩ লাখ পৰ্যন্ত টকাearn-money-with-tulsi-business-and-get-3-lakh-rupees-profit-investing-15000-rupees-only-gh– News18 assam\nতুলসী খেতিৰে হওক লাখপতি! মাত্ৰ ১৫ হাজাৰ টকা বিনিয়োগ কৰি উপাৰ্জন কৰক ৩ লাখ পৰ্যন্ত টকা\nপ্ৰায় সংখ্যক ঘৰেত নিশ্চিতভাবে এজোপা তুলসী গছ আছে। ইয়াৰ উপৰিও, ইয়াক পূজাৰ লগতে আন বহুতো ঔষধত ব্যৱহাৰ কৰা হয়।\nLast Updated : May 03, 2021, 17:01 IST\nআপুনি কৃষি কৰ্মৰ জৰিয়তে উপাৰ্জন কৰাৰ পৰিকল্পনা কৰিছে নেকি? আজি আমি আপোনাক এনে এক খেতিৰ বিষয়ে ক'ম, যাৰ জৰিয়তে লাখ টকালৈকে আপুনি উপাৰ্জন কৰিবলৈ সক্ষম হ’ব।\nতুলসী (Tulsi)ৰ খেতিৰ জৰিয়তে, আপুনি লাভৰ মুখ দেখিব পাৰে। বৰ্তমান সময়ত সমগ্ৰ বিস্বতে চাহিদা বাঢ়িছে তুলসীৰ। বিভিন্ন আয়ুৰ্বেদিক ঔষধ প্ৰস্তুৰ বাবে ব্যৱহাৰ কৰা হৈছে তুলসী। তুলসী খেতি কৰিবলৈ আপোনাক বেছি মূলধনৰ প্ৰয়োজন নহ'ব। একে সময়তে, ইয়াৰ চাহিদাও যথেষ্ট।\nপ্ৰায় সংখ্যক ঘৰেত নিশ্চিতভাবে এজোপা তুলসী গছ আছে। ইয়াৰ উপৰিও, ইয়াক পূজাৰ লগতে আন বহুতো ঔষধত ব্যৱহাৰ কৰা হয়। প্ৰাচীন ইউনানী পাণ্ডুলিপি, চীনা পুৰণি লিখনি আৰু ইজিপ্তীয় পেপিৰাছে ঔষধী উদ্ভিদৰ বিষয়ে উল্লেখ কৰিছিল। সাম্প্ৰতিক সময়ত, বিশ্ব স্বাস্থ্য সংস্থাৰ এক প্ৰতিবেদনত কোৱা হৈছে যে, বিশ্বৰ আনুমানিক ৮০ শতাংশ লোকে ঔষধী উদ্ভিদ বা ভেষজ চিকিৎসাৰ ওপৰত নিৰ্ভৰশীল।\nকোৰোণা সংকটত চাহিদা বৃদ্ধি হৈছেঃ\nজনাই দিও যে, কোৰোণা মহামাৰীৰ পিছৰ পৰা, বহুলোক আয়ুৰ্বেদিক আৰু প্ৰাকৃতিক ঔষধৰ প্ৰতি ক্ৰমান্বয়ে আকৰ্ষিত হৈছে, আৰু সেয়েহে ইয়াৰ চাহিদাও যথেষ্ট বৃদ্ধি পাইছে। তুলসীৰ চাহিদা প্ৰতিদিনে বাঢ়ি আহিছে। বৰ্তমান সময়ত ইয়াৰ বজাৰো যথেষ্ট বৃদ্ধি পাইছে। এই ক্ষেত্ৰত, যদি আপুনি ঔষধী উদ্ভিদ (Medicinal Plants)ৰ ব্যৱসায় আৰম্ভ কৰে, ই আপোনাৰ বাবে অতি লাভজনক হ'ব পাৰে।\nসহজে ব্যৱসায় আৰম্ভ কৰিব পাৰে\nএই ব্যৱসায় আৰম্ভ কৰিবলৈ আপুনি অত্যাধিক টকা খৰচ কৰাৰ প্ৰয়োজন নাই। একে সময়তে, আপোনাক দীৰ্ঘম্যাদী কৃষিৰ প্ৰয়োজন। আপুনি ঠিকা কৃষিৰ জৰিয়তেও এই ব্যৱসায় আৰম্ভ কৰিব পাৰে।\n৩ লাখ টকালৈকে উপাৰ্জন হ’ব\nআপুনি তুলসীৰ খেতি আৰম্ভ কৰিলে মাত্ৰ ১৫,০০০ টকা খৰচ কৰিব লাগিব। তুলসী শস্য ৩ মাহ ৰোৱাৰ পিছতহে গড়ে ৩ লাখ টকাত বিক্ৰী কৰা হয়। বজাৰত বহুতো আয়ুৰ্বেদিক কোম্পানী যেনে, ডাবৰ, বৈদ্যনাথ, পতঞ্জলি আদিয়েও চুক্তি ভিত্তিত তুলসী খেতি কৰি আছে।\nFirst published: May 03, 2021, 16:58 IST\nbusiness newsearn money from homehow to earn money work from home


Protogut in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Protogut ar byavahar, ppali, parshwakriya, upkaar, kriya-pratikriya aaru satarkatabani\nProtogut के प्रकार चुनें\nProtogut ৰ মূল্য আৰু পেকৰ চাইজ - Protogut Price and Pack Size in Assamese - Protogut ar mulya aaru pakor size\nProtogut 15 Mg Capsule ₹17.0 दवा खरीदें\nProtogut की जानकारी\nProtogut ৰ লাভ আৰু ব্যৱহাৰসমূহ- Protogut Benefits & Uses in Assamese- Protogut ar laabh aaru byavaharsamuh\nProtogut ৰ পালি আৰু সেয়া কেনেদৰে ল'ব- Protogut Dosage & How to Take in Assamese - Protogut ar paali aaru xeya kenedore lobo\nProtogut ৰ পাৰ্শ্চক্ৰিয়াসমূহ- Protogut Side Effects in Assamese- Protogut ar parshwakriyasamuh\nProtogut সংক্ৰান্ত সতৰ্কতাবাণীসমূহ- Protogut Related Warnings in Assamese- Protogut xonkranta xatarkatabanisamuh\nঅইন দৰৱৰ সৈতে Protogutৰ গুৰুতৰ ক্ৰিয়া-প্ৰতিক্ৰিয়া- Severe Interaction of Protogut with Other Drugs in Assamese- Oinor xoite Protogut ar gurutor kriya-pratikriya\nProtogut মতভেদসমূহ- Protogut Contraindications in Assamese- Protogut nishedhsamuh\nProtogut ৰ বিষয়ে সততে সোধা প্ৰশ্নসমূহ- Frequently asked Questions about Protogut in Assamese- Protogut ar bikhoye satate xodha prashnasamuh\nখাদ্য আৰু মদৰ সৈতে Protogut ক্ৰিয়া-প্ৰতিক্ৰিয়া- Protogut Interactions with Food and Alcohol in Assamese- khadya aaru modor xoite Protogut kriya-pratikriya\nProtogut ৰ লাভ আৰু ব্যৱহাৰসমূহ - Protogut Benefits & Uses in Assamese - Protogut ar laabh aaru byavaharsamuh\nProtogut তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nProtogut ৰ পালি আৰু সেয়া কেনেদৰে ল'ব - Protogut Dosage & How to Take in Assamese - Protogut ar paali aaru xeya kenedore lobo\nProtogut-ৰ উপাদানসমূহ - Protogut Active Ingredients in Assamese - Protogut-ar upadaansamuh\nProtogut ৰ পাৰ্শ্চক্ৰিয়াসমূহ - Protogut Side Effects in Assamese - Protogut ar parshwakriyasamuh\nগৱেষণাৰ ভিত্তিত, Protogut ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nProtogut সংক্ৰান্ত সতৰ্কতাবাণীসমূহ - Protogut Related Warnings in Assamese - Protogut xonkranta xatarkatabanisamuh\nProtogut-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nProtogutৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Protogut নাখাব আৰু আপোনাৰ চিকিতসকৰ পৰামৰ্শ লওক।\nProtogut-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Protogutৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Protogut গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Protogut কি প্ৰভাৱ দেখা গৈছে?\nবৃক্ক ৰ বাবে Protogut ক্ষতিকাৰক নহয়।\nযকৃতত Protogut কি প্ৰভাৱ দেখা গৈছে?\nProtogutৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Protogut ৰ কি প্ৰভাৱ দেখা গৈছে?\nহৃদয় ৰ বাবে Protogut সম্পূৰ্ণৰূপে সুৰক্ষিত।\nঅইন দৰৱৰ সৈতে Protogutৰ গুৰুতৰ ক্ৰিয়া-প্ৰতিক্ৰিয়া - Severe Interaction of Protogut with Other Drugs in Assamese - Oinor xoite Protogut ar gurutor kriya-pratikriya\nProtogut তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nProtogut মতভেদসমূহ - Protogut Contraindications in Assamese - Protogut nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Protogut লোৱা অনুচিত যাতে -\nProtogut ৰ বিষয়ে সততে সোধা প্ৰশ্নসমূহ - Frequently asked Questions about Protogut in Assamese - Protogut ar bikhoye satate xodha prashnasamuh\nএই Protogut-এ অভ্য়াস বা নিচাৰ সৃষ্টি কৰে নেকি?\nProtogutৰে অভ্যাস গঠনৰ কোনো কথাৰ প্ৰতিবেদন পোৱা নাই।\nআপুনি Protogut লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, Protogut লোৱাৰ কোনো পাৰ্শ্চক্ৰিয়া নাই।\nমানসিক ৰোগৰ চিকিত্সাৰ বাবে Protogut লৈ কোনো লাভ নাই।\nখাদ্য আৰু মদৰ সৈতে Protogut ক্ৰিয়া-প্ৰতিক্ৰিয়া - Protogut Interactions with Food and Alcohol in Assamese - khadya aaru modor xoite Protogut kriya-pratikriya\nখাদ্য আৰু Protogutৰ ক্ৰিয়া-প্ৰতিক্ৰিয়া\nখাদ্যৰ সৈতে Protogut লোৱাট নিৰাপদ।\nমদ আৰু Protogutৰ মাজৰ প্ৰতিক্ৰিয়া\nমদৰ সৈতে Protogut সেৱন কৰাটো বিপজ্জনক হ'ব পাৰে।\nProtogut ৰ অনুকল্প - Substitutes for Protogut in Assamese\nProtogut के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Protogut লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Protogut ব্যৱহাৰ কৰিছিল নেকি?\nআপুনি কিমান পৰিমাণে Protogut সেৱন কৰিছিল?\nআপুনি Protogut ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Protogut সেৱন কৰে?


বিষয়া আৰু উচ্চ বৰ্গৰ কৰ্মচাৰীক বাদ! : পিছে চতুৰ্থবৰ্গৰ কৰ্মচাৰীয়ে পিন্ধিব লাগিব খাদী পোছাক\nবিষয়া আৰু উচ্চ বৰ্গৰ কৰ্মচাৰী বাদ! : পিছে চতুৰ্থবৰ্গৰ কৰ্মচাৰীয়ে পিন্ধিব লাগিব খাদী পোছাক\nগুৱাহাটী , January 9, 2021 7:19 am\nজাতিৰ পিতা মহাত্মা গান্ধী আৰু তেখেতৰ খাদী আন্দোলনৰ প্রতি উপযুক্ত শ্ৰদ্ধা জ্ঞাপন কৰাৰ উদ্দেশ্যৰে ৰাজ্য চৰকাৰে চতুৰ্থবৰ্গৰ পুৰুষ আৰু মহিলা কৰ্মচাৰীক এড়ি ছার্ট আৰু এড়ি চাদৰ প্রদানৰ বাবে যি সিদ্ধান্ত গ্ৰহণ কৰিছিল তাক পৰ্যায়ক্ৰমে বাস্তৱায়িত কৰিব।\nপ্রথম পৰ্যায়ত চলিত মাহত এই সিদ্ধান্ত কাৰ্যকৰী কৰা হ’ব। শুকুৰবাৰে মুখ্যমন্ত্ৰী সৰ্বানন্দ সোণোৱালে তেখেতৰ চৰকাৰী আৱাসগৃহত অনুষ্ঠিত হস্ততাঁত আৰু বস্ত্ৰশিল্প বিভাগৰ সৈতে হোৱা এক বৈঠকত এই কথা ঘোষণা কৰে।\nবৈঠকত পৌৰোহিত্য কৰি মুখ্যমন্ত্ৰীয়ে কয় যে প্ৰধানমন্ত্ৰী নৰেন্দ্ৰ মোদীৰ আত্মনিৰ্ভৰ ভাৰত গঢ়াৰ আহ্বানৰ প্রতি সঁহাৰি জনাই ৰাজ্য চৰকাৰে চৰকাৰী কৰ্মচাৰীসকলক এড়ী বস্ত্ৰ প্ৰদানৰ বাবে পদক্ষেপ গ্ৰহণ কৰিছে।\nপোছাক যোগান ধৰা প্রক্ৰিয়াটো তৰান্বিত কৰাৰ ওপৰত গুৰুত্ব আৰোপ কৰি মুখ্যমন্ত্ৰীয়ে কয় যে আত্মনিৰ্ভৰ অসম গঢ়ি তোলাৰ বাবে ৰাজ্য চৰকাৰে এলানি পদক্ষেপ গ্ৰহণ কৰিছে।\nযমুখ্যমন্ত্ৰীয়ে হস্ততাঁত আৰু বস্ত্ৰশিল্প বিভাগৰ মন্ত্ৰী ৰঞ্জিত দত্তক এই আঁচনিখন দ্ৰুতাভাৱে তথা সফল ভাবে ৰূপায়ণ কৰিবলৈ নিৰ্দেশ দিয়ে।\nতেওঁ লগতে কয় যে ৰাজ্য চৰকাৰৰ কৰ্মচাৰীসকলক খাদী পোছাক উপহাৰ হিচাপে প্রদান কৰিবলৈ ৰাজ্য চৰকাৰে যি পদক্ষেপ গ্ৰহণ কৰিছে তাৰ ফলত ৰাজ্যৰ খাদী উদ্যোগটো অধিক শক্তিশালী হৈ পৰিব।\nএই পদক্ষেপে স্থানীয় শিপিনীসকলক উপকৃত কৰিব বুলি উল্লেখ কৰি মুখ্যমন্ত্ৰীয়ে কয় যে প্রথম পৰ্যায়ত এই আঁচনিখন ৰূপায়ণৰ বাবে ৮০ হাজাৰ খাদী ছাট আৰু চাদৰ প্রয়োজন হ’ব।\nমুখ্যমন্ত্ৰীয়ে লগতে কয় যে খাদী উদ্যোগ আমাৰ গৌৰৱ। এই উদ্যোগৰ বিকাশ সাধনে আত্মনিৰ্ভৰশীলতাৰ দিশত আমাক আগুৱাই নিয়াৰ লগতে প্রতিগৰাকী পুৰুষ আৰু মহিলা সৱলীকৰণ দিশত সহায়ক হৈ উঠিব।\nঅসম খাদী আৰু গ্ৰামোদ্যোগ ব’ৰ্ডৰ কাম-কাজ পৰ্যালোচনা কৰি মুখ্যমন্ত্ৰীয়ে ব’ৰ্ডক অধিক শক্তিশালীকৰণৰ ওপৰত গুৰুত্ব আৰোপ কৰে। তেওঁ লগতে কয় যে ৰাজ্য চৰকাৰে খাদী কাপোৰ বিক্ৰীৰ বাবে অধিক বিপণী মুকলি কৰাৰ ক্ষেত্ৰত পদক্ষেপ গ্ৰহণ কৰিব।\nখাদী উদ্যোগৰ বিকাশ সাধনৰ ওপৰত গুৰুত্ব আৰোপ কৰি মুখ্যমন্ত্ৰীয়ে কয় যে এই শিল্পৰ বিকাশ সাধনৰ জৰিয়তে জাতিৰ পিতাগৰাকীৰ প্রতি উপযুক্ত শ্ৰদ্ধা জ্ঞাপন কৰিব লাগিব।\nআজিৰ এই বৈঠকত হস্ততাঁত আৰু বস্ত্ৰশিল্প বিভাগৰ মন্ত্ৰী ৰঞ্জিত দত্ত, অসম খাদী আৰু গ্ৰামোদ্যোগ ব’ৰ্ডৰ অধ্যক্ষ ডাঃ কমলা কলিতা, মুখ্যমন্ত্ৰীৰ অতিৰিক্ত মুখ্যসচিব পৱন কুমাৰ বৰঠাকুৰ আৰু অন্যন্য শীৰ্ষসকল উপস্থিত থাকে।


নলেজ এণ্ড হাফ-নলেজ – মূল: খলিল জিব্ৰান: ফ’ৰৰাণাৰ (অনুবাদ- নৱজিৎ বৈশ্য) – ফটাঢোল\nএটা নদীৰ পানী-যুৱঁলিত কাঠৰ কুণ্ডা এটাত চাৰিটা ভেকুলী বহি আছিল৷ হঠাৎ নদীৰ সোঁতত পৰি কাঠৰ কুণ্ডাটো উটি যাবলৈ ধৰিলে৷ ভেকুলীকেইটাৰ আনন্দত আত্মবিস্মৃত অৱস্থা৷ কিছু সময় পিছত সম্বিত ঘূৰাই পাই ১ম ভেকুলীটোৱে ক’লে- আবে…এইটো লগ অৰডিনাৰী লগ নহয় বে! ই জীৱিত বস্তুৰ দৰেই মুভ কৰিছে বে! এনেকা লগ পেহলে কিচিকো ভি নচিব নেহী হুৱা ৰে!\nদ্বিতীয় ভেকুলীটোৱে নিৰৱতা ভঙ্গ কৰি ক’লে- নৌ মাহ ফ্ৰেণ্ড! এইটো একো স্পেচিয়েল লগ নহয় বে! আমাৰ যে এটা ওল্ড আচামিজ চং আছে শুনিবি না কেতিয়াবা…“নদী মাথোঁ বয় কালৈকো নৰয় বাধা দি ৰখেগা কৌন…!” এই নদীটোৰো হো চক্তা হ্যায় চাগৰ চে প্যাৰ হ্যায়! তো চি ইজ গোয়িং টু মীট হাৰ চুইট হাৰ্ট! এই নদীটোৱেহে লগটোৰ লগতে আমাকো লগত লৈ গৈ আছে বে!!\nতৃতীয় ভেকুলীটোৱে বোলে- আৰে ফ্ৰেণ্ডচ্ নাইডাৰ লগ নৰ্ ৰিভাৰ ইজ মুভিং৷ গতিৰ অনুভূতি আমাৰ মনত জাগিছে৷ মনৰ বাহিৰে গতিশীল কুছ ভি নেহী হ্যায়৷\nএইদৰে তিনিওটা ভেকুলীয়ে সিহঁতৰ চেইলিং সম্পৰ্কে এক্সপাৰ্ট কমেণ্ট দি দি টিভিৰ টক শ্বোত দেখাৰ দৰে উত্তপ্ত বিতৰ্কত লিপ্ত হ’ল৷ কিন্তু বকি বকি অণ্ঠ-কণ্ঠ শুকাই যোৱাৰ পিছতো সিহঁত কোনো সিদ্ধান্তত উপনীত হ’ব নোৱাৰিলে৷ তৰ্ক কৰি কৰি ভাগৰ লগাত সিহঁতৰ ৪ৰ্থ ভেকুলীটোলৈ মনত পৰিল৷ ৪ৰ্থটোৱে ইমান পৰে শান্তভাৱে সিহঁতৰ কথা শুনি আছিল৷ সিহঁতে তাক তাৰ নিজৰ মত প্ৰকাশ কৰিবলৈ জোৰ দি ধৰিলে৷ সি শান্তভাৱেই ক’লে\n-লুক ফ্ৰেণ্ডচ্ টিভি চাই চাই তহঁতৰ ডিমাগ খাৰাপ হৈ গ’ল! কেৱল তৰ্ক কৰিবলৈ শিকিলি! তহঁত তিনিও এটা এটাকৈ চালে ভুল কিন্তু কালেক্টিভলী শুদ্ধ৷ চা গতি লগটোতো আছে, নদীতো আছে আৰু আমাৰ মনতো আছে!\n৪ৰ্থটো ভেকুলীৰ কথা শুনি বাকী তিনিটাৰ মূৰ গৰম হৈ গ’ল৷ চা বে ই আমাৰ ওপৰত মাষ্টাৰ ওলাইছে বে!……. হঠাৎ সিহঁতৰ এটাই দাঢ়িয়া বুঢ়া লীডাৰটোৰ ভইচত চিঞৰি উঠিল- “ইনক্লাৱ জিন্দাবাদ…!” লগে লগে বাকী দুটাই তাতকৈও জোৰে চিঞৰিলে- “জিন্দাবাদ জিন্দাবাদ!” তিনিও লগ লাগি এটা আপোচহীন জংগী আন্দোলন গঢ়ি তোলাৰ সংকল্প লৈ নিৰ্ভীক ভাৱে আগুৱাই গ’ল আৰু ৪ৰ্থটো ভেকুলীক লগটোৰ পৰা ঠেলি-হেঁচুকি নমাই দিলে৷\n« আই হেভ নাথিং টু ৱেৰ (মোৰ পিন্ধিবলৈ একোৱেই নাই) – মূল: ৰশ্মি ত্ৰিৱেদী (অনুবাদ: অভিজিৎ কলিতা)\nকেইখনমান ইংৰাজী ব্যংগ গ্ৰন্থৰ চমু আলোচনা- মৌচুমী বৰুৱা »\nহাফ – নলেজবোৰৰ যেতিয়া নলেজ হব,\nতেতিয়া নলেজ গৈ চুপাৰ- নলেজ পাবগৈ।\nসুন্দৰ ব্যঙ্গাত্মক অনুবাদ আচাৰ্য্য…..


Minocort in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Minocort ar byavahar, ppali, parshwakriya, upkaar, kriya-pratikriya aaru satarkatabani\nMinocort ৰ লাভ আৰু ব্যৱহাৰসমূহ- Minocort Benefits & Uses in Assamese- Minocort ar laabh aaru byavaharsamuh\nMinocort ৰ পালি আৰু সেয়া কেনেদৰে ল'ব- Minocort Dosage & How to Take in Assamese - Minocort ar paali aaru xeya kenedore lobo\nMinocort ৰ পাৰ্শ্চক্ৰিয়াসমূহ- Minocort Side Effects in Assamese- Minocort ar parshwakriyasamuh\nMinocort সংক্ৰান্ত সতৰ্কতাবাণীসমূহ- Minocort Related Warnings in Assamese- Minocort xonkranta xatarkatabanisamuh\nঅইন দৰৱৰ সৈতে Minocortৰ গুৰুতৰ ক্ৰিয়া-প্ৰতিক্ৰিয়া- Severe Interaction of Minocort with Other Drugs in Assamese- Oinor xoite Minocort ar gurutor kriya-pratikriya\nMinocort মতভেদসমূহ- Minocort Contraindications in Assamese- Minocort nishedhsamuh\nMinocort ৰ বিষয়ে সততে সোধা প্ৰশ্নসমূহ- Frequently asked Questions about Minocort in Assamese- Minocort ar bikhoye satate xodha prashnasamuh\nখাদ্য আৰু মদৰ সৈতে Minocort ক্ৰিয়া-প্ৰতিক্ৰিয়া- Minocort Interactions with Food and Alcohol in Assamese- khadya aaru modor xoite Minocort kriya-pratikriya\nMinocort ৰ লাভ আৰু ব্যৱহাৰসমূহ - Minocort Benefits & Uses in Assamese - Minocort ar laabh aaru byavaharsamuh\nMinocort তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMinocort ৰ পালি আৰু সেয়া কেনেদৰে ল'ব - Minocort Dosage & How to Take in Assamese - Minocort ar paali aaru xeya kenedore lobo\nMinocort-ৰ উপাদানসমূহ - Minocort Active Ingredients in Assamese - Minocort-ar upadaansamuh\nMinocort ৰ পাৰ্শ্চক্ৰিয়াসমূহ - Minocort Side Effects in Assamese - Minocort ar parshwakriyasamuh\nগৱেষণাৰ ভিত্তিত, Minocort ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMinocort সংক্ৰান্ত সতৰ্কতাবাণীসমূহ - Minocort Related Warnings in Assamese - Minocort xonkranta xatarkatabanisamuh\nMinocort-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMinocort ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nMinocort-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Minocort গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Minocort কি প্ৰভাৱ দেখা গৈছে?\nMinocort গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Minocort কি প্ৰভাৱ দেখা গৈছে?\nMinocort গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Minocort ৰ কি প্ৰভাৱ দেখা গৈছে?\nMinocort গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Minocortৰ গুৰুতৰ ক্ৰিয়া-প্ৰতিক্ৰিয়া - Severe Interaction of Minocort with Other Drugs in Assamese - Oinor xoite Minocort ar gurutor kriya-pratikriya\nMinocort তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMinocort মতভেদসমূহ - Minocort Contraindications in Assamese - Minocort nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Minocort লোৱা অনুচিত যাতে -\nMinocort ৰ বিষয়ে সততে সোধা প্ৰশ্নসমূহ - Frequently asked Questions about Minocort in Assamese - Minocort ar bikhoye satate xodha prashnasamuh\nএই Minocort-এ অভ্য়াস বা নিচাৰ সৃষ্টি কৰে নেকি?\nMinocortৰে অভ্যাস গঠনৰ কোনো কথাৰ প্ৰতিবেদন পোৱা নাই।\nMinocort য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, আপুনি ডাক্তৰৰ পৰামৰ্শৰ পিছতহ Minocort লোৱাটো নিৰাপদ।\nনহয়, Minocortয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Minocort ক্ৰিয়া-প্ৰতিক্ৰিয়া - Minocort Interactions with Food and Alcohol in Assamese - khadya aaru modor xoite Minocort kriya-pratikriya\nখাদ্য আৰু Minocortৰ ক্ৰিয়া-প্ৰতিক্ৰিয়া\nখাদ্যৰ সৈতে Minocort লোৱাটো স্বাভাৱিক।\nমদ আৰু Minocortৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Minocort লোৱাৰ পাৰ্শ্চক্ৰিয়াৰ বিষয়ে তথ্য নাই।


অসম সাহিত্য সভা Asam Sahitya Sabha\nঅসম সাহিত্য সভাৰ অধিকাৰীক ৱেবচাইটলৈ স্বাগতম !\nআঞ্চলিক কাৰ্যালয় আৰু জিলা\nকিতাপৰ দোকান আৰু প্ৰকাশন\nঅসম সাহিত্য সভাৰ পঞ্চসপ্ততিতম দ্বিবাৰ্ষিক অধিৱেশন ‘উত্তৰ-পূৰ্বাঞ্চলৰ মানচেষ্টাৰ’ৰূপে খ্যাত কামৰূপ জিলাৰ বস্ত্ৰনগৰী শুৱালকুছিত যোৱা ১, ২, ৩ আৰু ৪ ফেব্ৰুৱাৰি, ২০২০ খ্ৰীষ্টাব্দ তাৰিখে অনুষ্ঠিত হৈছিল। প্ৰায় বিছ লাখ জনসাধাৰণে অংশগ্ৰহণ কৰা এই অধিৱেশনত অসম তথা উত্তৰ-পূৰ্বাঞ্চলৰ প্ৰায় তিনি হাজাৰ প্ৰতিনিধি আৰু শতাধিক বিশিষ্ট লেখক, সাহিত্য-সমালোচক, গৱেষক সমবেত হৈছিল।\nঅধিৱেশনৰ দ্বিতীয় দিনা অৰ্থাৎ ২ ফেব্ৰুৱাৰি তাৰিখে অনুষ্ঠিত হৈছিল প্ৰথম মুকলি সভা। এই সভাত সভাপতিত্ব কৰিছিল সভাৰ নৱনিৰ্বাচিত সভাপতি ড° কুলধৰ শইকীয়াই। ইয়াৰ আগতে ড° শইকীয়াক এক বৃহৎ, বৰণীয়া সাংস্কৃতিক শোভাযাত্ৰাৰে মঞ্চলৈ আদৰি অনা হৈছিল। এই শোভাযাত্ৰাত অংশগ্ৰহণ কৰিছিল অসমৰ বিভিন্ন ঠাইৰ পৰা অহা বিভিন্ন জনজাতি আৰু জনগোষ্ঠীৰ সাংস্কৃতিক দলসমূহে। বিশিষ্ট বাংলা সাহিত্যিক তথা শান্তিনিকেতনৰ অৱসৰপ্ৰাপ্ত অধ্যাপক ড° ৰামকুমাৰ মুখোপাধ্যায়ে মুখ্য অতিথিৰূপে উপস্থিত হৈ এই মুকলি সভা উদ্বোধন কৰে।\nঅধিৱেশনৰ দ্বিতীয় মুকলি সভা অনুষ্ঠিত হয় ৩ ফেব্ৰুৱাৰি তাৰিখে। ড° কুলধৰ শইকীয়াৰ সভাপতিত্বত অনুষ্ঠিত মুকলি সভাত মুখ্য অতিথিৰূপে উপস্থিত থাকে অসমৰ মাননীয় ৰাজ্যপাল অধ্যাপক জগদীশ মুখী। এই মুকলি সভাতে ২০১৯ খ্ৰীষ্টাব্দৰ ‘ড° ইন্দিৰা গোস্বামী (মামনী ৰয়ছম গোস্বামী) ৰাষ্ট্ৰীয় সাহিত্য বঁটা’ প্ৰদান কৰা হয় বিশিষ্ট মাৰঠী সাহিত্যিক বিশ্বাস পাটিলদেৱক। নুমলীগড় ৰিফাইনেৰী লিমিটেডৰ সহযোগত সভাই প্ৰদান কৰা এই বঁটাত আছে স্মাৰক, মানপত্ৰ, গ্ৰন্থৰ টোপোলা, সম্বৰ্ধনা সামগ্ৰী আৰু তিনি লাখ টকাৰ চেক্। উল্লেখযোগ্য যে বঁটা প্ৰদান অনুষ্ঠানত নুমলীগড় ৰিফাইনেৰী লিমিটেডৰ পৰিচালন সঞ্চালক এছ. কে. বৰুৱা বিশিষ্ট অতিথিৰূপে উপস্থিত আছিল।\nচাৰিদিনীয়া অধিৱেশনৰ অনুষ্ঠানসমূহ বিশাল ব্ৰহ্মপুত্ৰ নৈৰ পাৰত প্ৰায় ডেৰশ বিঘা মাটি আৱৰি অস্থায়ীভাৱে নিৰ্মাণ কৰা পাঁচখন মঞ্চত অনুষ্ঠিত হৈছিল। উল্লেখযোগ্য অনুষ্ঠানসমূহ :\n‘ৰামধেনু’ (যুৱ প্ৰতিভাৰ সন্মিলন)\nব্যংগ লিখক সন্মিলন\nবিজ্ঞান-সাহিত্য লিখক সন্মিলন\n‘কুঁহি’ (শিশু সন্মিলন)\n‘আকাশ’ (মহিলা প্ৰতিভা সন্মিলন)\nজনজাতীয় লিখক, জনজাতীয় ছাত্ৰ আৰু যুৱ সংগঠনৰ সন্মিলন\nজনজাতীয় সাহিত্য সংগঠনৰ সন্মিলন\nপ্ৰকৃতি, পৰিৱেশ আৰু বন্যপ্ৰাণী সংৰক্ষণ কৰ্মীৰ সন্মিলন\nঠিকনা: জিলা পুথিভঁৰাল চৌহদ গোপীনাথ বৰদলৈ পথ, আমবাৰী গুৱাহাটী, অসম ৭৮১ ০০১\nআমালৈ ফোন কৰক: +৯১ ৬৯০১৭ ৪৫৭৯১\nআমালৈ লিখক: asam.sahitya.sabha@gmail.com\nসভাপতি আৰু সচিবসকল\nজিলা আৰু শাখা\n© ২০২০ অসম সাহিত্য সভা


কৰ’ণাই পিতৃ-মাতৃহাৰা কৰিলে জনপ্ৰিয় ইউটিউবাৰ ভুৱন বামক – News Time Assam by Pratham Khabar\nঘৰ/Covid-19/কৰ’ণাই পিতৃ-মাতৃহাৰা কৰিলে জনপ্ৰিয় ইউটিউবাৰ ভুৱন বামক\nএমাহৰ ভিতৰত পিতৃ-মাতৃক হেৰুৱাই নিথৰুৱা হ'ল ইউটিউবাৰজন\nপ্ৰসিদ্ধ কৌতুক অভিনেতা, গায়ক আৰু ইউটিউবাৰ ভুৱন বামে তেওঁৰ পিতৃ-মাতৃ দুয়োজনকে মাৰাত্মক কৰ’ণাত হেৰুৱাই। কৰ’ণাত আক্ৰান্ত হোৱাৰ এমাহৰ ভিতৰত ভুৱন বামৰ পিতৃ-মাতৃৰ মৃত্যু হয়। এক সামাজিক মাধ্যমৰ এটা পোষ্ট যোগে শনিবাৰে বামে তেওঁৰ পিতৃ-মাতৃৰ মৃত্যুৰ বিষয়ে অৱগত কৰে।\nভুৱন বামে ছ‘চিয়েল মিডিয়া পোষ্টত কয় যে, “মোৰ দুয়োডাল জীৱনৰেখা মই ক’ভিডত হেৰুৱাইছো। আই আৰু বাবা অবিহনে একো আগৰ দৰে নাথাকিব। এমাহৰ ভিতৰতে সকলো শেষ হৈ গ’ল। এতিয়া আকৌ জীৱনতো আৰম্ভনিৰে পৰা জীয়াবলে শিকিব লাগিব। মই এজন ভাল পুত্ৰ আছিলোঁ নে? মই তেওঁলোকক বচাবলৈ পৰ্যাপ্ত পৰিমাণে চেষ্টা কৰিছিলোঁ নে? এই প্ৰশ্নবোৰৰ লগত চিৰদিন জীয়াই থাকিব লাগিব মই। তেওঁলোকক পুনৰ চাবলৈ অপেক্ষা থাকিব। আশা কৰো সে্ই দিন সোনকালে আহিব।”\nউল্লেখ্য যে, ভুৱন বাম ইউটিউবৰ কমেডি চেনেল বি বি কি ভাইনছৰ বাবে অত্যন্ত জনপ্ৰিয় হৈ পৰিছিল। ২০১৮ চনত বামৰ ইউটিউব চেনেলে ১০ নিযুত ছাবচক্ৰাইবাৰ অতিক্ৰম কৰে। তেওঁ বি বি কি ভাইনচ প্ৰাইভেট লিমিটেডৰো কৰ্পোৰেচনৰ সঞ্চালক।\nBhuvanBam Covid-19 Death news_time_assam Parent


মেঘালয় নিৰ্বাচনঃ পৰিবাৰতন্ত্ৰই দিব গণতন্ত্ৰৰ গঢ়\nগণতন্ত্ৰ আজি কি বিপন্ন? মেঘালয় বিধানসভা নিৰ্বাচনে এই প্ৰাসংগিক প্ৰশ্নটোকে তুলি ধৰিছে। নিৰ্বাচনৰ প্ৰাৰ্থী তালিকাখনেই ৰাজ্যখনৰ পৰিয়ালতান্ত্ৰিক ৰাজনীতিৰ কথা ঘোষণা কৰে। নিজ পৰিয়ালৰ শক্তি বৃদ্ধি কৰা আৰু ৰাজ্য শাসন কৰাৰ সকলো কথা যেন ই স্পষ্ট কৰি দিছে। ৰাজ্যখনত গণতন্ত্ৰৰ ৰূপ পৰিয়ালতান্ত্ৰিক ৰাজনীতিয়েই নিৰ্ধাৰণ কৰিব যেন বোধ হৈছে।\nবিভিন্ন ৰাজনৈতিক দলৰ তালিকাত কোন কোন আছে চাওক। মুখ্য মন্ত্ৰী মুকুল চাংমাৰ পৰাই আৰম্ভ কৰা হওক। বিজেপিৰ তীব্ৰ প্ৰচাৰৰ মুখামুখি হৈ চাংমা তেওঁৰ দলৰ বিজয়ৰ ধাৰা বৰ্তাই ৰখাৰ বাবে ব্যাপক চাপত পৰিছে। মুকুলে আমপাতি আৰু চংচাক এই দুটা সমষ্টিৰ পৰা প্ৰতিদ্বন্দ্বিতা আগবঢ়াইছে। তেওঁৰ পৰিয়ালৰ সদস্যই অইন তিনিটা সমষ্টিৰ পৰা প্ৰতিদ্বন্দ্বিতা আগবঢ়াইছে। তেওঁৰ পত্নী দিকান্সি দি চিৰা মাহেন্দ্ৰগঞ্জ সমষ্টিৰ কংগ্ৰেছ প্ৰাৰ্থী। তেওঁৰ ভায়েক, বিধায়ক জেনিথে ৰাংচাক’না সমষ্টি নিজৰ দখলত ৰখাৰ বাবে প্ৰতিদ্বন্দ্বিতা কৰিছে। আৰু দিকান্সিয়ে যদি কংগ্ৰেছৰ টিকেট পায়, তেন্তে জেনিথৰ পত্নী চাধিয়াৰানি এম চাংমা জানো আঁতৰি থাকিব পাৰে? সেয়ে তেৱোঁ প্ৰতিদ্বন্দ্বিতা কৰিছে গামবেগ্ৰে সমষ্টিৰ পৰা। ভায়েক জেনিথৰ পত্নী চাধিয়াৰানিক টিকেট দিবৰ বাবে মুকুল চাংমা বোলে বিৰাট হেঁচাত পৰিব লগা হৈছিল। চাধিয়াৰানি গাৰো হিলচ অতন’মাচ কাউন্সিলৰ সদস্যা।\nব্যতিক্ৰম নহয় লোকসভাৰ প্ৰাক্তন অধ্যক্ষ পূৰ্ণ আগিতক চাংমাৰ পৰিয়ালো। তেওঁৰ পুত্ৰ, তুৰাৰ সাংসদ কনৰাদে এতিয়া নেশ্ব্নেল পীপলছ পাৰ্তিক নেতৃত্ব দিছে। কনৰাদৰ ভায়েক জে’ইমছে দাদেংগ্ৰে আৰু ভনীয়েক আগাথাই দক্ষিণ তুৰা সমষ্টিৰ পৰা প্ৰতিদ্বন্দ্বিতা কৰিছে। কনৰাদ আৰু জে’ইমছ দুয়োৰে খুলশালী সঞ্জয় চাংমাক এন পি পিয়ে মাহেন্দ্ৰগঞ্জ সমষ্টিত মুকুল-পত্নী দিকান্সিৰ বিৰুদ্ধে প্ৰাৰ্থিত্ব দিছে।\nৰ’ব, তালিকাখন চাংমাতে শেষ হোৱা নাই। ধৰ কন্স্ত্ৰ দদাই লামবকলাং মিলিয়েম আৰু তেওঁৰ ভতিজা গেৱিন মিলিয়েমে পিদিএফৰ হৈ প্ৰতিদ্বন্দ্বিতা কৰিছে।\nওপৰৰ তালিকাখন হ’ল একে দলৰ টিকেটত প্ৰতিদ্বন্দ্বিতাসকলৰ।\nআন কেইগৰাকীমানে আকৌ বেলেগ বেলেগ দলৰ হৈ প্ৰতিদ্বন্দ্বিতা কৰিছে। গ্ৰে’চ মেৰি খাৰপুৰিয়ে পিদিএফৰ হৈ আৰু তেওঁৰ গিৰীয়েক দনকুপাৰ মাচাৰে এনপিপি দলৰ হৈ নিৰ্বাচনত নামিছে।\nআন দুজন দদাই-ভতিজা বিলিকিদ চাংমা আৰু এদামকিদ এম চাংমাইও এই নিৰ্বাচনত প্ৰতিদ্বন্দ্বিতা কৰিছে। বিলিকিদ দক্ষিণ তুৰাৰ বিজেপি প্ৰাৰ্থী হোৱাৰ বিপৰীতে এদামকিদে উত্তৰ তুৰাৰ পৰা নিৰ্দলীয় প্ৰাৰ্থী হিচাপে প্ৰতিদ্বন্দ্বিতা কৰিছে।\nভাৰতৰ প্ৰাক্তন মুখ্য নিৰ্বাচনী আয়ুক্ত হৰিশংকৰ ব্ৰহ্মৰ মতে গণতান্ত্ৰিক ব্যৱস্থা এটাত এই প্ৰৱণতা আকাংক্ষিত নহয়।\nএন ই নাওৰ সৈতে হোৱা কথা বতৰাত হৰিশংকৰ ব্ৰহ্মই কয়, ‘প্ৰথম কথা, কেইটামান পৰিয়ালতে যদি ক্ষমতা কেন্দ্ৰীভূত হৈ থাকে তেন্তে তাৰ প্ৰভাৱো কেইটামান পৰিয়ালতে সীমিত থাকিব। গণতন্ত্ৰৰ বাবে ই শুভলক্ষণ নহয়। বাকীবিলাকৰ কি হ’ব? ক্ষমতা থাকিলে ধন থাকে, গতিকে ই হৈ পৰেগৈ এক পাৰিবাৰিক ব্যৱসায় আৰু পৰ্য্যায়ক্ৰমে ই এক বৃত্তিত পৰিণত হয়গৈ যিটো সমাজৰ আৰু ৰাষ্ট্ৰৰ স্বাৰ্থৰ বাবেও ঠিক কথা নহয়।’\nমেঘালয়ৰ প্ৰাক্তন মুখ্য সচিব ৰঞ্জন চেটাৰ্জিৰ মতে ভাৰতীয় গণতন্ত্ৰ পৰিপক্ক হ’বলৈ এতিয়াও বাকী। আহি থকা বছৰবিলাকত কথাবোৰ উন্নতি হ’ব বুলি তেওঁ আশাবাদী।\nচেটাৰ্জিয়ে এন ই নাওক কয়, ‘গণতান্ত্ৰিক ব্যৱস্থাটোত ই এক ক্ষতিকাৰক প্ৰভাৱ পেলাব বুলি মই নাভাবো। সময় বাগৰাৰ লগে লগে তেওঁলোকৰ অধিকাৰক লৈ, গণতান্ত্ৰিক অনুষ্ঠানসমূহক লৈ লোকসকল অলপ অধিক সজাগ হ’লে এনে নঘটে।’\n‘ভাৰতীয় গণতন্ত্ৰ এতিয়াও পৰিপক্ক হোৱা নাই। ইয়াৰ এক পৰিৱৰ্তন হ’ব লাগিব। মই আহি থকা বছৰকেইটাত ইয়াৰ উন্নতি হ’ব বুলি আশা কৰোঁ’ আছিল চেটাৰ্জিৰ সামৰণিৰ মন্তব্য।


एक साल में बाइबल - ইণ্ডিয়ান ৰিভাইচ ভাৰচন - सितंबर 18\n1. সেই দিনা যিহোৱাই তেওঁৰ চোকা, ডাঙৰ, আৰু শকত তৰোৱালৰ সৈতে, দ্ৰুতগামী লিবিয়াথন নাগক, আৰু বেকাঁবেঁকিকৈ যোৱা লিবিয়াথন নাগক দণ্ড দিব, আৰু সমুদ্ৰত থকা বৃহৎ জন্তুটোক বধ কৰিব।\n2. সেইদিনা- “এখন মনোৰম দ্ৰাক্ষাবাৰীত, সেই বিষয়ে গান কৰিবা।\n3. “মই যিহোৱাই তাৰ প্রতিপালক, মই প্ৰতি নিমিষতে তাত পানী দিওঁ; মই দিনে ৰাতিয়ে তাক পহৰা দিওঁ যাতে কোনোৱে তাক হানি নকৰে।\n4. মই ক্ৰোধ কৰা নাই; অহ, কাঁইটীয়া বন আৰু কাঁইট গছৰ হাবি, যুদ্ধত মই তেওঁলোকৰ বিৰুদ্ধে গলে! মই সেইবোৰক একেলগে দগ্ধ কৰিম।\n5. নতুবা সি মোৰ পৰাক্ৰমৰ আশ্ৰয় লওক, আৰু মোৰে সৈতে সন্ধি কৰক, মোৰে সৈতে সন্ধি কৰিবলৈ দিয়া হওক।\n6. ভবিষ্যত দিনত যাকোবে শিপা ধৰিব; ইস্ৰায়েলে কলি ধৰিব আৰু ফুলিব, আৰু তেওঁলোকে ভূ-মণ্ডলক ফলেৰে পৰিপূৰ্ণ কৰিব।”\n7. তেওঁ ইস্ৰায়েলৰ প্ৰহাৰকক যেনেকৈ প্ৰহাৰ কৰিছিল, তেনেকৈ তেওঁ ইস্ৰায়েলক প্ৰহাৰ কৰিলে নে? তাৰ দ্বাৰাই হ’ত হোৱাসকলৰ হত্যাৰ দৰে জানো তেওঁৰ হত্যা হ’ল নে?\n8. তেওঁ যাকোব আৰু ইস্ৰায়েলক যুদ্ধলৈ পঠাই দিয়াৰ দ্বাৰাই দণ্ড দিছা; তেওঁৰ পূব দিশৰ বতাহৰ দিনা নিজৰ প্ৰবল বায়ুৰ দ্বাৰাই তেওঁক স্থানান্তৰিত কৰিলে।\n9. এই হেতুকে ইয়াৰ দ্বাৰাই, যাকোবৰ অপৰাধ মোচন কৰা হ’ব, ইয়াৰ বাবে তেওঁৰ পাপ মোচন কৰাৰ এইয়ে সকলো ফল, আচেৰাৰ স্তম্ভবোৰ, প্ৰতিমাবোৰ পুনৰাই তুলিব নোৱাৰাকৈ, আৰু যজ্ঞবেদীবোৰ তেওঁ শিলবোৰৰ দৰে কৰিব।\n10. কিয়নো গড়েৰে আবৃত নগৰ পৰিত্যক্ত হ’ব, আৰু মানুহ নথকা বাসস্থান হৈ অৰণ্যৰ দৰে নিৰ্জন হ’ব; তাত দামুৰি চৰিব, তাত শুব আৰু ডালবোৰ খাব।\n11. তাৰ ডাল যেতিয়া শুকাই যায়, তেতিয়া সেইবোৰ ভাঙি যাব; আৰু মহিলাসকলে আহি সেইবোৰ লৈ জুই ধৰিব; কিয়নো এই লোকসকল বিবেচনা শক্তি থকা লোক নহয়; এই হেতুকে তাৰ সৃষ্টিৰ্কতাই তাক দয়া নকৰিব, আৰু তেওঁৰ নিৰ্ম্মাণকৰ্ত্তাই তাক কৃপা নকৰিব।\n12. সেই দিনা এই সকলো ঘটিব, যিহোৱাই ফৰাৎ নদীৰ বৈ যোৱা সোঁতৰ পৰা মিচৰৰ জুৰিলৈকে সম্পূৰ্ণ পৰাস্ত কৰিব; আৰু হে ইস্ৰায়েলৰ লোকসকল তোমালোকক এটা এটা কৈ গোট খোৱা হ’ব।\n13. সেই দিনা এটা ডাঙৰ শিঙা বজোৱা হ’ব; আৰু অচূৰ দেশত নষ্ট হ’ব লগাসকল আৰু মিচৰ দেশলৈ বন্দী কৰি নিয়া লোকসকল আহিব; তেওঁলোকে যিৰূচালেমত থকা পবিত্ৰ পৰ্ব্বতত যিহোৱাৰ আৰাধনা কৰিব।\n1. ইফ্ৰয়িমৰ মতলীয়াসকলৰ অহঙ্কাৰৰ ৰাজমুকুট, আৰু দ্ৰাক্ষাৰসেৰে পৰাজিত হোৱাসকলৰ উৰ্ব্বৰা উপত্যকাৰ মূৰত থকা জয় পৰা সুন্দৰ ভূষণস্বৰূপ ফুলৰ সন্তাপ হ’ব।\n2. চোৱা, প্ৰভুৰ এজন পৰাক্ৰমী আৰু বলৱান লোক আছে; শিলৰ ধুমুহাৰ দৰে, ধ্বংসাত্মক প্ৰচণ্ড বতাহৰ দৰে, তললৈ নিয়া প্ৰবল ধল পানীৰ সোঁতৰ দৰে, তেওঁ নিজৰ হাতেৰে পৃথিৱীক প্রহাৰ কৰিব।\n3. ইফ্ৰয়িমৰ মতলীয়াবোৰৰ অহঙ্কাৰৰ ৰাজমুকুট ভৰিৰে গচকা হ’ব।\n4. ঘামকালৰ পূৰ্বতে হোৱা প্ৰথমে পকা যি ডিমৰু গুটিক লোকে দেখামাত্ৰে চকু দিয়ে, আৰু হাতত পৰিলে গিলি পেলায়, উৰ্ব্বৰা উপত্যকাত মুৰত থকা সুন্দৰ ভূষণস্বৰূপ তাৰ জয় পৰা ফুলটি, সেই গুটিৰ দৰে হ’ব।\n5. সেই দিনা বাহিনীসকলৰ যিহোৱা নিজৰ প্ৰজাসকলৰ অৱশিষ্ট ভাগৰ বাবে সুন্দৰ ৰাজমুকুট আৰু শোভা কৰোঁতা মুকুটস্বৰূপ হ’ব;\n6. বিচাৰ আসনত বহা জনৰ বাবে ন্যায় বিচাৰৰ আত্মা, আৰু তেওঁলোকৰ দুৱাৰত শত্রুবোৰক ঘূৰাই অনা লোকসকললৈ বল হ’ব।\n7. কিন্তু দ্ৰাক্ষাৰসেৰে ভ্ৰান্ত, আৰু সুৰাপানেৰে বিপথগামী হৈছে; পুৰোহিত আৰু ভাববাদী সুৰাপানেৰে ভ্ৰান্ত হৈছে, আৰু তেওঁলোক দ্ৰাক্ষাৰসেৰে নষ্ট হৈছে, সুৰাপানেৰে বিপথগামী হৈছে, আৰু দৰ্শনত ভ্ৰান্ত হৈছে আৰু বিচাৰত বিচলিত হৈছে।\n8. কিয়নো আটাই মেজ বঁমিৰে পূৰ হৈ আছে, কোনো পৰিষ্কাৰ স্থান নাই।\n9. তেওঁ কাক জ্ঞান শিকাব? আৰু কাক নো বাৰ্ত্তা বুজাব? গাখীৰ এৰুউৱা আৰু পিয়াহ খাব নিদিয়া কেঁচুৱাসকলক নে?\n10. কিয়নো আজ্ঞাৰ উপৰি আজ্ঞা, আজ্ঞাৰ উপৰি আজ্ঞা, নিয়মৰ উপৰি নিয়ম, নিয়মৰ উপৰি নিয়ম, ইয়াত অলপ তাত অলপ।”\n11. বাস্তৱিকতে, তেওঁ নিন্দক ওঁঠেৰে, আৰু বিদেশী জিবাৰে তেওঁ এই লোকসকলক কথা ক’ব।\n12. তেওঁ অতীতত তেওঁলোকক কৈছিল, “এয়ে জিৰণি, তোমালোকে ভাগৰোৱা জনক জিৰণি দিয়া, আৰু এয়ে বিশ্ৰাম;” কিন্তু তেওঁলোকে শুনা নাছিল।\n13. সেয়ে তেওঁলোকে গৈ যেন উজুটি খাই চিত হৈ পৰি ভগ্ন হ’ব, আৰু ফান্দত ধৰা পৰিব, সেই বাবে তেওঁলোকলৈ যিহোৱাৰ বাক্য “আজ্ঞাৰ উপৰিও আজ্ঞা, “আজ্ঞাৰ উপৰিও আজ্ঞা, নিয়মৰ উপৰি নিয়ম, নিয়মৰ উপৰি নিয়ম, ইয়াত অলপ তাত অলপ হ’ব।”\n14. যিৰূচালেমৰ লোকসকলক শাসন কৰা জন হে নিন্দক লোকসকল, যিহোৱাৰ বাক্য শুনা।\n15. তোমালোকে কৈছিলা, “আমি মৃত্যুৰ সৈতে এটি নিয়ম স্থাপন কৰিলোঁ, আৰু চিয়োলৰ সৈতে আমাৰ চুক্তি আছে। সেয়ে যেতিয়া প্ৰলয় কৰা বিচাৰ মাজেৰে যাব তেতিয়া আমাৰ ওচৰ নাচাপিব; কিয়নো আমি মিছাক আমাৰ আশ্ৰয়, আৰু ছলক আমাৰ লুকুৱাৰ ঠাই কৰিলোঁ।”\n16. এই কাৰণে প্ৰভু যিহোৱাই কৈছে, “চোৱা, মই চিয়োনত ভিত্তিমূলৰ এটা শিল, এটা পৰীক্ষিত শিল, আৰু দৃঢ়কৈ বহুউৱা চুকৰ এটা বহুমূল্য শিল স্থাপন কৰিলোঁ। যি জনে বিশ্বাস কৰিব, তেওঁ অধৈৰ্য নহ’ব।\n17. মই ন্যায় বিচাৰক পৰিমান-জৰী আৰু ধাৰ্মিকক ওলোম-জৰী কৰিম; তাতে শিলাবৃষ্টিয়ে সেই মিছা আশ্ৰয় ভাঙি পেলাব, সেই লুকুউৱা স্থানক বানপানীয়ে তললৈ লৈ যাব।\n18. মৃত্যুৰ সৈতে কৰা তোমালোকৰ নিয়মটি মচি পেলুৱা হ’ব, আৰু চিয়োলৰ সৈতে কৰা চুক্তি স্থিৰ নাথাকিব; প্লাৱন কৰা ধল পানী দেশৰ মাজেদি গ’লে, তোমালোকক তাৰ দ্বাৰাই গচকি পেলোৱা হ’ব।\n19. সি যিমান বাৰ দেশৰ মাজেদি যাব, সিমানবাৰ তোমালোকক প্লাবিত কৰিব; কিয়নো সি প্ৰতি ৰাতিপুৱা, আৰু দিনত ও ৰাতিও দেশৰ মাজেদি যাব, যেতিয়া বাৰ্ত্তাটি বুজিব তেতিয়া কেৱল আতঙ্ক হ’ব।\n20. কিয়নো মানুহে ভৰি মেলিবলৈ খাট অতি চুটি আৰু গাত লবলৈ কাপোৰ অতি ঠেক হৈছে।”\n21. যিহোৱাই নিজৰ কাৰ্য নিজৰ নজনা নুশুনা ব্যাপাৰ, নিজৰ নজনা নুশুনা ব্যপাৰ সাম্ফল কৰিবলৈ, পৰাচীন পৰ্ব্বতত যেনেকৈ উঠিছিল, তেনেকৈ উঠিব, আৰু গিবিয়োন উপত্যকাত যেনেকৈ ক্ৰোধ কৰিছিল, তেনেকৈ ক্ৰোধ কৰিব।\n22. এতিয়া সেই কাৰণে নিন্দা নকৰিবা, বা তোমালোকৰ বান্ধ শকত হ’ব; কিয়নো মই বাহিনীসকলৰ যিহোৱা প্ৰভুৰ পৰা গোটেই পৃথিৱীত উচ্ছন্নতাৰ আজ্ঞা শুনিলোঁ।\n23. তোমালোকে মনোযোগ দি মোৰ কথা শুনা, মনোযোগী হৈ মোৰ বাক্য শুনা।\n24. গুটি সিঁচিবলৈ জানো খেতিয়কে দিনটো হাল বায়? তেওঁ জানো সদায় খলি কাটে আৰু নিজৰ মাটিৰ চপৰা জানো সদায় ভাঙে?\n25. মাটি সমান কৰা পাছত তেওঁ জানো কালজীৰা নবয়, আৰু ভূগ জীৰা নিসিঁচে? শাৰী শাৰী কৰি ঘেঁহু আৰু নিৰূপিত ঠাইত যৱ, আৰু তাৰ কিনাৰে কিনাৰে জনাৰ ধান জানো নবয়?\n26. তেওঁৰ ঈশ্বৰে তেওঁক শিক্ষা দিয়ে, আৰু তেওঁ তেওঁক জ্ঞানেৰে শিক্ষা দিয়ে ।\n27. তাৰ উপৰিও, কালজীৰা মৰণা মৰা যন্ত্ৰেৰে মৰা নাযায়, আৰু ৰথৰ চক্ৰ ভোগজীৰাৰ ওপৰত চলোৱা নাযায়, কিন্তু কালজীৰা বাৰিৰে, আৰু ভোগজীৰা লাখুটিৰে মৰা যায়।\n28. পিঠাৰ শস্য গুড়ি কৰিব লগা হয়; কিন্তু সদায় মৰণা মৰাত লাগি নাথাকে; আৰু তেওঁ তাৰ ওপৰেদি যন্ত্ৰৰ চক্ৰ চলায় হয়, কিন্তু নিজৰ ঘোঁৰাবোৰেৰে তাক গুড়ি নকৰে।\n29. যি জনা শিক্ষাত আশ্চৰ্য, আৰু প্রজ্ঞাত মহান, বাহিনীসকলৰ সেই যিহোৱাৰ পৰা এয়াও ওলাইছে।\n33. নদীবোৰক তেওঁ মৰুভূমিলৈ, জলৰ ভুমুকবোৰক তেওঁ শুকান ভূমিলৈ পৰিণত কৰে;\n34. তেওঁ ফলৱান দেশক লোণাময় অনুর্বৰ ভূমি কৰে, সেই ঠাইৰ নিবাসীসকলৰ দুষ্টতাৰ কাৰণে তেওঁ এই সকলো কৰে।\n35. তেওঁ মৰুভূমিক জলাশয়লৈ, শুকান ঠাইবোৰক জলৰ ভুমুকলৈ পৰিণত কৰে।\n36. ক্ষুধাতুৰ লোকসকলক তেওঁ তাত বসতি কৰায়; তেওঁলোকে তাত নগৰ স্থাপন কৰে।\n37. তেওঁলোকে পথাৰত বীজ সিঁচে, দ্ৰাক্ষালতা ৰোৱে, আৰু প্রচুৰ ফল চপায়।\n38. তেওঁ তেওঁলোকক আশীৰ্ব্বাদ কৰে আৰু তেওঁলোক সংখ্যাত অতিশয় বৃদ্ধি পায়; তেওঁ তেওঁলোকৰ পশুধনবোৰক হ্রাস হবলৈ নিদিয়ে।\n39. উপদ্ৰৱ, বিপদ আৰু শোকত পুনৰ তেওঁলোক সংখ্যাত হ্রাস পায়, তেওঁলোকৰ নীহ অৱস্থা হ’য়।\n40. তেওঁ উচ্চপদৰ লোকসকলৰ ওপৰত অপমান বৰষায়, পথহীন মৰুভূমিৰ মাজত তেওঁলোকক ভ্ৰমণ কৰায়;\n41. কিন্তু তেওঁ দৰিদ্ৰক দুখৰ পৰা তুলি আনি উচ্চ পদত স্থাপন কৰে, আৰু মেৰ-ছাগৰ জাকৰ নিচিনাকৈ তেওঁৰ পৰিয়ালৰ যত্ন লয়।\n42. তাকে দেখি ধাৰ্মিক লোকে আনন্দ কৰে, কিন্তু সকলো অধৰ্মকাৰীয়ে নিজৰ মুখ বন্ধ কৰে।\n43. যি জন জ্ঞানী, তেওঁ এই সকলো কথালৈ মনোযোগ দিয়ক, যিহোৱাৰ বিশ্বস্ত প্রেমৰ বিষয়ে ধ্যান কৰক।\n20. কোনো এজনে মনৰ বেজাৰত গীত গোৱা যেনে, জাৰ কালিত কপোৰ সোলোকাই থোৱা মানুহ, বা খাৰৰ ওপৰত দিয়া ভিনেগাৰো তেনে।\n২ কৰিন্থীয়া 10:1-18\n1. মই, যি পৌল, নিজে খ্ৰীষ্টৰ মৃদু আৰু কোমল স্বভাৱেৰে আপোনালোকক মিনতি কৰিছোঁ - মই আপোনালোকৰ সাক্ষাতে নম্ৰ কিন্তু অসাক্ষাতে আপোনালোকৰ প্ৰতি সাহিয়াল৷\n2. মই আপোনালোকক মিনতি কৰিছোঁ যে, যেতিয়া মই আপোনালোকৰ সৈতে থাকো তেতিয়া যেন মই আত্মবিশ্ৱাসৰ সাহসেৰে সাহসী নহওঁ; কিন্তু যেতিয়া আমাক যি সকলে মাংস অনুসাৰে চলা বুলি জ্ঞান কৰিব, তেতিয়া সেই সকলৰ বিৰুদ্ধে মই যেনে আৱশ্যকতা জ্ঞান কৰিছোঁ, উপস্থিত কালত তেনে সাহসেৰে মই সাহিয়াল হম৷\n3. কিয়নো আমি মাংসত থাকিলেও, মাংস অনুসাৰে যুদ্ধ নকৰোঁ;\n4. কিয়নো আমাৰ যুদ্ধ অস্ত্ৰ-শস্ত্ৰৰে কৰা মাংসিক যুদ্ধ নহয় কিন্তু স্ৱর্গীয় শক্তিৰ দ্ৱাৰাই দূৰ্গও বিনাশ কৰাৰ যোগ্য, - ইয়াতে কোনো ভুল ধাৰণা নাথাকক৷\n5. আমি মনৰ তৰ্ক-বিতৰ্ক আৰু ঐশ্বৰীক জ্ঞানৰ বিৰুদ্ধে উত্থাপিত হোৱা উদ্ধত বিষয়বোৰ ভাঙি পেলাই, সকলো ভাব বন্দী কৰি, খ্ৰীষ্টৰ আজ্ঞাধীন কৰিছোঁ;\n6. আৰু আপোনালোকৰ আজ্ঞাধীনতা সম্পূৰ্ণ হ’লে, সকলো অবাধ্যতাৰ প্ৰতিকাৰ সাধিবলৈ যুগুত হৈ আছোঁ।\n7. সন্মুখত যি আছে, সেয়া আপোনালোকে স্পষ্ট দৃষ্টিৰে চাওক৷ কোনোৱে যদি নিজকে খ্ৰীষ্টৰ পাঁচনি বুলি নিজ প্ৰমাণত বিশ্বাস কৰে, তেনেহলে তেখেত যেনেকৈ খ্ৰীষ্টৰ, আমিও তেনেকৈ বুলি তেখেতে নিজে পুনৰায় বিবেচনা কৰি জানক।\n8. আমাৰ ক্ষমতাৰ বিষয়ে যদিও কিছু অধিক গৌৰৱ কৰোঁ, যি ক্ষমতা প্ৰভুৱে আপোনালোকক বিনষ্ট কৰিবৰ কাৰণে নহয়, কিন্তু আপোনালোক যেন ধর্মত বৃদ্ধি হয়৷ তথাপি সেই বিষয়ে মই লজ্জিত নহ’ম৷\n9. মোৰ পত্ৰবোৰৰ দ্বাৰাই যেন আপোনালোকক ভয় দেখুৱাবৰ ধৰণে নহও;\n10. কিয়নো কিছুমান ব্যক্তিয়ে কয়, “তেখেতৰ পত্ৰবোৰ গুৰুত্ৱপূর্ণ আৰু শক্তিযুক্ত, কিন্তু শাৰীৰিকভাৱে তেখেত দূৰ্বল আৰু তেখেতৰ বাক্য শুনা অযোগ্য৷”\n11. আমি অনুপস্থিত থকা সময়ত পত্ৰৰ দ্বাৰাই বিষয়বোৰ যেনেদৰে লিখিছোঁ, উপস্থিত হ’লে আমি কাৰ্যতো তেনেকুৱাই বুলি, সেই মানুহবোৰে বিবেচনা কৰি জানক।\n12. কিয়নো নিজকে নিজে প্ৰশংসা কৰা লোক সকলৰ লগত আমি নিজক গণনা বা তুলনা কৰিবলৈ সাহস নকৰোঁ; কিয়নো যেতিয়া তেওঁলোকে ইজনে সিজনক জোখে আৰু নিজকে আন এজনৰ লগত তুলনা কৰে, তেতিয়া তেওঁলোকে যেন নিজকে সুক্ষ্মদৃষ্টি কৰে৷\n13. কিন্তু আমি হ’লে অপৰিমিত ৰূপে গৌৰৱ নকৰি, ঈশ্বৰে যিহৰ দ্বাৰাই আমাৰ অংশৰ পৰিমাণ নিৰূপণ কৰি, আপোনালোকৰ ওচৰলৈকে পোৱা কৰিলে, আমি সেই পৰিমাণ অনুসাৰে গৌৰৱ কৰিম।\n14. কিয়নো আপোনালোকৰ সেই খিনিলৈকে আমাৰ স্বত্ব নথকাৰ দৰে, আমি নিজক ডাঙৰ কৰা নাই; কিন্তু খ্ৰীষ্টৰ শুভবাৰ্তা প্ৰচাৰ কৰোঁতে কৰোঁতে, আমি আপোনালোকৰ ওচৰ গৈ পাইছিলো৷\n15. আমি যে অপৰিমিত ৰূপে আনৰ পৰিশ্ৰমৰ কথাত গৌৰৱ কৰিছোঁ, এনে নহয়; কিন্তু আশা কৰোঁ, লোকৰ বিশ্বাস বাঢ়িলে, আমাৰ পৰিমাণ-জৰী অনুসাৰে আপোনালোকৰ মাজত বাহুল্যৰূপে যেন বৃদ্ধি হ’ম৷\n16. অামি আপোনালোকৰ সিমূৰে থকা অঞ্চলতো শুভবার্তাৰ প্ৰচাৰ কৰিব পাৰিম৷ আমি আন লোকৰ অঞ্চলত কৰা কামৰ গৌৰৱ নকৰিম৷\n17. “কিন্তু যি জনে গৌৰৱ কৰে, তেওঁ প্ৰভুতেই গৌৰৱ কৰক”।\n18. কিয়নো যি জনে নিজকে নিজে যোগ্য-পাত্ৰ দেখুৱাই, তেখেত পৰীক্ষাসিদ্ধ নহয়; কিন্তু যি জনক প্ৰভুৱে যোগ্য-পাত্ৰ জ্ঞান কৰে, তেখেতহে পৰীক্ষাসিদ্ধ।


আংশিক খচৰাত কেনেকৈ ১ লাখ ৩৫ হাজাৰ বিদেশীৰ নাম অন্তৰ্ভুক্ত হ’ল : তৰুণ গগৈ\nমুখ্য মন্ত্ৰী কণা, কলা আৰু বোবা বাবে ৰাইজৰ আন্দোলন, প্ৰতিবাদৰ পাছতো নিমাতী কইনা হৈ আছে : তৰুণ গগৈ\n“নাগৰিকত্ব সংশোধনী বিধেয়কক কেন্দ্ৰ কৰি ৰাজ্যৰ সকলোফালে তীব্ৰ আন্দোলন হৈ আছে। বিশিষ্ট নাগৰিকসকলেও কৈ আছে। তথাপি মুখ্য মন্ত্ৰীয়ে বোবা, কণাৰ ভাও ধৰাৰ লগতে নুশুনাৰ ভাও ধৰিছে।”\nআজি কইনাধৰাস্থিত বাসগৃহত প্ৰাক্তন মুখ্য মন্ত্ৰী তৰুণ গগৈয়ে এক সংবাদমেলত মুখ্য মন্ত্ৰী সৰ্বানন্দ সোণোৱালক এইদৰে কটাক্ষ কৰে। তেওঁ কয় ৰাইজৰ প্ৰতিবাদক সোণোৱালে নেদেখাৰ ভাও জুৰি আছে। লগতে সোণোৱালে বিশিষ্ট নাগৰিকসকলে কোৱা কথাবোৰ শুনা পোৱা নাই। আৰু এই সকলোবোৰ হৈ থকাৰ পিছতো নিমাতী কইনা হৈ আছে।\nমুখ্য মন্ত্ৰী সোণোৱালে জনসম্পৰ্ক স্থাপন কৰাৰ উদ্দেশ্যে বহুতো সাহিত্যিক-বুদ্ধিজীৱীৰ ঘৰলৈ যোৱাৰ প্ৰসংগ টানি গগৈয়ে কয় যে বহু বিশিষ্ট ব্যক্তিয়েই নাগৰিকত্ব সংশোধনী বিধেয়কখনৰ বিৰোধিতা কৰিছে। এইসকল বিশিষ্ট লোকৰ উপদেশ, মতামতক যদি গুৰুত্বই নিদিয়ে, তেন্তে জনসম্পৰ্কটো ভেকো-ভাওনাৰ বাহিৰে একো নহয়।\nতেওঁ লগতে কয়, “বিজেপি দলে নিজৰ গুণানুকীৰ্তন কৰিবৰ বাবে সমাজৰ বিশিষ্ট লোকসকলৰ ঘৰলৈ গৈছে। তেওঁলোকে বিজেপি চৰকাৰে ভাল কাম কৰা বুলি শলাগ নোলোৱাৰ পাছতো সৰ্বানন্দ সোণোৱাল নিমাতী কইনা হোৱাৰ কাৰণ কি? কেন্দ্ৰীয় চৰকাৰে ৪ বছৰত কি কৰিলে, ৰাজ্য চৰকাৰে ২ বছৰত কি কৰিছে ৰাইজে দেখি আছে।”\n“কণা, কলা, বোবা মুখ্য মন্ত্ৰীতো কাহানিও দেখা নাই।” –এইবুলি কয় প্ৰাক্তন মুখ্য মন্ত্ৰীজনে।\n“গোপীনাথ বৰদলৈৰ পৰা আৰম্ভ কৰি বিভিন্ন মুখ্য মন্ত্ৰীৰ সময়ছোৱাত বিভিন্ন সমস্যা হৈছে। এনে ধৰণৰ অসমৰ স্বাৰ্থজড়িত সমস্যাসমূহক বিসৰ্জন দি দিল্লীৰ ওচৰত আঁঠু লোৱা চৰকাৰ দেখা নাই। ৰাজ্য চৰকাৰখন অমিত শ্বাহ আৰু মোদীৰ আগত উঠ-বহ কৰা চৰকাৰ।” গগৈয়ে কয়।\n“দুৰ্ভাগ্যৰ কথা, এনেকুৱা মুখ্য মন্ত্ৰী অসমৰ বুৰঞ্জীত দেখা নাই। জাতীয় সংকটৰ সময়ত অসমৰ মুখ্য মন্ত্ৰীৰ ভূমিকাত অসমৰ জনসাধাৰণ অসন্তুষ্ট। নিজৰ স্বাৰ্থৰ কাৰণে মুখ্য মন্ত্ৰী, ৰঞ্জিত দাস, হিমন্ত বিশ্ব শৰ্মা আৰু চন্দ্ৰমোহন পাটোৱাৰীয়ে অসমীয়া জাতিৰ অস্তিত্বক বিপন্ন কৰিব বিচাৰিছে।” এইদৰে ৰাজ্যিক বিজেপিক পোনপটীয়া বাক্যবাণেৰে আক্ৰমণ কৰে প্ৰাক্তন মুখ্য মন্ত্ৰী গগৈয়ে।\nআনহাতে, উক্ত সংবাদমেলতে গগৈয়ে এন আৰ চি ৰ চূড়ান্ত খচৰা প্ৰকাশ কৰাত চৰকাৰে হেমাহি কৰা বুলি মন্তৱ্য কৰে।\nএই সন্দৰ্ভত গগৈয়ে কয় “ৰাজ্যৰ তিনিখন জিলাত বানপানী হৈছিল। এই তিনিখন জিলাক বাদ কৰি অন্য জিলাত বানপানীয়ে এন আৰ চিৰ কামত বাধা দিয়াৰ কথাই নাছিল। আমি পূৰ্বেও এই তিনিখন জিলাত বাদ কৰি বাকী জিলা কেইখনত এন আৰ চিৰ খচৰা প্ৰকাশ কৰাৰ কথা কৈছিলো।”\nযদি এইখনেই চুড়ান্ত খচৰা হয়, তেন্তে নাম নহাখিনিয়ে আপত্তি দৰ্শোৱাৰ সুবিধা ক’ত পাব? বুলি প্ৰশ্ন উত্থাপন কৰি গগৈয়ে কয় “নাম অন্তৰ্ভুক্ত নোহোৱাসকলে আবেদন জনোৱাৰ সময় কেনেকৈ পাব? চূড়ান্ত খচৰা হ’লেতো নাম বাদ পৰাসকলে আবেদন কৰাৰ সুবিধা নাপাব। সেয়েহে এইখন চূড়ান্ত খচৰা নে পৰীক্ষামূলক (Trial) খচৰা সেইটো স্পষ্ট কৰক।”\nআনহাতে, “৩১ ডিচেম্বৰত প্ৰকাশ পোৱা আংশিক খচৰাত কেনেকৈ ১ লাখ ৩৫ হাজাৰ বিদেশীৰ নাম অন্তৰ্ভুক্ত হ’ল? কোন কোন অঞ্চলত বিদেশীৰ নাম সোমাল আৰু তাৰ বাবে কোন দায়ী?” গগৈয়ে প্ৰশ্ন কৰে।\n“এতিয়া কেনেকৈ সেইসকল বিদেশী বুলি ধৰা পৰিল?” এনেদৰে প্ৰশ্ন কৰি গগৈয়ে কয় “একেখিনি বিষয়াই সেইসকলৰ নাম আংশিক খচৰাত সোমোৱালে একেখিনি বিষয়াই হাজেলাৰ চহী লৈ তালিকাও প্ৰস্তুত কৰিলে? এতিয়া আকৌ ১ লাখ ৩৫ হাজাৰ বিদেশী চিনাক্ত হ’ল। ইয়াৰ পৰা প্ৰমাণিত হৈছে প্ৰথম আংশিক খচৰাখন শুদ্ধ নাছিল।”\n‘পূৰ্বৰ খচৰাখনক কেনেকৈ বিশ্বাসত ল’ব পাৰো? ১০০-২০০ বিদেশীৰ নাম সোমালে বেলেগ কথা।” গগৈয়ে কয়।\n“এন আৰ চিৰ পৰা নাম বাদ পৰাসকলে কি কৰিব এতিয়া? এইসকল যদি বিদেশী হয়, তেন্তেতো অসমত থাকিব নোৱাৰে।” এইবুলি মন্তৱ্য কৰি তেওঁ লগতে কয় “সংশ্লিষ্ট কৰ্তৃপক্ষই যিভাৱে শুদ্ধ এখন এন আৰ চি প্ৰকাশ কৰিব লাগিছিল, কৰা নাই , এইটো তাৰে প্ৰমাণ।”\n“চূড়ান্ত খচৰাত প্ৰকৃত ভাৰতীয়ৰ নাম সোমাইছে নে বিদেশীৰ নাম সোমাইছে, সেইটো কেনেকৈ বিশ্বাসত ল’ম?” এইবুলিও নিজৰ সন্দেহ প্ৰকাশ কৰে গগৈয়ে।\nআনহাতে, যদি এখন শুদ্ধ নাগৰিকপঞ্জী প্ৰস্তুত কৰিব নোৱাৰে তেন্তে, এন আৰ চি ৰ বাবদ চৰকাৰে ইমান ধন খৰচ কৰি হাজাৰ-হাজাৰ বিষয়া-কৰ্মীক কামত নিয়োগ কৰাৰ ফল কি হ’ব? বুলি গগৈয়ে সংবাদমেলতে প্ৰশ্ন কৰে\nতদুপৰি গগৈয়ে সংবাদমেলৰ জৰিয়তে এন আৰ চি ত থকা আসোঁৱাহসমূহ দূৰ কৰি এখন শুদ্ধ এন আৰ চি প্ৰস্তু কৰাৰ আহ্বান জনায়, যাতে প্ৰকৃত ভাৰতীয়ৰ নাম থকা এন আৰ চি প্ৰস্তুত হয়।\nআনহাতে আজিও প্ৰাক্তন মুখ্য মন্ত্ৰীজনে তেওঁ পূৰ্বেও ২০১৪-১৬ চনৰ ভোটাৰ তালিকাত যিসকলৰ নাম আছে, সেইসকলৰ নাম নাগৰিকপঞ্জীত সোমাব লাগে বুলি প্ৰধান মন্ত্ৰী আৰু গৃহ মন্ত্ৰীলৈ লিখিছিল বুলি আজি দোহাৰি লগতে কয় “যিহেতু তেওঁলোক ভোটাৰ আৰু তেওঁলোকক ভাৰতীয় নাগৰিক বুলি স্বীকৃতি দিছে ভাৰতীয় নিৰ্বাচনী আয়োগে , গতিকে তেওঁলোকৰ নাম এন আৰ চি ত সোমাব লাগে।”